
Expresii cu substrat biblic la Grigore Ureche 2 


Cronicile noastre vechi sunt pline de reflecţii morale 
care au la bază Scriptura. Ne-am oprit pentru moment la 
câteva cugetări din Letopiseţul lui Ureche: 

„Dumnezeu cel direptu, Cela ce ceartă [pedepseşte ] 3 
nedireptatea şi înalţă direptatea, cu câtă certare pedepseşte 
pre ceia ce calcă jurământul” 4 5 . 

„Celui fricos şi înspăimat, ştiindu-şi moartea de-a 
pururea înaintea ochilor, niciun loc de odihnă nu-i”. .A 

„Ci Dumnezeu, Cela ce-i otcârmuitoriu 
tuturor celora ce I se roagă cu credinţă, 
au acoperitu pe Pătru vodă 
si i-au datu cale deschisă” 6 . 

7 7 

„Ci Dumnezeu cel direptu, carile ştie inimile tuturor, 
ştiut-au şi acesta sfat (de care lucru niminea fără voia lui 
Dumnezeu nimic nu poate face)”... 7 . 


2 Articol publicat mai întâi aici: 

http://www.te0l0giepentruazi.r0/2017/06/06/expresii-cu- 

substrat-biblic-la-grigore-ureche/. 

3 Sensul vechi al lui a certa era: a pedepsi. Eminescu a folosit 
acest arhaism semantic în scrierile sale, ca spre exemplu în 
Scrisoarea III: „Dar acu vei vrea cu oaste şi război ca să ne cerţi”. 

4 Grigore Ureche, Letopiseţul Ţării Moldovei, ediţie îngrijită de 
P. P. Panaitescu, repere istorico-literare alcătuite de Mircea Scarlat, 
Ed. Minerva, Bucureşti, 1987, p. 58. 

5 Idem, p. 88. 

6 Idem, p. 98. 

7 Idem, p. 100. 

„Iani socoteşte cum plăteşte Dumnezeu celora ce fac 


rau 


”8 


„Acestea de la Dumnezeu sântu tocmite, ca nimic să nu 
fie stătătoare pre lume, ci toate de răsipă [spre ruină] şi trecă¬ 
toare: pre cei de jos îi suie şi pre cei suiţi îi pogoară, ca să fie 
de pildă şi de învăţătură noao, să cunoaştem că nu avem 
nimic pre lume, fără numai lucruri [faptele noastre] bune” 8 9 . 

„Dumnezeu încă nu-Şi umplusă certarea Sa deplin”... 10 . 


8 Idem, p. 105. 

9 Idem. p. 115-116. 

10 Idem, p. 165. 

Citate din Sfânta Scriptură la Grigore Ureche, 
Miron Costin si Ion Neculce 11 

y 


„După izbândă cu noroc ce făcusă Bogdan vodă în Ţara 
Leşască, iată-i veni de la Dumnezeu osânda asupră, cum 
grăieşte şi prorocul David, psalm 7: Lac sapă şi-l scurmă şi 
căzu în groapa care au făcut..” 12 . 

„Neştiutoare fire omenească şi de primejdiile sale [...]. 
Bine dzice Sfânta Evanghelie: Cu ce măsură măsuri, măsura- 

1 * ^ Win 

ti-sa-va 13 . 

y 

„Si asea s-au asedzat Constantin-vodă, feciorul lui 
Ieremiei-vodă cel mai mare, la domniie, cu bucuriia ţărâi, 
avându ţara nedejdea că va urma pre tată-său. Ce departe au 
fostu Constantin-vodă de aceie fericiie. Ce precum dzice 
Iisus-Sirah: Vai de aceie cetate, unde este domnul tânără” 14 . 

„Domnul, ori bun, ori rău, la toate primejdiile feritu 
trebuieşte, că oricum este, de la Dumnedzău este. Precum 
dzice Svinta Scriptură: [...] Nu-i niceo putere, fără de la 
Dumnedzău dată” 15 . 


11 Articol publicat mai întâi aici: 

http://www.te0l0giepentruazi.r0/2017/06/02/citate-din- 

sfanta-scriptura-la-grigore-ureche-miron-costin-si-ion-neculce/. 

12 Grigore Ureche, Letopiseţul Ţării Moldovei, ediţie îngrijită de 
P. P. Panaitescu, repere istorico-literare alcătuite de Mircea Scarlat, 
Ed. Minerva, Bucureşti, 1987, p. 82. 

13 Miron Costin, Letopiseţul Ţărâi Moldovei. De neamul 
moldovenilor, ediţie îngrijită de P. P. Panaitescu, Ed. Minerva, 
Bucureşti, 1979, p. 20. 

14 Idem, p. 30. 

15 Idem, p. 45. 

„Iară cuvântul şi sfat înţeleptu den singură hirea 
izvoreşte, până în cât ieste, precum dzice şi înţelepciunea 
lui Solomon: [...] Den rostul direptului izbucneşte înţelep¬ 
ciunea” 16 . 

„Ce turcii cu săgeţi de bumbacu ucig pre oameni şi lor 
pot să slujască acele cuvente a Sfintei Scripturi: [...] Muiatu- 
s-au cuventele lor mai mult decât untu-de-lemn si acele sânt 

y 

săgeţi” 17 . 

„Iară nu omul, ce Dumnedzău sfărâmă războaiele, pre¬ 
cum dzice Scriptura: TocnoRb cbKpyniA bparm” 18 . 

„...fugindîi den târgovişte Mihnea-vodă şi simţindu-se 
în faptele sale cele mai mulţii decât păgâneşti, cu furiş de 
Racotii, în Ardeal, unde-si s-au borât curând si sufletul în 

y J J y y y 

prăpăştile iadului. Şi cum scrie Sfânta Scriptură: [...] Perit- 
au pomenirea lui cu sunet” 19 . 

„Sângur [însuşi] Mântuitorul nostru, Domnul şi Dum¬ 
nezeu Hristos, ne învaţă, zicândîi: [...] Cercaţi Scripturile” 20 . 

„Şi-n scurtă vreme cădzu blăstămul mai degrabă pe 
Dumitraşco Ceaurul vel-logofatu, fiind sfetnic, că-i scută 
Dumnedzău viiaţa. [...] Să stinsă pomenirea lui cu sunet, şi 
moşâile lui cădzură la mâni streine. [...] Că lacrâmile săra¬ 
cilor nice soareli, nice vântul nu le poate usca. După cum 
dzice şi Iisus Sirah, că ruga smeritului nuori în cer pătrun¬ 
de” 21 . ’ 


16 Idem, p. 64. 

17 Idem, p. 77. 

18 Idem, p. 127. 

19 Idem, p. 177. 

20 Idem, p. 192. 

21 Ion Neculce, Letopiseţul Ţării Moldovei, ediţie îngrijită şi 
glosar de Iorgu Iordan, Ed. Minerva, Bucureşti, 1980, p. 109. 

„Precum dzice Scriptura: Nu va folosi averea în dzioa 
urgiii” 22 . 

„Dzice Hristos la Evanghelii că, dacă s-ar împuţi sarea, 
bucăţile cu ce s-or săra [?]” 23 . 


22 Idem, p. 245. 

23 Idem, p. 299. 

Cugetări duhovniceşti ale lui Miron Costin 24 


„Singur [însuşi] Ieremia-vodă fiindu în Beserecă la 
Sfânta Leturghie, i-au dat ştire, cum ostile lui Răzvan amu 
să văd şi să apropiie de ostile ţărâi. Ce n-au vrut să iasă din 
Beserecă păn nu s-au săvârşit Sfânta Slujbă. Şi să agiungea 
amu hărătii lui Răzvan cu ostile tărâi, cândîi au ieşit Iere- 
mia-vodă la oşti den Beserecă. S-au tâmpinat ostile de îmbe 
părţile şi după câtăva luptă între oşti, au lovit leşii pe oastea 
ungurească din aripa despre Şcheia. îndată îmbărbătându- 
să şi fruntea oştilor, unde era Ieremia-vodă, au înfrânţii pe 
unguri. [...] 

Ieremie vodă [...] era om întreg la toate, nerăpitor, 
nemândru, nevărsătoriîi de sânge, blândîi, dumnădzărescîi, 
pe cum mărturiseşte războiul lui cu Răzvanîi-vodă, cum n- 
au vrut să iasă din Beserică, pănă n-au săvârşit Sfânta 
Leturghie, măcaru că-i spune că să agiungîi ostile” 25 . 

„Neştiutoare [este] firea omenească de lucruri ce vor să 
fie pre urmă. Ce pentru un lucru sau doaă pre voie ce i se 
prilej eseu, bietul om purcede desfrânaţii şi începe lucruri 
peste puterea sa şi apoi acolo găseşte perirea” 26 . 

„De laudă este hie la care domnii să hie spre partea 
creştinească, ca această tară, căci trăieşte asea în statul său 

y ' y J y y 

pănă aemu, pentru ţări creştine stă pănă astădzi în rândurile 

24 Articol publicat, în două părţi, mai întâi aici: 

https://www.teologiepentruazi.ro/2017/06/21/cugetari- 

duhovnicesti-ale-lui-miron-costin-i/; 

https://www.teologiepentruazi.ro/2017/06/24/cugetari- 

duhovnicesti-ale-lui-miron-costin-2/. 

25 Miron Costin, Letopiseţul Ţărâi Moldovei. De neamul 
moldovenilor, ediţie îngrijită de P. P. Panaitescu, Ed. Minerva, 
Bucureşti, 1979, p. 16-17, 37. 

26 Idem, p. 19. 

sale, însă cu înţelepciune, nu fără socoteală şi fără temeiii, 
în loc de folosul ţărâi să-i aducă perire, cum s-au prilejitu 
amu si în vremile noastre în câteva rânduri, de adusesă a 
mulţi nesocoteala şi nebunia, mare cumpănă acestui pă¬ 
mântii. Dumnedzău mai bine ştie, că de nu s-ar hi prilejit o 
samă de capete să cerce mijloace şi să nu alerge la împărăţie, 
ar hi foştii de perire de istov ţara aceasta în câteva rânduri” 27 . 

„Gaşparii-vodă vădzândii mare turburare şi fugă în 
oastea leşască, părăsit şi de oştenii săi, au purcesii şi elii 
noaptea şi au trecuţii Prutul bine. Numai, amu la branişte 
fiindii cu puţinei de ai săi şi den boieri, Şepteliciii hatmanul 
şi Goia postelnicul, pe lângă dânsul, l-au omorâtf, ei,] ceia 
ce era cu dânsul. Scârnavă şi groadznică fapta şi neaudzită 
în toate ţărifle] creştine. Domnul, ori bun, ori rău, la toate 
primejdiile feriţii trebuieşte, că oricum este, de la Dum¬ 
nedzău este. [...] Plătit-au apoi cu capetele sale această faptă 
şi Şepteliciii şi Goia, de la Alexandru-vodă, pre lege direaptă 
de le-au tăietii capetele şi trupurile le-au aruncaţii în 
ieşitoare. Şi cu cale le-au făcut, că după scârnave fapte, 
scârnave morţi vinii. [...] Acestu domnii, Gaşpar-vodă, 
niceodată post n-au avut, ce pre ascunşii în toate posturile 
mânca carne” 28 . 

„Iară ce ieste să nu treacă şi orânduiala lui Dumnădzău 
nu poate să să amistuiască” 29 . 

„Milele domnilor pot aşedza ţările, nemila şi lăcomia 
fac răsipă [ruină] ţărălor” 30 . 


27 Idem, p. 40. 

28 Idem, p. 45-46. 

29 Idem, p. 47-48. 

30 Idem, p. 69. 

„Binele pururea este gingaş şi, pentru păcatele oame¬ 
nilor, nu în multă vreme stătătorii!” 31 . 

„O! nestătătoare si niceodată încredinţate lucrurile 

77 y y 

lumii, cum vârsteadză toate şi turbură şi face lucruri împo¬ 
trivă! Cândîi cu cale [este] să fie frică celorîi mai mici de cei 
mai mari, iară cursul lumii aduce de este de multe ori celui 
mai mare de cei mici grije. 

Fericiţi sânţii împăraţii, craii, domnii, carii domnescii 
aşea, să nu le hie de cei mai mici niciodată siială. [...] Domnii 
cei buni şi direpţi fără grije şi desfătaţi stăpânescii, iară cei 
răi tot cu siială” 32 . 


„Neştiur gândul omenescii, singur de sine, la ce merge 
şi la ce tâmplări apoi soseşte” 33 . 

„O, îndrăcite a voitorului de rău veninuri, ce nu 
scorneşte limba amară a nepriietinului!” 34 . 

„Nu putem să trecem cu pomenirea nişte tâmplări ce 
s-au prilejitu în Ţarigrad, după perirea cestui domnii [...]. De 
un cal al lui Barnovschii-vodă, ducându-1 la grajduri împă¬ 
răteşti, după perirea lui, în ceieş dzi s-au trântitii calul gios 
şi au muritii în locii. Şi a doa dzi noaptea au arşii şi 
Ţarigradul pănă <câteva> mii de case. Acestea [ori] că s-au 
tâmplatii, [...] ori că au arătat Dumnedzău singe nevinovat, 
că era Barnovschii om dumnădzăierescii şi mare rugătoriii 
spre Dumnedzău. De care mărturisiia Toma vornicul, fiindii 
postelnic al doilea la dânsul, că în multe nopţi l-au zăritii pe 
la miiadzănoapte îngenunchiatii înaintea icoanei la rugă, cu 
mare osârdiie. 


31 Idem, p. 70. 

32 Idem, p. 74. 

33 Idem, p. 76. 

34 Idem, p. 78. 

Era la hirea sa Barnovschii-vodă foarte trufaş si la 

y y 

portul hainelor mândru, iară la inimă foarte direptii şi nela¬ 
com si bândii. Mănăstiri si Beserici câte au făcuţii, asea în 
scurtă vreme, nice unii domnii n-au făcuţii. Făcut-au alţi 
domni şi mai multe, iară cu mai îndelungate vremi, în 40 de 
a[n]i unii, alţii în 20 de ani, iară elii în trei ani. [...] Fost-au 
perirea lui în anul 7141 <\ 6 ^>, iuni[e] 16 dzile” 35 . 

„O, nesăţioasă hirea domnilor spre lăţire şi avuţie 
oarbă! Pre cât să mai adaoge, pre atâta râhneşte. Poftile a 
domnilor şi a împăraţilor n-au hotar. Avândîi multu, cum n- 
ari avea nemică le pare. Pre câtîi îi dă Dumnedzău, nu să 
satură. Avândîi domnie, cinste si mai mari, si mai late ţări 
poftescîi. Avândîi ţară, şi ţara altuia a cuprinde cască şi aşea 
lăcomindîi la altuia, sosescîi de pierdu şi al său” 36 . 

„Iară lunecoasă sintîi lucrurile războaielor şi în puterea 
lui Dumnedzău mai mult stau. [...] Iară roata lumii nu aşea 
cum gândeşte omul, ce în cursul său să întoarce” 37 . 

„Şi în ceşti a[n]i au adus Vasilie-vodă şi Moaştile a 
Sfintei Prepodobnei [Preacuvioasei] Paraschevei, în anul 
7148 <i 640>, căriia Svinte viaţa şi de pe ce locuri au fostîi, să 
citeşte viaţa ei petrecută cu mare dumnedzăire în Minei, în 
luna lui octovrie, în 14 dzile” 38 . 

„...în bine şi în dezmierdăciune pre atuncea [erau] leşii, 
si asea si tara noastră. Iară di pe acele vremi să cunoaşte 

y y y y X y 

păharul lui Dumnădzău aproape de schimbare şi curundu 
spre alte mai cumplite vremi. Că era la mare zburdăciune 
ţărâle aceste. Şi care ţări să suie pre la mari bivşuguri, 


35 Idem, p. 78-79. 

36 Idem, p. 89. 

37 Idem, p. 92. 

38 Idem, p. 97. 

zburdeadză hirea omenească peste măsură, şi zburdăciunea 
naşte păcatul şi pre păcatul [îl] urmadză mânia lui Dum- 


nedzău” 39 . 


„în ceşti ani, după ce au aşădzat sultan Murat 
Vavilonul spre împărăţiia Turcească, s-au întorşii în 
Ţarigrad şi să găta tare asupra leşilor, să răscumpere ruşinea 
lui soltan Osmanii, deşchizându-şi calea pen Ardeal, să 
lovască peste munţi de-a direptul spre Liov. Ce, i-au tăiatîi 
atuncea curund puternica mâna lui Dumnedzău dzilele” 40 . 

„în anul 7153 <l 645> au fâcutu şi nunta fiicăi sale 
Vasilie-vodă, ce[le]i mai mari, doamnei Măriei, după 
cneadzul Ragivil, om de casă mare, den cnedzii Litfei [Litua¬ 
niei]. Numai, cu ce inimă şi sfatîi au făcut aceia casă după 
omîi de lege calvinească [...] peste legăturile [legile] Săboa- 
relor [Sinoadelor Ecumenice] cu multe dumnedzăireşti 
minuni legate [întărite]! Iară calvinul numai pre singure 
pohtele sale trupeşti, osebite [lepădate] de Sfânta Săbornică 
Beserecă, au scorniţii aceia lege [...]. De mirat au rămas 
veacurilor această casă [căsătorie], cum au putut suferi 
inima lui Vasilie-vodă să să facă” 41 . 

„Aşa ferescîî pre domni şi ţărâle voaroava cu svatul 
[vorba şi sfatul] de primejdii. Că prentru aceia au dat 
Dumnedzău să aibă împăraţii, craii, domnii, cârmuitorii 
ţărâlor, să aibă svetnici pre lângă sine, cu carii vorovindîî o 
treabă, să frământe cu voroava lucrul unul una, altul alta 
răspundzindîî, să lămureşte lucrul care este mai spre 
îndemână. Iară ce fac domnii singuri den gândurile sale sau 
den şoapte, rar lucru iesă la folos [...] La mulţi domni mare 


39 Ibidem. 

40 Ibidem. 

41 Idem, p. 98. 

smentele am vădzutu den şoapte sau nesfatuit, amu în vacul 
nostru” 42 . 


„Ascunsu giudeţul [judecata] lui Dumnedzău toate 
gândurile omeneşti le strămută” 43 . 

„Nu cu o [singură] certare numai ceartă direapta 
mâniia lui Dumnedzău, dacă să porneşte spre vreo ţară...” 44 . 

„Giudeţul lui Dumnedzău spre ce trage, cu anevoie să 
mută cu sfatul omenescu” 45 . 

„...să scornisă un vivor den sus cu ploaie direptu în faţa 
oştii lui Vasilie-vodă şi ca acee furtună, cu sunetul copacilor 
şi cu ploaie răpede, cât să părea că este anume urgiia lui 
Dumnedzău orânduită asupra ceştiia oşti, câtă era despre 
Vasilie-vodă” 46 . 


„Ce, a vedere au foştii voia lui Dumnedzău spre 
stângerea casii lui” 47 . 

„Ce, orice nevoinţă pune omul, sorocul lui 
Dumnedzău, amu orânduit aşea, a -1 clăti nu poate nime” 48 . 

„Timus, cum au sosit la cetate, de a doa dzi s-au 
desfrânat la jacurile [jefuirea] Mănăstirilor şi întâi asupra 
Dragomirnei Mănăstirii cu puşci au mărsu şi au bătut 
Mănăstirea. Şi dacă i s-au închinat [s-au predat], toate odoa- 
răle, veşmintele în jacii [jaf] au dat şi câţi bieţi neguţitori era 


42 Idem, p. 99-100. 

43 Idem, p. 104. 

44 Idem, p. 112. 

45 Idem, p. 124. 

46 Idem, p. 135. 

47 Idem, p. 138. 

48 Idem, p. 139. 

închişi acolea si mulţi den boieri, rusinându căzacii fămei si 

j y y 'y y 

fete şi nu ca creştinii, ce mai mulţii decât păgânii s-au purtat 
cu aceia Mănăstire. Si să hie mai avut vreme cevasi Timus, 
nicio Mănăstire n-ar hi hălăduit neprădată [de] odoară. [...] 
Şi [...] apoi curundii au scurtaţii dzilele şi a lui Timus, cu 
direptîi giudeţul a lui Dumnedzău, pentru prada care făcuse 
Besericilor” 49 . 


„Singur Dumnedzău, preste nedejdea omenească 
fereşte pe cei direpţi de primejdii” 50 . 

„Vrei vedea cum înghite Racoţii, mari şi înalte gânduri, 
cum s-ari vedea crai preste crai şi domnii preste domni. 
Orbă nărocul la suiş şi lunecos a stare la un loc, grabnică şi 
de sârg pornitoriă la coborâş” 51 . 

„Letopiseţele nu sintu numai să le citească omul, să ştie 
ce au fostă în vremi trecute, ce mai multă să hie de învă¬ 
ţătură, ce ieste bine si ce ieste rău si de ce-i să să fereas- 

7 7 7 7 


49 Idem, p. 140,144. 

50 Idem, p. 151. 

51 Idem, p. 156. 

52 Idem, p. 168. 

Veşnicia la Miron Costin si Eminescu 53 

y y 


în Letopiseţul lui Miron Costin se pot descoperi multe 
cuvinte şi expresii vechi (sau cu forme arhaice sau cu 
semnificaţii vechi, care nu mai sunt utilizate astăzi) care au 
intrat în vocabularul poetic al lui Mihail Eminescu, cum ar 
fi în darn, zmult, stol, crieri, masul / am mas etc. 

Ba chiar o afirmaţie banală, de felul acesta: „Con- 
stantin-vodă într-acea noapte au mas la Prut” 54 suferă, la 
Eminescu, o metamorfoză poetică neaşteptată: „Astfel ades 
eu nopţi întregi am mas,/ Blând îngânat de-al valurilor glas” 
(Fiind băiet păduri cutreieram). 

însă, ceea ce mi-a atras atentia în mod deosebit este 
utilizarea cu dublu sens a lui „vecinie”. Miron Costin îl 
foloseşte atât cu semnificaţia obişnuită (sinonim cu etern), 
cât şi cu sensul prin care se limitează un fapt la durata unei 
vieţi. 

y 

Astfel, el spune: „bieţii oameni închişi, toţi în robiie au 
mărsu tătarilor vecinică” 55 . în mod evident, această „veşni¬ 
cie” a robiei la tătari se întinde pe durata vieţii celor robiţi. 

La Eminescu găsim exprimări poetice care învederează 
aceeaşi „veşnicie” trecătoare, care durează cât timpul vieţii: 
„Sunt oameni care vecinie cu oameni nu se-mpac” (Pentru 
păzirea auzului), „Vecinie nu te mai iveşti [la fereastră]” (Pe 
aceeaşi ulicioară...) etc. 

Altele, însă, deşi trebuie înţelese în aceeaşi paradigmă, 
au născut şi nasc dileme filosofice (tocmai pentru că nu se 

53 Articol publicat mai întâi aici: 

https://www.te0l0giepentruazi.r0/2017/07/04/vesnicia-la- 

miron-costin-si-eminescu/. 

54 Miron Costin, Letopiseţul Ţărâi Moldovei. De neamul 
moldovenilor, ediţie îngrijită de P. P. Panaitescu, Ed. Minerva, Bucu¬ 
reşti, 1979, p. 180. 

55 Idem, p. 167. 

cunoaşte prea bine trecutul expresiv al limbii române): 
„stelele ce vecinie pe ceruri colindează” (Strigoii), „Pare-că şi 
trunchii veciniei poartă suflete” (Călin (file din poveste)), 
„Zboară vecinie /.../ Valurile, vânturile” (Dintre sute de 
catarge...), „O apă vecinie călătoare” (Diana), „al vremilor 
curs vecinie” şi al „aştrilor mers vecinie” (în vremi de mult 
trecute), „Suntem plecaţi sub greul anatemii / De-a nu afla 
nimic în vecinie mers?” ( 0 ,-nţelepciune, ai aripi de ceară!), 
„Din sânul vecinicului ieri / Trăieşte azi ce moare” (Lucea¬ 
fărul) etc. 

Dar şi în aceste situaţii, vecinie are sens...temporal, 
pentru că delimitează ceva ce se petrece sau se repetă într- 
o durată de timp mai îndelungată, dar nu în veşnicie cu 
adevărat. 

De la Strigoii la Luceafărul 56 


Ideea acestui subiect mi-a venit nu cu multe zile în 
urmă, cu ocazia unor recitiri. 

Acum doi ani am publicat un comentariu al poemului 
Strigoii, pe care vreau să îl reamintesc în cele ce urmează, ca 
punct de plecare în discuţia noastră, cu atât mai mult cu cât 
nu l-am publicat niciodată pe platforma noastră în mod 
integral 57 , ci doar în cartea mea, Epilog la lumea veche, voi. 
I. 2 58 . 


Poemul Strigoii e alcătuit din trei părţi, care au fiecare 
câte un motto. Prima parte are ca motto un pasaj din slujba 
înmormântării (alcătuită în mare parte din imne compuse 
de Sfântul Ioannis Damaschinos) 59 : 

56 Am publicat acest articol, în trei părţi, mai întâi aici: 

http://www.teologiepentruazi.ro/2017/04/18/de-la-strigoii-la- 

luceafarul-i/, 

http://www.te0l0giepentruazi.r0/2017/04/20/de-la-strig0ii-la- 

luceafarul-2/, 

http://www.teologiepentruazi.ro/ 2017/04/21/de-la-strigoii-la- 
luceafarul-3/. 

57 Acest comentariu a reprezentat continuarea unor observaţii 
pe care le-am făcut mai demult: 

http://www.te0l0giepentruazi.r0/2008/02/16/eminescu-si- 

ortodoxia-parafraze-scripturale-sau-din-cartile-bisericii-in- 

poemele-eminesciene-vi/. 

58 Dr. Gianina Maria-Cristina Picioruş, Epilog la lumea veche, 
voi. I. 2, ediţia a doua, Teologie pentru azi, Bucureşti, 2013, p. 659- 
674, cf. 

http://www.teologiepentruazi.ro/2015/05/16/epilog-la-lumea- 

veche-i-2-editia-a-doua/. 

în ceea ce priveşte analiza poemului Luceafărul, ea se poate 
vedea aici: 

http://www.teologiepentruazi.ro/tag/luceafarul/. 

59 A se vedea: http://ro.orthodoxwiki.org/Ioan_Damaschin. 

„că trece aceasta ca fumul de pre pământ. Ca 
floarea au înflorit, ca iarba s-au tăiat, cu pânză se 
înfăşură, cu pământ se acopere” 60 . 

Se observă lesne că Eminescu a preferat un fragment 
care vorbeşte despre viaţa repede trecătoare, ca iarba şi ca 
un fum : imagini poetice la care am mai făcut referire, pe 
parcursul comentariilor noastre. Imaginile aparţin Vechiu¬ 
lui Testament şi le regăsim în toată literatura noastră veche. 
Le-am comentat cu prilejul discuţiei noastre asupra poe¬ 
mului Viiata lumii al lui Miron Costin, dar ele sunt ubicue 
în operele scriitorilor noştri din vechime. Viaţa ca iluzie şi 
ca deşertăciune a deşertăciunilor este un element esenţial al 

y y y 

omileticii ortodoxe din toate timpurile, dar şi o obsesie a 
scriiturii eminesciene. 

Al doilea motto este refrenul unei poezii de Baronzi 61 , 
Căţelul pământului, iar al treilea este un citat din Pravila lui 
Matei Basarab, tipărită la 1652 sub numele îndreptarea legii 62 
(titlu pe care îl aminteşte şi poetul): „cum de multe ori, când 
mor oamenii, mulţi de într-acei morţi zic se scoală de se fac 
strigoi”. 

Acest pasaj din legislaţia Ţării Româneşti reînnoită şi 
tipărită astfel sub Matei Basarab (legislaţie care era una cu 
cea a Bisericii), evocă spre amendare o superstiţie care, din 


60 Citatul acesta, oferit ca motto de Eminescu, face parte dintr- 
un tropar din cele de la sărutarea cea mai de pe urmă a mortului: 
„Văzând pe mort zăcând, toţi să ne gândim la ceasul din urmă, căci 
omul trece ca fumul pe pământ, ca floarea a înflorit, ca iarba s-a tăiat, 
cu pânză se înfăşoară, cu pământ se acoperă (s. n.). Pe acesta lăsân- 
du -1 acoperit, lui Hristos să ne rugăm, ca să-i dea odihnă în veci”, cfl 
Molitfelnic, Ed. IBMBOR, Bucureşti, 2002, p. 237. 

61 A se vedea: http://www.crispedia.ro/George_Baronzi. 

62 O puteţi downloada de aici: 

http://www.archive.org/details/IndreptareaLegii.PravilaCeaM 

arei 652 . 

păcate, nu a dispărut nici astăzi din popor, privitoare la 
duhurile celor adormiţi. 

y 

Poemul Strigoii dezvoltă un motiv de origine mitic- 
folclorică, de largă circulaţie în romantism, cunoscut ca 
motivul Lenore 63 . Eminescu se situează în buna tradiţie 

y 

paşoptistă, a culegerii şi/ sau versificării unor mituri, 
legende (autohtone sau străine) şi basme populare, activi¬ 
tate prin care şi Heliade ne-a dăruit Zburătorul. 

Asachi, Bolintineanu şi Alecsandri au compus, mai 
înainte, poezii încadrând motivul romantic al strigoiului. 
Alte poetizări vor oferi ulterior Coşbuc 64 şi Radu Gyr ( Balada 
fratelui care-a murit de ciumă). 

Eminescu autohtonizează balada romantică dar, în 
acelaşi timp, ne oferă o variantă originală, în comparaţie atât 
cu legendele apusene (poetizate de romantici), cât şi cu ba¬ 
ladele româneşti. 

y 

Arald, eroul poemului, 

„este vestitul Harald Elafdagâr [...] înteme¬ 
ietorul Norvegiei şi care pe timpul războaielor pe care 
le-a purtat, a urmat acelaşi drum pe care ni-1 descrie 
Eminescu [în poem]. 

Figura acestui rege-erou, a îmbogăţit întreaga 
literatură romantică a Franţei si a Germaniei. 

y y 

Interesant este că Harald - în manuscrise Eminescu îl 
numeşte tot Harald (ms. B. A. R. 2262, f. 166) - a mai 
fost încadrat si de alţi scriitori străini în istorisiri care 

y y 


63 A se vedea: D. Caracostea, Poezia tradiţională română. 

1 y 

Balada populară şi doina, voi. I, ediţie critică de D. Şandru, prefaţă 
de Ovidiu Bârlea, EPL, Bucureşti, 1969, p. 313-415. 

Dar şi: http://en.wikipedia.org/wiki/Lenore_(ballad). 

Balada lui Biirger a fost tradusă în româneşte de Şt. O. Iosif: 
http://ro.wikisource.org/wiki/Lenore_(Iosif). 

64 A se vedea: 

http://ro.wikisource.org/wiki/Blăstăm_de_mamă. 

se petrec în cuprinsul ţării noastre - pe-al Daciei pă¬ 
mânt, cum zice Eminescu. 

Francezul Lerebours de pildă, a scris în anul 1825 
o tragedie intitulată Harald, în care regele nordic, ca şi 
în Strigoii, iubeşte o fată din locurile vechilor ţări 
dacice” 65 . 


Arald, în fruntea hoardelor de avari, căutând să 
cucerească pământul, trecând peste Volga şi peste Nistru, 
ajunge la ţărmurile Dunării. Ostile sale erau parte din acele 
„Mii roiuri vorbitoare [de migratori germanici], curgând spre 
vechea Romă”, ascultând îndemnul zeului Odin. 

„Pe plaiuri dunărene” o întâlneşte însă pe „fecioara 
blondă ca spicul cel de grâu” (o Isoldă română), cu ochii „în 
care-aveai un cer”: Maria, regina poporului încreştinat de pe 
aceste meleaguri. Se îndrăgosteşte de ea şi uită visurile 
războinice de a stăpâni universul. 

Barbarul se îmblânzeşte şi lasă în urmă setea de sânge 
şi dorinţa ca „să fumege nainte-mi oraşele-n ruine”. însă 
Maria, logodnica sa, moare, şi este înmormântată după le¬ 
gea creştină, într-o Biserică: 

Sub bolta cea înaltă a unei vechi biserici, 
între făclii de ceară, arzând în sfeşnici mari, 
E-ntinsă-n haine albe, cu faţa spre altar, 
Logodnica lui Arald, stăpân peste avari; 
încet, adânc răsună cântările de clerici. /.../ 

Făcliile ridică - se mişc-în line păsuri, 

Ducând la groapă trupul reginei dunărene, 

Monahi, cunoscătorii vieţii pământene, 

Cu barbele lor albe, cu ochii stinşi sub gene, 


65 Iulian Jura, Mitul în poezia lui Eminescu, Librairie 
Universitaire J. Gamber, Paris, 1933, p. 21. 

Preoţi bătrâni ca iarna, cu gângavele 66 glasuri. 

O duc cântând prin tainiţi şi pe sub negre bolţi, 

A misticei religii întunecoase cete, 

Pe funii lungi coboară sicriul sub părete, 

Pe piatra prăvălită pun crucea drept pecete 67 
Sub candela ce arde în umbra unui colt. 

y 

Arald, însă, nu se poate împăca cu gândul morţii ei. Se 
întoarce deci spre zeii lui păgâni, căutându-1 pe magul lui 
Zamolxe 68 şi cerându-i ca să o readucă la viaţă pe logodnica 
sa. 

Acesta îi ascultă rugămintea, folosindu-se de „a 
farmecelor varga’, însă învierea Măriei este una fantas- 
madcă, ea producându-se, în plus, cu preţul pierderii şi a 
vieţii lui Arald, pentru că amândoi devin strigoi. 

Eminescu introduce însă nenumărate elemente eres- 

y 

tine în religia barbarilor. Astfel, într-o invocare pusă pe 


66 Adjectivul „ gângave” se referă aici la modul ortodox de a 
cânta, jumătate în sine şi jumătate în afară. Practica ortodoxă isihastă 
cere ca mintea să fie permanent atentă la sine, chiar dacă monahul/ 
preotul/ mireanul se roagă cu voce tare sau cântă. Atenţia lăuntrică 
în timpul cântării a monahilor „misticei religii” face ca rugăciunea 
sau cântarea să pară cumva gângăvită. 

67 Se referă din nou la o practică liturgică ortodoxă locală: după 
ce sicriul este pus în mormânt, preotul spune: „Se pecetluieşte 
groapa robului lui Dumnezeu (N), până la a doua venire: în numele 
Tatălui. Amin. Şi a[l] Fiului. Amin. Şi a[l] Duhului Sfânt. Amin. Acum 
şi pururea şi în vecii vecilor. Amin!”, cf https://doxologia.ro/taine- 
ierurgii-slujbele-bisericii/ritualul-de-pecetluire-mormantului. 

Iar Eminescu spune corect că crucea care se pune la mormânt 
reprezintă o pecete, a faptului că cel adormit este creştin şi aşteaptă 
învierea trupului său, când va venit Hristos. 

68 Confuzia între daci/ geţi şi goţi e foarte veche. Au făcut-o 
Iordanes, Sfântul Isidorus de Sevilla şi alţii. Aşa înţelegem de ce 
Arald este închinător la Zamolxe pe care, şi în alte poeme, Eminescu 
l-a aşezat alături de Odin, în panteonul germanic. 

seama magului, către Zamolxe 69 , în care acesta cere învierea 
iubitei lui Arald, el spune: „în ochii-i să se scurgă scântei din 
steaua lină,/A părului lucire s-o deie luna plină,/ Iar duh dă- 
i tu, Zamolxe, sămânţă de lumină,/Din duhul gurii tale ce 
arde şi îngheaţă”. 

Sufletul este aşadar, ca în Creştinism, duh, suflare de 
viaţă, şi această suflare este o lumină, o energie spirituală 
care vine de la Dumnezeu (chiar dacă în acest caz avem de- 
a face cu un păgân care se închină la Zamolxe şi îl invocă pe 
acesta ca dumnezeu al său). 

Dumnezeu este Cel care dă viată omului: 

y 

„Şi Dumnezeu l-a zidit/ l-a făcut pe om [luând] 
ţărână din pământ şi a suflat întru faţa lui suflare de 
viaţă şi omul s-a făcut întru suflet viu” (Fac. 2, 7) 70 . 

De asemenea, expresia „duhul gurii tale” este biblică: 

„Cu cuvântul Domnului cerurile s-au întărit şi cu 
duhul gurii Lui toată puterea lor” (Ps. 32, 6, 9, Biblia 
198S) 71 . 

învierea reginei moarte are loc într-un context poetizat 
care face trimitere la evenimente cunoscute din istoria 
Creştinismului. Versurile sunt următoarele: „Biserica eres- 

y 77 y 

tină, a ei catapeteasmă/ De-un fulger drept în două e ruptă şi 
tresare;/ Din tainiţă mormântul atuncea îi apare,/ Şi piatra 
de pe groapă crăpând în două sare;/ încet plutind se-nalţă 
mireasa-i, o fantasmă”... 


69 A se vedea: 

http://www.enciclopedia-dacica.ro/templu/zamolxe.htm. 

70 Cf traducerii după LXX a Pr. Dr. Dorin Octavian Picioruş, 
http://www.teologiepentruazi.ro/2011/08/r9/facerea-cap-2/. 

71 în Biblia 1688, versetul este redat identic, numai în loc de 
gură este rost, adică termenul arhaic. 

Aceste versuri sunt însă o parafrază a versetelor biblice 
din Evanghelia Sfântului Matteos care relatează despre 
evenimentele ce au însotit moartea si învierea lui Hristos: 

y y 

„Iar Iisus, strigând iarăşi cu glas mare, Şi-a dat 
duhul. Şi iată, catapeteasma templului s-a sfâşiat în 
două de sus până jos, şi pământul s-a cutremurat şi 
pietrele s-au despicat; mormintele s-au deschis şi 
multe trupuri ale Sfinţilor adormiţi s-au sculat. Şi 
ieşind din morminte, după învierea Lui, au intrat în 
cetatea sfântă şi s-au arătat multora” (Mt. 27, 50-33, 
Biblia 1988). 

La fel, puţin mai departe aflăm o sintagmă preluată din 
Crezul ortodox, pentru a indica metaforic reflexia estompată 
a luminii, din oglinzile acoperite cu pânză neagră: „A 
faclelor lucire răzbind prin pânza fină / Răsfrâng o dureroasă 
lumină din lumină’* 72 . 

Eminescu face analogii pentru a contextualiza pseudo- 
învierea Măriei, regina dunăreană. Căci această înviere este 
fantasmatică, ieşind din hotarele religiei creştine, fiind 
rodul pasiunii lui Arald şi al unor invocări de altă natură 
spirituală. 

Catapeteasma Bisericii în care era înmormântată 
regina se rupe în două pentru că este nesocotită legea 
creştină. Piatra mormântului se sparge în două, de aseme¬ 
nea, şi Arald vede cum, din mormânt, „încet plutind se-nalţă 
mireasa-i, o fantasmă”. Numai că este o înălţare iluzorie. 

însă poetul nu intertextualizează fără scop textul 
Evangheliei în descrierea sa, care surprinde ridicarea din 
mormânt a Măriei. Intenţia lui este aceea de a ne indica 

y 

nevinovăţia fetei. însăsi chemarea si aducerea ei dintre 


72 Eminescu creează un decor spiritual în conformitate cu 
perioada istorică în care se petrec evenimentele pe care le pune în 
scenă (sec. al Vl-lea). 

morţi este caracterizată astfel de poet: „Prin vânt, prin neguri 
vine /.../ Părea că-n somn un înger ar trece prin infern ”. 

Cei doi devin, aşadar, strigoi. Ei sunt morţi ziua şi se 
trezesc noaptea („Ca plumbul surd şi rece el doarme ziua 
toată /.../ Dar noaptea se trezeşte şi ţine judecată”): 

„De-atunci în haina morţii el şi-a-mbrăcat viaţa,/îi plac 
adânce cânturi, ca glasuri de furtună;/ Ades călare pleacă în 
mândre nopţi cu lună,/ Şi când se-ntoarce, ochii lucesc de 
voie bună,/ Pân’ ce-un fior de moarte îl prinde dimineaţa”... 

Maria pare oarecum inconştientă de ceea ce se întâm¬ 
plă, până când, la un moment dat, face următoarele obser¬ 
vaţii: 

y 

„Arald, ce însemnează pe tine negrul port/ Şi faţa ta cea 
albă ca ceara, neschimbată?/ Ce ai, de când pe sânu-ţi tu porţi 
o neagră pată,/ De-ţi plac făclii de moarte, cântar e-ntune- 
cată?/ Arald! De nu mă-nşală privirea, tu eşti mort!”. 

Până când, într-o zi, obosiţi de a mai trăi astfel, lasă să 
îi surprindă „faptul zilei” şi cei doi se întorc definitiv în 
morminte: „în sunete din urmă pătrunde-n fire cânt,/Jelind- 
o pe crăiasa cu chip frumos şi sfânt,/ Pe-Arald, copilul rege al 
codrilor de brad”. 

Fizionomia magului a fost inspirată, în opinia lui M. 
Moraru, dintr-un pasaj hagiografic, din viaţa 

„sfântului Macarie Râmleanul din tipăritura lui 
Dosoftei: 

«[...] Şi de multe bătrâniaţe nu i să vedia 
ochii, că-i era slobodzâte sufruncialele [sprân¬ 
cenele] preste ochi. Iară unghile la mâni şi la 
picioare câte de un cot era. Iară musteaţa acope- 
rindu-i gura pogorâia de să mesteca cu barba şi- 
mpreună-i agiungia până la picioare...». [...] 

Cele mai frapante asemănări apar în descrierea 
magului din Strigoii: «Pe-un jilţ tăiat în stâncă stă 
ţapăn, palid, drept,/ Cu cârja lui în mână, preotul cel 

păgân;/ De-un veac el şede astfel - de moarte-uitat, 
bătrân,/ în plete-i creşte muşchiul şi muşchi pe al lui 
sân/ Barba-n pământ i-ajunge şi genele la piept /.../ 
Bătrânul cu-a lui cârjă sus genele-şi ridică»” 73 . 

Portretul Sfântului Macarie Romanul, din volumul 
întâi din Viaţa şi petreacerea Svinţilor (1682), în redactarea 
lui Dosoftei, l-a inspirat pe Eminescu mai mult în reprezen¬ 
tarea uneia dintre metamorfozele Luceafărului 74 . E valabilă 
însă şi apropierea de fizionomia magului, pe care o face 
Moraru. 

Apelul la hagiografia lui Dosoftei este evident - deşi 
Moraru n-a sesizat acest lucru - pentru că apare aici, în 
poezia Strigoii, şi un termen arhaic rar, nimitez („Pe-oglinzi 
de marmuri negre un negru nimitez,/ A faclelor lucire 
răzbind prin pânza fină/ Răsfrâng o dureroasă lumină din 
lumină’), care provine din aceeaşi Viaţă a Sfântului Macarie 
Romanul, unde se află sub forma „nemeteţ”, însemnând văl: 
„Căutaiu, vădzuiu un nemeteţ [văl] de păiorâ [mătase] 
scump, feme[i]esc dzăcând gios înnainte-mi” 75 . 

Şi recursul la cărţile vechi nu se opreşte aici. Alte 
versuri, 


Ei zboar-o vijelie, trec apefăr’de vad, 

Naintea lor se nalţă puternic vechii munţi, 

Ei trec în răpejune de râuri fără punţi... 

ne aduc aminte de Dosoftei si de Psaltirea sa versificată: 

y 


73 Mihai Moraru, De nuptiis Mercurii et Philologiae, Ed. 
Fundaţiei culturale române, Bucureşti, 1997, p. 203-204. 

74 A se vedea: 

http://www.teologiepentruazi.ro/2014/11/23/luceafarul-5/. 

75 Ase vedea cartea mea: Studiu despre „Viaţa Sfântului Macarie 
Romanul ”, p. 14, cf 

http://www.teologiepentruazi.ro/2014/10/31/studiu-despre- 

viata-sfantului-macarie-romanul/. 

O, Dumnezău Svinte, Tu mă scoate 
De[n] puhoi de ape, toi [tumult] de gloate, 

Ce-m[i] vine la suflet, şi de gloduri 
Cu pâcle adânci, fără poduri. 

(Ps. 68,1-4) 

Credem că apele fără vad (mal/ ţărm) şi râurile fără 
punţi îi puteau fi sugerate, ca imagini poetice, de versurile 
dosofteiene. Cu atât mai mult cu cât Eminescu utilizează, de 
mai multe ori în Strigoii, termenul vad, des întâlnit la 
Dosoftei, în loc de orice alt corelativ (mal, liman, ţărm): 
„Visând că toată lumea îmi asculta cuvântul,/ în valurile 
Volgăi cercam cu spada vad. /.../ Ah! unde-i vremea ceea când 
eu cercam un vad / Să ies la lumea largă... /.../ Să se- 
mplinească visu-mi din codrii cei de brad!”. 

De asemenea, după cum a arătat deja G. I. Tohă- 
neanu, stolurile din versul „Domnind semeţ şi tânăr pe 
roinicele stoluri” înseamnă cete / detaşamente ale unei arma¬ 
te, fiind un termen împrumutat din Letopiseţul lui Miron 
Costin (deşi e atestat şi în textele coresiene) 76 . 

Expresia un obrăzar de ceară (din versul: „Un obrăzar 
de ceară părea că poartă el”) a folosit-o Eminescu întocmai 
şi în poemele Când te-am văzut, Verena şi Gelozie, 
denumind acolo masca de carne a fetei, într-un context în 
care poetiza învăţăturile Sfântului Nicodimos Aghioritul, 
preluate - la rându-i - de la Sfântul Ioanis Hrisostomos (am 
vorbit despre acest subiect într-o carte a mea). De fapt, Când 
te-am văzut, Verena datează din acelaşi an, 1876, când a fost 


76 A se vedea G. I. Tohăneanu, Eminesciene (Eminescu şi limba 
română), Ed. Facla, Timişoara, 1989, p. 84-85, 92-93. 

Autorul notează: „Eminescu preferă derivării propriu-zise pe 
cea semantică, izbutită prin încadrarea cuvintelor vechi şi uzuale în 
combinaţii contextuale inedite, dar atât de fireşti, încât numai 
analiza atentă poate declanşa sesizarea inovaţiilor”, cf Idem, p. 86. 

publicat poemul Strigoii, la care, după cum ne comunică 
Perpessicius, poetul a lucrat febril în ultimele luni ale 
anului, iar „frământările iubirii sale pentru Veronica nu vor 
fi fost absente în cristalizarea acestui poem, de adâncă 
tensiune pasională, în care s-au filtrat atâtea elemente auto¬ 
biografice” 77 . 

Cei doi, Maria şi Arald, formează un cuplu demn de 
înger şi demon. Numai că acolo îngerul îl atrage pe demon 
(adică pe revoluţionarul/ insurgentul / rebelul răzvrătit con¬ 
tra ordinii sociale) la împăcarea cu Dumnezeu, iar aici Arald 
o atrage pe Maria într-o existenţă nefericită, în care amân¬ 
doi par „umbre străvezie ieşite din infern”. 

Se înţelege că Maria acceptă această existenţă nefe¬ 
ricită din iubire pentru Arald. Pentru ca, în final, să rămână 
„de moarte logodiţi”. 

Eminescu pune mereu în discuţie problema jertfei 
unuia pentru celălalt. 

Dorim însă a atrage atenţia asupra unui aspect 
important: chiar şi în acest poem, care pare să satisfacă 
dorinţa de sincronizare a lui Lovinescu şi a unui întreg 
curent critic, după cum am putut observa, sunt foarte 
numeroase apelurile la literatura românească veche: Evan¬ 
ghelia, Molitfelnicul, Pravila lui Matei Basarab, Vieţile 
Sfinţilor şi Psaltirea în versuri ale lui Dosoftei, Letopiseţul lui 
Miron Costin etc. Mai mult, nu ştiu dacă mai există un alt 

7 y 

poem eminescian care să adune, la un loc, referinţe (citate 
şi intertextualizări) din atât de multe surse româneşti vechi. 

Chiar dacă tema poeziei 78 şi atmosfera uneori lugubră 
a poemului poate părea îndepărtată de tradiţia românească 
(de cea cultă, nu şi de cea populară, în care există balade 


77 Perpessicius, în M. Eminescu, Opere alese, voi. I, p. 306. 

78 Care e totuşi de sorginte medievală. A se vedea Jean Claude 
Schmitt, Strigoii. Viii şi morţii în societatea medievală, traducere de 
Andrei Niculescu şi Elena-Natalia Ionescu, Ed. Meridiane, Bucureşti, 
1998. 

asemănătoare cu cele valorificate, în Apus, de Goethe şi de 
alţi romantici), în schimb, s-ar zice că Eminescu ţine să ne 
dovedească faptul că tradiţia literară românească a jucat un 
rol esenţial în formarea limbajului poetic şi în realizarea 
viziunilor sale poetic-romantice 79 . 

Odată cu moartea lui Arald, moare şi religia lui Odin şi 
a lui Zamolxe, iar magul...împietreşte: 

Bătrânu-şi pleacă geana şi iar rămâne orb, 
Picioarele lui vechie cu piatra se-mpreună I...I 
Pe jilţul lui de piatră înţepeneşte drept 
Cu cârja lui cea veche preotul cel păgân, 

Si veacuri înainte el sede-uitat, bătrân, 
în plete-i creşte muşchiul şi muşchi pe a lui sân, 
Barba-n pământ i-ajunge şi genele în piept. 


79 E adevărat că rolul acesta nu iese prea bine în evidenţă, nici 
măcar la nivel lingvistic. Dovadă stau şi următoarele afirmaţii ale lui 
Tohăneanu, cu privire la Luceafărul şi la alte câteva poeme emines¬ 
ciene: „Fiind vorba, în Luceafărul, de o lume a basmului, ne-am 
aştepta ca un scriitor şi cărturar care cunoaşte ca nimeni altul (cu 
excepţia, poate, a singurului Sadoveanu), limba veche, să folosească 
şi să valorifice din plin acest atu rarisim, etalându-şi cu ostentaţie 
erudiţia filologică şi lingvistică. Aşa ceva nu se întâmplă în 
Luceafărul, cum nu se întâmplă nici în Călin (file din poveste), nici în 
Scrisoarea III, nici în poemele dacice ( Sarmis , Gemenii ), nici în alte 
împrejurări la fel de ademenitoare. Ca şi Sadoveanu în romanele sale 
istorice, Eminescu nu uită nicicând că, reînviind artistic epoci 
revolute, el nu se adresează oamenilor vechimii, ci propriilor con¬ 
temporani. De aceea, spre deosebire de atâţia alţi scriitori [...] poetul 
înfăptuieşte situarea în epocă discret, fără nici un fel de paradă”, cf 
G. E Tohăneanu, Eminesciene..., op. cit., p. 133. 

Lipsa de ostentaţie sau valorificarea „discretă” a resurselor 
tradiţiei ( discretă pentru cine nu mai cunoaşte şi nu mai poate 
recepta această tradiţie) e semnul geniului. în acelaşi timp, analizele 
noastre la opera eminesciană ne-au relevat o realitate mult mai 
profundă decât cea pe care a semnalat-o Tohăneanu şi mulţi alţi 
cercetători, care au căutat tradiţia veche numai la nivel lingvistic. 

împietrirea magului zamolxian seamănă foarte mult 
cu extincţia lui Pan, ulterior, în viziunea lui Blaga: 

Pan rupe faguri 
în umbra unor nuci. 

E trist: 

se înmulţesc prin codri mănăstirile, 
şi-l supără sclipirea unei cruci. 

Zboară-n jurul lui lăstunii 
şi foile de ulm 
răstălmăcesc o toacă. 

Subt clopot de vecerne Pan e trist. 

Pe-o cărăruie trece umbra 
de culoarea lunii 
a lui Crist. /.../ 

Gonit de crucile sădite pe cărări 
Pan 

s-ascunse într-o peşteră. /.../ 

Odată zeul îşi cioplea 
un fluier din nuia de soc. 

Piticul dobitoc [un păianjen] 
i se plimba pe mână. 

Şi-n scăpărări de putregai 
Pan descoperi mirat 
că prietenul avea pe spate-o cruce. 

Bătrânul zeu încremeni fără de grai 
în noaptea cu căderi de stele 
si tresări îndurerat, 
păianjenul s-a-ncreştinat. 

A treia zi şi-a-nchis coşciugul ochilor de foc. 
Era acoperit cu promoroacă 
şi-amurgul cobora din sunetul de toacă. 

Neisprăvit rămase fluierul de soc. 
(Moartea lui Pan, voi. Paşii profetului 80 ) 


Amurgul lui Pan, al mitologiei antice, dar şi al 
panteismului, coboară „din sunetul de toacă”. 

în Memento mori, Eminescu prezintă astfel moartea 
religiilor germanice: 

„Şed la mese lungi de piatră zeii falnicei Valhale;/ Odin 
stă-n frunte - cu părul de ninsoare încărcat ;/ Acolo decid ei 
moartea Romei si o scriu în rune /.../ Roma-n stele străluceşte 

y 11 y 

pe-a ei dâmburi, lângă râu;/ Ei privesc urbea eternă, ce pe 
dealuri lin străluce,/ Suliţa pe loc s-opreşte, se preface-n d- 
aur cruce,/ Odin moare - Tibrul este a credinţei lui sicriu 

Aici, în Strigoii, pe plaiurile vechii Dacii, Odin moare 
odată cu Arald. Iar semnificaţiile poemului transcend po¬ 
vestea de dragoste şi, cu atât mai mult, motivul tenebros al 
strigoiului. 

Acesta a fost comentariul meu, pe care l-am publicat 
în voi. Epilog la lumea veche, voi. I. 2, acum doi ani. 

Mai înainte de a discuta despre ceea ce mi-am propus, 
trebuie să mai lămuresc câteva lucruri. Observam, mai sus, 
faptul că tocmai în acest poem, care pare o simplă prelu¬ 
crare, în poezia românească, a unei poezii de Biirger şi a 
unui motiv poetic de largă circulaţie în lirica romantică, 
Eminescu a recurs destul de mult la literatura română 
veche. 

D. Murăraşu stabilise, mai demult, următoarele surse 
pentru Strigoii: 


80 Cf. Lucian Blaga, Opera poetică, Ed. Humanitas, Bucureşti, 


1995. 

„Elementele străine cu ecou în Strigoii vin din 
Biirger, Lenore, din Goethe, Die Brautvon Korinth, din 
Sacontala. Mitologia germană îşi are un însemnat loc 
alături de fondul popular românesc. [...] Cunoştinţele 
în legătură cu stihiile i-au venit din îndreptarea legii (p. 
714, cap. 7) ori din Hronograful din sec. XVII, pe care 
Eminescu îl avea într-o copie din 1757. Chiar şi în ce 
priveşte expresia literară, Eminescu este uneori tribu¬ 
tar literaturii populare. în versul „Fug caii duşi de 
spaimă şi vântului s-aştern” este reminiscenţa dintr-o 
cunoscută poezie din culegerile lui Alecsandri. în 
versul: „Ei trec în repejune prin râuri fără punţi” 
Eminescu şi-aminteşte de „Peste ape fără punţi” din 
Maghiara lui Alecsandri, imitaţie după doinele popu¬ 
lare” 81 . 

Să le luăm pe rând. în ceea ce priveşte literatura veche, 
între surse nu apare Vieţile Sfinţilor a lui Dosoftei, deşi 
Murăraşu avea cunoştinţă de faptul că „în Strigoii v. 201, 
cuvântul ieşit din uz «nimitez», l-a folosit Dosoftei în Viata 
şi petr[e]acerea svinţilor, sub forma «nemeteţ» (hohot al 
miresei)” 82 . 

Dacă acest fapt este cunoscut de mai multă vreme 
(lucru pe care eu nu-1 ştiam când am scris comentariul 
reprodus mai sus), atunci e posibil ca M. Moraru să fi făcut 
apropierea dintre portretul magului şi cel al Sfântului 
Macarie tocmai în virtutea acestei identificări. însă nu ştiu 

y 

cine şi când l-a reperat prima dată pe nimitez în culegerea 
hagiografică a Sfântului Dosoftei. 

Dar Murăraşu n-a inserat Viaţa Sfântului Macarie 
Romanul printre surse pentru că a considerat în continuare 


81 Cf Mihai Eminescu, Opere V. Literatura populară, ediţie 
critică de D. Murăraşu, Ed. „Grai şi suflet - Cultura Naţională”, 
Bucureşti, 2000, p. XLV. 

82 Idem, p. LIV. 

valabilă identificarea operată în 1909 de AL Bogdan, care a 
susţinut 

y 


„că-n descrierea magului Eminescu a avut ca 
model un pasaj din Sacontala lui Kalidasa. [Iar el] ne 
dă şi pasajul respectiv în traducerea lui Coşbuc: 

De-un milion de veacuri el sade nemişcat 

y y 

Cu fruntea încreţită, cu ochii tintă-n soare, 

y 7 y 7 

Un brâu de piei de şarpe având ca-cingătoare. 

Şi barba lui ajunge târâtă pe pământ, 

Şi-n palme-i creşte iarbă şi membrele lui sunt 
De iederă cuprinse şi mâinile-i sunt crunte 
De ghimpi ce-i cresc pe braţe. Şi-i creşte muşchi 

pe frunte 

Şi muşchi pe-obraz că anii lui nu e chip să-i 

numeri 

Şi păsările cuiburi îşi fac la el pe umeri” 83 . 


în conformitate cu această traducere, s-ar părea că Al. 
Bogdan a avut dreptate. între cele două portrete există 
detalii fizionomice concrete care sunt comune, dar care nu 
exclud nici apropierea de portretul Sfântului Macarie. 

O altă traducere, în engleză 84 , parcă n-ar mai fi tot atât 
de convingătoare: „Where stands the hermit, horridly 
austere,/ Whom clinging vines are choking, tough and 
sore;/ Half-buried in an ant-hill that has grown/ About him, 
standing post-like and alone;/ Sun-staring with dim eyes that 


83 Cf M. Eminescu, Opere II. Poezii (2), ediţie critică de D. 
Murăraşu, postfaţă de Eugen Simion, Ed. „Grai şi suflet - Cultura 
Naţională”, Bucureşti, 1995, p. 350. 

84 Preluată de aici: 

https://ia800306.us.archive.0rg/2/items/translati0ns0fsh1665 

9gut/i6659-h/i6659-h.htm. 

know no rest,/ The dead skin of a serpent on his breast:/ So 
long he stood unmoved, insensate there/ That birds build 
nests within his mat ofhair”. 

însă lucrurile rămân în continuare interpretabile. 
Lumină în această privinţă ar putea aduce dezvălui¬ 
rea textului (în germană) care i-a fost cunoscut lui Emines- 
cu si traducerea lui acurată în română. 

Cu toate acestea, adepţii „indianismului” în poezia lui 
Eminescu nu au de ce să exulte. După cum am arătat 
altădată, tot indieni sunt şi magii din Dumnezeu şi om, iar 
acei magi indieni se închină...la Hristos, Eminescu indi- 
cându-i, de fapt, pe daci prin aceşti indieni 85 . Pentru că, aşa 
cum spuneam, eu cred că Eminescu i-a asimilat pe daci 
vechilor indieni în virtutea celor afirmate de Miron Costin 
(şi nu numai) şi anume că dacii au migrat pe teritoriul ţării 
noastre din India. în Strigoii, magul este tot dac. Şi dacă 
Sakuntala i-a sugerat lui Eminescu portretul acestui mag, 
este din motivul pe care l-am arătat. 

Acelaşi Al. Bogdan a remarcat şi prezenţa corbilor lui 
Odin, stând în jurul magului dac 86 , care îi întregesc aşadar 
portretul, iar acest element se datorează unei alte confuzii, 
a geţilor cu goţii, de data aceasta. Murăraşu ne reaminteşte 
că „în Odin şi poetul (versuri de prin 1872), Odin este 
identificat cu Zamolxe, căci Decebal îşi duce viaţa printre 
zei în Valhala” 87 . 


85 A se vedea cartea mea, Epilog la lumea veche, voi. I. 2, op. cit., 
p. 677-679. 

86 Cf M. Eminescu, Opere II. Poezii (2), ediţie critică de D. 
Murăraşu, op. cit., p. 350. 

87 Ibidem. 

Dar şi G. Bogdan-Duică, vorbind mai demult despre Rugăciu¬ 
nea unui dac, spunea: „Observ că acesta nu este singurul caz în care 
M. Eminescu a împreunat pe daci cu inzii”, cf Idem, p. 402. Insă fără 
a oferi vreo explicaţie. Pentru această explicaţie, a se vedea cartea 
mea, Eminescu între modernitate şi tradiţie, Teologie pentru azi, 
Bucureşti, 2015, p. 359-369, cf 

Nu e, deci, de mirare că magul către care se întoarce 
Arald, care e un preot dac păgân, seamănă cu vechii sacer¬ 
doţi sau sihastri indieni, dar si cu zeii Valhalei. 

Numai că acest mag secular împietreşte ca şi Pan, după 
cum am arătat... 

Sfântul Macarie Romanul a fost implicat aici (prin 
amănuntul sprâncenelor lungi, care la Eminescu, însă, devin 
gene) din dorinţa expresă a lui Eminescu de a utiliza cât mai 
multe izvoade autohtone în conceperea acestui poem. Căci, 
după cum am afirmat în analiza mea anterioară, „chiar dacă 
tema poeziei şi atmosfera uneori lugubră a poemului poate 
părea îndepărtată de tradiţia românească [...] în schimb, s- 
ar zice că Eminescu ţine să ne dovedească faptul că tradiţia 
literară românească a jucat un rol esenţial în formarea lim¬ 
bajului poetic şi în realizarea viziunilor sale poetic-roman- 
tice . 

în legătură cu aserţiunea lui Murăraşu, aceea că „în 
versul: „Ei trec în repejune prin râuri fără punţi” Eminescu şi- 
aminteşte de „Peste ape fără punţi” din Maghiara lui 
Alecsandri, imitaţie după doinele populare”, doresc şi aici să 
fac o precizare. 

Nu contest existenţa unui izvor popular. Numai că, în 
opinia mea, acest izvor popular avea...izvoare culte. 

„Ei trec în răpejune de râuri fără punţi” e doar un 
corelativ al versului anterior: „Ei zboar-o vijelie, trec apefăr’ 
de vad”. Metafora originară este cea a apelor fără vad, care 
mai apare anterior în poem: „în valurile Volgăi cercam cu 
spada vad”, „Ah! Unde-i vremea ceea când eu cercam un vad / 
Să ies la lumea largă... ”. 

în comentariul meu anterior l-am identificat pe 
Dosoftei ca sursă pentru această metaforă. Căci Dosoftei, 
poetizând psalmii, scria despre „puhoi de ape, toi [tumult] de 


http://www.teologiepentmazi.ro/2015/11/16/eminescu-intre- 

modernitate-si-traditie/. 

gloate /.../şi de gloduri/ Cu pâcle adânci, fără poduri” (Ps. 68, 
1-4, Psaltirea în versuri). 

Dar pot să-l adaug şi pe Miron Costin: 

„Şi cum veniia întinsii orheienii la dânşii împie¬ 
dicaţi cu trecătoarea râpii aceiia ce s-au pomenit, nu 
trecuti bine toti, au sărit călăreţii lui Stefan-vodă si 
înloc i-au înfrânţii pre orheieni. Au plecaţii fuga şi 
Ştefăniţă paharnicul şi Hânceştii şi i-au gonit strajea 
aceia a lui Ştefan-vodă, pănă i-au trecut fără vad apa 
Bistriţii (s. n.)” 88 . 

Situaţia este similară cu cea a versurilor: „Si era una la 
părinţi /.../ Cum e /.../ luna între stele ”, din Luceafărul. D. 
Murăraşu a indicat mai multe izvoare populare, căutând să 
stabilească care este sursa exactă 89 . 

însă metafora este de origine biblică, iar nu folclorică, 
fapt de care Eminescu era conştient, pentru că el a spus: „Şi 
era una la părinţi / Şi mândră-n toate cele,/ Cum e Fecioara 
între sfinţi/ Şi luna între stele”. Căci Preacurata Fecioară 
este între Sfinţi, în împărăţia lui Dumnezeu, ca luna între 
stele. Preasfânta Fecioară este „frumoasă ca luna” (Cânt. 
Cânt. 6, 10: „Ka\r\ c09 acArp/ri / pulchra ut luna”, cf. FXX/ 
VUF), între Sfinţii-stele strălucind pe catapeteasma Bise¬ 
ricii, în Cerul cel veşnic. 

7 y 

în poeziile populare, această imagine a intrat prin 
intermediul omiliei bisericeşti, un exemplu semnificativ 
aflându-se într-o didahie a Sfântului Antim Ivireanul, după 
cum am arătat altădată 90 . Adăugam atunci faptul că, într-o 

88 Miron Costin, Letopiseţul Ţărâi Moldovei. De neamul 
moldovenilor, ediţie îngrijită de P. P. Panaitescu, Ed. Minerva, 
Bucureşti, 1979, p. 137. 

89 A se vedea Mihai Eminescu, Opere V. Literatura populară, 
ediţie critică de D. Murăraşu, op. cit., p. XLIX-L. 

90 A se vedea: 

http://www.teologiepentruazi.ro/2014/11/09/luceafarul-1/; 

variantă manuscrisă, Eminescu dovedeşte, cu asupra de 
măsură, că era conştient de sursa imaginilor poetice: 


A fost odată ca-n poveşti 
A fost ca niciodată 
Din rude bune-mpărăteşti 
Fecioară prea-curată 


Şi era una la părinţi 
Si una-n toate cele 

y 

Cum e Maria între sfinţi 
Si luna între stele 91 . 

y 


în acelaşi fel, râuri fără punţi, deşi se poate identifica 
în poezii populare, ca imagine poetică, consider că provine 
din izvoare culte. 

Şi ajungem, în sfârşit, la ceea ce ne-am propus, adică la 
a discuta despre nuanţele evolutive ale gândirii lui Emi¬ 
nescu, de la Strigoii la Luceafărul. 

Aş fi putut ca, în loc de Strigoii, să folosesc poemul în 
vremi de mult trecute (cunoscut mai mult sub alte titluri: 
Povestea magului călător în stele sau Feciorul de împărat fără 
de stea) - iar analiza ar fi fost la fel de relevantă -, dar am 
preferat să iau în discuţie două poeme considerate finalizate 
şi publicate de Eminescu: Strigoii apare în 1876, iar Lucea¬ 
fărul în 1883. 

Strigoii şi în vremi de mult trecute (poem datând din 
1872) au în comun, în primul rând, felul în care Eminescu se 


http://www.teologiepentmazi.ro/2014/11/12/luceafaml-2/. 

Sau cartea mea, Epilog la lumea veche, voi. I. 2, ediţia a doua, 
op. cit., p. 114-120, cf 

http://www.teologiepentruazi.ro/2015/05/16/epilog-la-lumea- 

veche-i-2-editia-a-doua/. 

91 M. Eminescu, Opere, II, ed. Perpessicius, p. 392. 



arată fascinat de miturile şi poveştile care au încântat 
romantismul. Tocmai acest lucru se estompează în Lucea¬ 
fărul... 

Aspectul prim pe care doresc să îl sesizez este acela al 
modului în care poetul, plecând de la Lenore a lui Biirger şi 
împrumutând o temă de largă circulaţie romantică, a 
strigoiului (prelucrată mai înainte şi de poeţii noştri paşop¬ 
tişti: Asachi, Heliade, Bolintineanu, Sihleanu etc.), a simţit 
nevoia să facă un apel foarte consistent la propria tradiţie, 
cultă/ bisericească şi populară, ca şi cum ar fi fost gelos (cum 
zice Roşa del Conte 92 ) pe faptul că bogăţia spirituală şi lite¬ 
rară a poporului său ar fi putut să fie puse în umbră de îm¬ 
prumutul literar (tematic) străin. 

Din acest motiv, însă, elementele preluate din litera¬ 
tura română veche si din tradiţia Bisericii, care intră în 
compoziţia poemului, deşi sunt asimilate foarte bine în 
structura lui (Eminescu a avut acest geniu), fără să lase 
impresia vreunei inserţii neavenite sau a unui adaos artifi¬ 
cial, au totuşi un caracter exteriorist şi o importanţă oare¬ 
cum colaterală în economia evenimentelor. 

Zamolxe capătă unele însuşiri ale Dumnezeului creştin 
fără ca acest lucru să aibă consecinţe importante. La fel, 
catapeteasma Bisericii, în care era înmormântată mireasa lui 
Arald, se rupe în două atunci când, prin vrăji, magul păgân 
o face să apară pe Maria cea moartă, pentru a sugera 


92 „Nici Kant, nici Schopenhauer, nici Vedele, nici Plotin şi nici 
chiar marii poeţi, pe care îi iubeşte şi îi studiază şi din care traduce 
sau învaţă pe dinafară fragmente, de la Byron la Shakespeare, de la 
Shiller la Hugo, nu vor înăbuşi vreodată în el interesul avid şi chiar 
gelos (s. n.), pentru tot ceea ce inteligenţa, fantezia, afectivitatea 
poporului său putuse să creeze sau să asimileze şi să transmită prin 
veacurile întunecate şi dificile ale istoriei lui”. Cf. Roşa del Conte, 
Eminescu sau despre Absolut, ediţia a ITa (în română), îngrijire, 
traducere şi prefaţă de Marian Papahagi, cuvânt înainte de Zoe 
Dumitrescu-Buşulenga, postfaţă de Mircea Eliade, Ed. Dacia, Cluj- 
Napoca, 2003, p. 282-283. 

blasfemia care I se aduce lui Hristos. însă ceea ce se ridică 
din mormânt este „o fantasmă”, pentru că nu are loc o 
înviere autentică. 

Ruperea catapetesmei în două e împrumutată din 
Scriptură (ea petrecându-se la răstignirea Mântuitorului), 
dar nu are semnificaţia capitală de acolo. Ci doar ne de¬ 
monstrează că Eminescu a reţinut acest eveniment ca pe 
unul foarte semnificativ şi care l-a impresionat profund. 
Fapt care se observă însă şi în alte poeme, ca spre exemplu 
în tabloul eshatologic din Memento mori: „în catapeteasma 
lumii [cerul] soarele să-ngălbenească,/ Ai peirii palizi îngeri 
dintre flacăre [stele căzând ca fulgere] să crească / Şi să rupă 
pânz-albastră pe-a cerimei întins cort” - căci pânza era 
catapeteasma din cortul mărturiei, construit de Sfântul 
Moisis, când încă nu exista templul de la Ierusalim, pentru 
că poporul era în pustiu. (în Scrisoarea I, „catapeteasma 
lumii în adânc s-au înnegrit”.) 

Acelaşi lucru se întâmplă şi cu sintagma „lumină din 
lumină”, preluată din Crez, care acolo îl caracterizează pe 
Fiul lui Dumnezeu născut din Tatăl, mai înainte de veci: 
Lumină din Lumină. 

Din nou, se vede că Eminescu a fost impresionat de 
semnificaţia abisală şi de frumuseţea acestei expresii, motiv 
pentru care a dorit să o folosească. Numai că aici, contextul 
poemului Strigoii nu i-a putut oferi niciun prilej în care să o 
valorifice păstrând adâncimea semnificaţiilor. De aceea, nu 
a putut improviza decât caracterizarea reflexiei luminii din 
oglinzile acoperite cu un văl negru subţire: „Pe-oglinzi de 
marmuri negre un negru nimitez,/ A faclelor lucire răzbind 
prin pânza fină / Răsfrâng o dureroasă lumină din lumină”. 
Ceea ce reprezintă o reproducere sensibilă a unui fenomen 
fizic, superficială însă în comparaţie cu semnificaţia din 
sursa de unde care a fost preluată expresia. 

Intr-un sens apropiat de cel original va încerca să o 
folosească în Luceafărul, dar această utilizare va rămâne 

numai în variante bruionare, pentru că poetul şi-a dat seama 
că Luceafărul/ Hyperion nu poate fi lumină din lumină, în 
relaţie cu Părintele ceresc, el fiind o creatură a Lui, care „din 
chaos, Doamne,-am apărut /.../ şi din repaos m-am născut 
o făptură adusă la fiinţă din nefiinţă. 

La fel, implicarea Vieţii Sfântului Macarie Romanul în 
Strigoii, la nivelul împrumutului unui detaliu fizionomie şi 
a unui termen (nimitez = văl), folosit prin derivare poli¬ 
semantică, nu ne-ar putea indica vreodată în mod veridic, 
dacă am rămâne numai la acest poem, dimensiunile impor¬ 
tanţei acestei aghiografii în conştiinţa poetului şi mai ales a 
modelului exemplar al Sfântului Macarie. 

în Luceafărul, în schimb, Eminescu înscrie trăsături ale 
Sfântului Macarie în portretul Luceafărului, corespunzător 
celei de-a doua metamorfozări a acestuia 93 . Trăsături care 
formează mai degrabă un portret interior al personajului. 
De altfel, interiorizarea perspectivei este o caracteristică 
esenţială a Luceafărului. 

Şi toate acestea se întâmplă, după cum spuneam, 
pentru că tema poemului Strigoii nu rimează cu Scriptura şi 
cu învăţătura creştină si cu toate aceste izvoare bisericeşti, 
pe care totuşi Eminescu le inserează avid în poem. 

Dar faptul însuşi că poetul recurge la o asemenea 
strategie ne demonstrează că încerca oarecum să deturneze 
sensul păgân al baladelor germane şi al credinţelor în 
strigoi. 

Căci, pe lângă cele pe care le-am sesizat în comentariul 
meu anterior, recitind acum poemul am observat alte câteva 
elemente care mie mi se par semnificative. 

Astfel, atunci când Maria este înmormântată în Bise¬ 
rică, „pe piatra prăvălită pun crucea drept pecete”. într-o 


93 A se vedea comentariul meu: 

http://www.teologiepentruazi.ro/2014/11/23/luceafarul-5/. 

Sau în cartea mea, Epilog la lumea veche, voi. I. 2, op. cit., p. 
141-158. 

Biserică nu se poate decât pune piatra pe mormânt, ea nu se 
prăvăleşte. Această piatră tombală se pune deasupra mor¬ 
mântului - şi observăm că Maria are parte de o 
înmormântare voievodală - şi nu are cum să fie prăvălită. 
însă verbul acesta apare în Sfânta Scriptură atunci când e 
vorba de învierea lui Hristos: „Şi iată cutremur mare s’a 
făcut; că îngerul Domnului pogorându[-]se din cer, şi viind 
a prăvălit piatra de pre uşă, şi şedea d’asupra ei” (Mt. 28, 2, 
Noul Testament 1857). 

Eminescu sugera, prin aceasta, faptul că Maria era 
înmormântată creştineşte spre a aştepta învierea de obşte, 
motiv pentru care pe mormintele creştine se pune „crucea 
drept pecete” - amănunt teologic pe care creştinii noştri nu 
prea îl cunosc, dar iată că poetul îl ştia. 

Sfântul Ambrosius vorbea, de asemenea, despre „pece¬ 
tea crucii [signaculum cruciş]” 94 . 

Magul este numit „de zile vecinie”, ceea ce indică 
acelaşi fenomen pe care l-am semnalat mai devreme. Pentru 
că „Cel vechi de zile” este Dumnezeu (Dan. 7, 9), iar aici 
avem doar un transfer de ordin expresiv, care se datorează 
impresiei puternice a poetului, faptului că a reţinut această 
sintagmă ca fiind deosebită. Căci puţin mai înainte poetul 
scrisese despre mag că „de-un veac el sade astfel - de moarte- 
uitat, bătrân” (iar „un veac” nu înseamnă acelaşi lucru cu „de 
zile vecinie’), iar la finalul poemului „Picioarele lui vechie cu 
piatra se-mpreună /.../ Pe jilţul lui de piatră [magul] înţe¬ 
peneşte drept”... 

Deşi l-a numit „de zile vecinie”, Eminescu nu a 
intenţionat să sugereze faptul că magul era veşnic ca Dum¬ 
nezeu, ci doar că era foarte bătrân. La fel, în poemul în vremi 
de mult trecute, magul (care trăieşte tot pe muntele Pion, ca 


94 A se vedea: 

http://www.teologiepentruazi.ro/2017/04/17/sfantul- 

ambrosius-al-mediolanului-fragmente-din-comentariul-la- 

cantarea-cantarilor-13/. 

şi cel din Strigoii ) „bătrânu-i ca şi vremea cea fără de- 
nceput”, care pare a fi fără de început, pentru fiecare dintre 
noi, pentru că noi ne-am născut în timp şi nu am fost 
contemporani cu începutul timpului. (Dar magul din 
Strigoii, care „pe-un jilţ tăiat în stâncă stă ţapăn”, semănă şi 
cu împăratul din poemul în vremi de mult trecute, care „din 
tronul lui se scoală / Ca regele pustiei din stânca de granit”.) 

Aidoma, în Dumnezeu şi om, avem un „mag bătrân ca 
lumea”. însă toate aceste formulări nu ne indică o bătrâneţe 

y 

sinonimă cu veşnicia, ci, cel mult, cu lumea aceasta. 

Aşadar, „de zile vecinie” nu mai are deloc aceeaşi 
semnificaţie cu „vechi de zile”, deşi poate părea astfel la 
prima vedere. în realitate însă, „de zile vecinie” ave un sens 
mult mai modest. 

în Luceafărul, după cum spuneam, nu mai interesează 
atât caracterizările din afară, pentru că perspectiva se inte¬ 
riorizează mult. 

în primul rând, nu -1 mai întâlnim pe mag. Părintele 
Luceafărului nu mai este magul, ca în cazul prinţului din 
Feciorul de împărat fără de stea / în vremi de mult trecute - 
un prinţ care alege viaţa sihăstrească precum Sfântul Ioasaf 
(din Viaţa Sfinţilor Varlaam şi Ioasaf, care sunt indieni), deşi 
el e dac, păgân, dar care, spre deosebire de acela, nu reuşeşte 
să scape de ispita erotică. 

Acolo, în mod evident, fiul de împărat dac se adresează 
magului cu apelativul „Părinte” în sensul de învăţător, 
dascăl, fără alte conotaţii: „ - Părinte - zice el - şi-adânc i se 
închină,/ Bătrânul meu tată aici m-a trimis”. 

Adresarea Luceafărului este cu totul alta: „Părinte /.../ 


lăudat pe veci să fii / Pe-a lumii scară-ntreagă; /.../ Doamne 
/.../ tu izvor eşti de vieţi/ Şi dătător de moarte”. Pentru că 
Luceafărul zboară către Dumnezeu, Părintele său, şi se 
roagă Lui (lui Hristos Dumnezeu, după cum am arătat 


altădată 95 ), iar El îi dăruieşte învăţătura înaltă a înstrăinării 


95 A se vedea: 



42 


de această lume şi de iluzia erotică, de care nu se putuse 
tămădui fiul de împărat sihăstrit. 

în Feciorul de împărat fără de stea/ în vremi de mult 
trecute şi în Rugăciunea unui dac, poetul se identifică cu 
dacul şi la fel, în Strigoii, evenimentele se petrec în Dacia. 
De aici prezenţa magilor, a miturilor păgâne şi a apelului la 
cosmogonia vedică. 

Cu toate acestea, ne e limpede că Eminescu a tins 
mereu spre Hristos, spre Dumnezeul creştin. De ce? Pentru 
că, dacă în Strigoii, deja, Zamolxe era implorat să dea viaţă 
„Din duhul gurii tale ce arde şi îngheaţă” - atribute ale 
Dumnezeului treimic, Creator a toate: „cu cuvântul 
Domnului cerurile s-au întărit şi cu duhul gurii Lui toată 
puterea lor” (Ps. 32, 6, 9), Singurul care poate să dea viaţa şi 
moartea făpturilor Sale -, în textul final din Rugăciunea unui 
dac (1879) Eminescu îl elimină pe Zamolxe (prezent într-o 
variantă) şi rugăciunea dacului se îndreaptă către Cel care 
este „al omenimei izvor de mântuire:/ Sus inimile voastre!/ 
Cântare aduceti-i,/ El este moartea morţii si învierea vieţii!” 
(versuri în care sunt preluate formulări din Canonul învierii, 
după cum am specificat altădată 96 ). 

Iar în Luceafărul, Elyperion vorbeşte cu Hristos, după 
cum am arătat în comentariul meu. 

în Strigoii, pe ea o cheamă Maria. Un nume de 
rezonanţă în opera lui Eminescu, pe care îl întâlnim şi în 
nuvela Sărmanul Dionis, dar si - latinizat - ca Cezara în 

7 y 

nuvela omonimă (pentru că Maria înseamnă stăpână, 
împărăteasă). 


https://www.teologiepentmazi.ro/2014/12/04/luceafaml-9/. 
Sau cartea mea, Epilog la lumea veche, voi. I. 2, op. cit., p. 187- 
190, cf http://www.teologiepentruazi.ro/2015/05/16/epilog-la- 
lumea-veche-i-2-editia-a-doua/. 

96 A se vedea: 

http://www.teologiepentruazi.ro/2016/12/08/antim-ivireanul- 

avangarda-literara-a-paradisului-95/. 

Dar şi Epilog la lumea veche, voi. I. 2, op. cit supra, p. 683-685. 

Maria este o „fecioară blondă ca spicul cel de grâu”, 
căreia inima îi rămâne fecioară şi după ce se îndrăgosteşte 
de Arald şi după ce moare (rostindu-şi vraja, magul invocă 
astfel stihiile: „inima-i fecioară hrăniţi cu sânge cald”). 

Numele Maria nu este aşadar întâmplător. Iubirea 
pentru Maria îl salvează pe Dan-Dionis de la căderea 
luciferică, iubirea pentru o fecioară sfântă îl împacă cu Cerul 
şi pe rebelul/ insurgentul din înger şi demon. 

Arald e, în Strigoii, în rolul demonului din înger şi 
demon, al răzvrătitului care vrea să răscoale lumea din 
aşezarea ei, dorind „să fumege nainte-mi oraşele-n ruine”, şi 
pe care iubirea pentru Maria îl face să renunţe la planurile 
sale războinice. Numai că moartea Măriei provoacă în el, din 
nou, răzvrătirea, iar Maria, în această situaţie, este îngerul 
ce trece prin infern pentru el. 

în Luceafărul, ne întâmpină acelaşi reper al fecioarei 
unice, fiind „una /.../Cum e Fecioara între sfinţi / Şi luna între 
stele”. Poetul nu a folosit această comparaţie doar în virtutea 
expresivităţii. Aluzia la Preacurata Fecioară Maria e întărită 
şi de expresia: „din rude mari împărăteşti”. Pentru că, după 
cum am semnalat altădată, în Vieţile Sfinţilor alcătuite de 
Dosoftei, la Naşterea Maicii Domnului ni se comunică faptul 
că ea „era de rudâ împărăteasca’ 97 . 

Şi recunoaştem aici idealul însuşi al poetului, care 
căuta o „femeie între stele şi stea între femei” (Din valurile 
vremii...), o Madonă printre Venere: „Ş-o să-mi răsai ca o 
icoană / A pururi Verginei Marii,/ Pe fruntea ta purtând 
coroană [cununa virtuţii] -/ Unde te duci? Când o să vii?” 
(Atât de fragedă...). 

Spre deosebire de Strigoii, în Luceafărul nu mai avem 
nicio altă descriere exterioară a fetei de împărat. Pe ea o 
caracterizează unicitatea virtuţii în mod fundamental si 


97 [Sfântul] Dosoftei, Viaţa şi petreacerea Svinţilor, B. A. R., 
CRV 73, f. n v . A se vedea şi ceea ce am spus aici: 

http://www.teologiepentruazi.ro/2014/11/09/luceafarul-1/. 

plenar. Faţă de care nu mai contează, pentru poet, niciun alt 
amănunt. 

Numai că, dacă la început, această fecioară împără¬ 
tească este o Mărie, ulterior ea va cădea din această înălţime 
a virtuţii până la a fi o simplă Cătălină care se lasă amăgită 
şi prinsă în laţ ca păsările-n crâng („Cum vânătoru-ntinde-n 
crângI La păsărele laţul”...), adică precum o fiinţă fără de 
minte. 

Luceafărul este şi el caracterizat onomastic prin faptul 
că, pe de-o parte, este purtător de lumină, iar, pe de altă 
parte, este cel care alunecă din cerul său de stele. însă 
alunecarea lui nu se transformă într-o cădere definitivă. 

Diferenţa esenţială fată de Striqoii sau de Sărmanul 
Dionis este aceea că salvatoare nu mai este iubirea pentru 
femeie (sau iubirea unei femei), ci mântuirea sa vine de la 
Dumnezeu însusi, de la Mântuitorul lumii. 

y 7 

Pe acest Luceafăr, Hristos îl restaurează în calitatea sa 
de fiinţă nemuritoare (ceea ce înseamnă Hyperion: deasupra 
timpului). Şi remarcăm faptul că nici Luceafărul şi nici 
Hyperion nu sunt propriu-zis nume, ci caracterizări pro¬ 
funde. 

De asemenea, Luceafărul nu mai are parte de descrieri 
precum alte personaje eminesciene. Căci cele două portrete, 
corespunzătoare celor două metamorfoze, nu mai sunt 
adevărate descrieri fizionomice. 

El pare când blond, când cu părul negru, dar ceea ce 
Eminescu vrea să ne transmită este că nicio portretizare 
realisdcă nu este veridică, pentru că ceea ce îl caracterizează 
în mod esenţial este eternitatea fiinţei, care se străvede în 
spatele simbolurilor („tânăr voievod” care „venea plutind în 
adevăr / scăldat în foc de soare”) 98 . 


98 A se vedea, din nou, comentariul meu anterior: 
http://www.teologiepentmazi.ro/20r4/rr/23/luceafarul-5/. 



45 


îmbrăcarea lui în „giulgi” (giulgiu) şi faptul că seamănă 
cu „un mort frumos” ilustrează străinătatea / înstrăinarea lui 
faţă de această lume. Iar fata remarcă faptul că el e „străin la 
vorbă şi la port”. 

Fata de-mpărat îi adresează Luceafărului „căzut” „din 
cer” şi stins („Cum el din cer o auzi,/ Se stinse de durere”) 
aceleaşi cuvinte ca şi Maria din Strigoii lui Arald: „tu eşti 
mort”. Numai că motivele sunt cu totul diferite. Arald era 
mort pentru răzvrătirea lui trufaşă şi închinarea lui la zei 
păgâni. 

Luceafărul-Hyperion e mort pentru că e străin de lume, 
în ciuda ispitei căreia îi cade pradă temporar. 


Sau în cartea mea, Epilog la lumea veche, voi. I. 2, op. cit., p. 
140-162, cf. http://www.teologiepentmazi.ro/2015/05/16/epilog-la- 
lumea-veche-i-2-editia-a-doua/. 

Melancolie" 


în Psaltirea Maicii Domnului, scrisă de Sfântul Dimitrie 
al Rostovului, există o rugăciune în care, la un moment dat, 
se spun următoarele: 

„Către apărarea Ta şi ajutorul Tău cel tare alerg 
acum, Prea Curată Doamnă, Născătoare de Dumnezeu! 
[...] Şi fiind în întregime ca un pom neroditor sau ca o 
biserică pustie, toţi năzuiesc să mă dărâme, iar diavolul 
care îmi pradă sufletul şi care se cuibăreşte în inima 
mea, mă vede neîngrădit şi caută să-mi răpească puţina 
credinţă pe care o mai păstrez ca pe o avuţie (s. n.)...” 100 . 


Cuvintele acestea m-au trimis cu gândul la poemul 
Melancolie al lui Eminescu, un poem dificil, care pune (ca 
mai toate creaţiile lui Eminescu) mari probleme de inter¬ 
pretare. 

De altfel, nu ştiu să fi fost comentat de cineva în 

7 y 

amănunt. 

Poemul care prezintă, deopotrivă, „Biserica-n ruină”şi 
ruinele bisericii din suflet, ilustrează vestita temă romantică 
a ruinării credinţei creştine în lumea modernă. Ceea ce 

y y 

Eminescu anunţă şi deplânge şi în Memento mori : „E apus 
de Zeitate şi-asfinţire de idei”. 

Pentru mulţi, însă, este si o mărturisire a necredinţei 

y 7 7 y y 

poetului, care s-ar fi exprimând aici fără perdea, în acest 
sens. 


99 Articol publicat mai întâi aici: 

https://www.te0l0giepentmazi.r0/2017/10/04/melanc0lie/. 

100 Sfântul Dimitrie al Rostovului, Psaltirea Maicii Domnului, 
tipărită cu binecuvântarea Preasfmţitului Părinte Ioan, Episcopul 
Covasnei şi Harghitei, Ed. Bunavestire, Bacău, 1998, p. 21-22. 

Eu cred însă că acest poem e alcătuit din tablouri 
sublime si adânc semnificative, care nu au fost cu atentie 
contemplate de către exegeţi, dar care merită o analiză 
minuţioasă, ce are multe să ne reveleze la o citire şi pătrun¬ 
dere atentă a semnificaţiilor. 

y 

Să vedem mai întâi versurile: 

Părea că printre nouri s-a fost deschis o poartă, 

Prin care trece albă regina nopţii moartă. - 
O dormi, o dormi în pace printre făclii o mie 
Şi în mormânt albastru şi-n pânze argintie, 
în mausoleu-ţi mândru, al cerurilor arc, 

Tu adorat şi dulce al nopţilor monarc! 

Bogată în întinderi stă lumea-n promoroacă, 

Ce sate şi câmpie c-un luciu văl îmbracă; 
Văzduhul scânteiază si ca unse cu var 

y 

Lucesc zidiri, ruine pe câmpul solitar. 

Şi ţintirimul singur cu strâmbe cruci veghează, 

O cucuvaie sură pe una se aşează, 

Clopotniţa trosneşte, în stâlpi izbeşte toaca, 

Şi străveziul demon prin aer când să treacă, 
Atinge-ncet arama cu zimţii-aripei sale 
De-auzi din ea un vaier, un aiurit de jale. 

Biserica-n ruină 

Stă cuvioasă, tristă, pustie şi bătrână, 

Şi prin ferestre sparte, prin uşi ţiuie vântul - 
Se pare că vrăjeşte şi că-i auzi cuvântul - 
Năuntrul ei pe stâlpii-i, păreţi, iconostas, 

Abia conture triste si umbre au rămas; 

y 7 

Drept preot toarce-un greier un gând fin şi obscur, 
Drept dascăl toacă cariul sub învechitul mur. 

Credinţa zugrăveşte icoanele-n biserici - 
Şi-n sufletu-mi pusese poveştile-i feerici, 
Dar de-ale vieţii valuri, de al furtunii pas 
Abia conture triste si umbre-au mai rămas. 

y 

în van mai caut lumea-mi în obositul creier, 
Căci răguşit, tomnatec, vrăjeşte trist un greier; 
Pe inima-mi pustie zadarnic mâna-mi ţiu, 

Ea bate ca si cariul încet într-un sicriu. 

y 

Şi când gândesc la viaţa-mi, îmi pare că ea cură 
încet repovestită de o străină gură, 

Ca si când n-ar fi viata-mi, ca si când n-as fi fost 
Cine-i acel ce-mi spune povestea pe de rost 
De-mi tin la el urechea - si râd de câte-ascult 

y y 

Ca de dureri străine?...Parc-am murit de mult. 


Observăm că poetul trece de la ruinele Bisericii la 
ruinele sufletului din care s-a şters imprimarea icoanelor 
credinţei, deşi nu de tot, s-a deteriorat pictura originală, să- 
i zicem. însă, după cum am văzut în rugăciunea de la care 
am început discuţia, ruina bisericii lăuntrice nu e deloc o 
simplă temă romantică, târzie. Ea e veche ca Psaltirea şi 
Sfântul Dimitrie al Rostovului apelează la ea în consecinţă. 
Nu ştiu dacă Eminescu avea cunoştinţă de această 

y y y 

Psaltire a Maicii Domnului sau dacă fusese tradusă sau dacă 
circula în vremea lui. Ştim sigur că el citise Cronograful 
Sfântului Dimitrie, atât în variantă manuscrisă cât şi tipă¬ 
rită. 

Dar imaginea ruinării Bisericii se găseşte în Psaltire : 

„Adu-Ţi aminte de adunarea Ta, pe care ai 
câştigat-o dintru început! Răscumpărat-ai toiagul moş¬ 
tenirii Tale, muntele Sion, acesta în care ai locuit în el. 

Ridică mâinile Tale peste mândriile lor până întru 
sfârşit! Pentru câte a făcut rău vrăjmaşul în cele sfinte 
ale Tale. Şi s-au lăudat cei care Te urăsc pe Tine în 
mijlocul praznicului Tău. Pus-au semnele lor semne şi 
nu au ştiut, ca întru intrarea de deasupra, ca în crângul 
de lemne, cu topoarele au tăiat uşile lui împreună, cu 
secure şi cu tăietor de piatră l-au doborât pe el. Au ars 
în foc locul cel sfânt al Tău. întru pământ au spurcat 
locaşul numelui Tău (s. n.)” (Ps. 73, 2-8, cf Psalmii 
liturgici 101 ). 


în Psaltirea pre versuri a lui Dosoftei, cei ce caută să 
strice Biserica vin „Să dărâme ca-n dumbravă lemne,! Cu 
săcuri unsorii [uşorii] să-i [d]oboară,/ Să-i dezbrace aur cu 
ozoară 102 ,/ Şi uşile cele aurate...” (Ps. 73,18-21). 

Sfântul Dimitrie al Rostovului oferă interpretarea 
cunoscută în Biserica Ortodoxă: aici e vorba despre demonii 
care pradă biserica sufletului. De aceea, în rugăciunea sa de 
după catisma a treia, a folosit această imagine a sufletului ca 
o biserică în ruină. 

Eminescu recurge la alte imagini, tipic romantice, însă 
eu sunt convinsă că el cunoştea foarte bine imaginea clasică 
în Biserica Ortodoxă a templului dărâmat de demoni, din Ps. 
73, amintit mai sus. 

Corelativă acesteia cred că este şi o altă imagine 
celebră, tot din Psaltire: „Asemănatu-m-am pelicanului 
celui singur, făcutu-m-am ca stârcul de noapte în locul 
casei. Privegheat-am şi m-am făcut ca o vrabie singură pe 
acoperiş” (Ps. 101, 7-8, cf. Psalmii liturgici). „Locul casei 
(oiKOTisScp, LXX)” desemnează, posibil, locul unde a fost o 


101 A se vedea: 

https://www.te0l0giepentmazi.r0/2017/03/05/psalmii- 

liturgici/. 

102 Ozor = motiv de broderii. 

casă si a rămas o ruină. De aceea, Biblia 1688 traduce 

y 7 

cuvântul grecesc prin „jărişte” 103 , Biblia 1914 îl traduce prin 
„loc nelăcuit [nelocuit]”, iar Biblia 1939 prin „dărâmături”. 

E vorba, prin urmare, de cel care priveghează ca o 
pasăre de noapte şi se roagă deasupra casei ruinate a 
sufletului său, de cel ce se simte păcătos smerit, cu sufletul 
pustiit, aşa cum descrie şi Eminescu în poezia sa. 

E timpul să privim mai atent spre versurile poemului, 
spre ceea ce consider eu a constitui cele trei tablouri ale sale. 

Astfel, în prima parte avem scena înmormântării lunii, 
prezentată nu printr-o naraţiune, ci mai degrabă prin ima¬ 
gini şi simboluri: 

Părea că printre nouri s-a fost deschis o poartă, 

Prin care trece albă regina nopţii moartă. - 
O dormi, o dormi în pace printre făclii o mie 
Şi în mormânt albastru şi-n pânze argintie, 
în mausoleu-ţ i mândru, al cerurilor arc, 

Tu adorat şi dulce al nopţilor monarc! 


Luna este „regina nopţii”, „dulce al nopţilor monarc”. 
După cum am arătat altădată, titulatura aceasta, de regină a 
nopţii, o întâlnim într-o lungă istorie şi largă arie culturală 
europeană, deoarece provine din Scriptură, unde se spune 
că Dumnezeu a creat aştrii cereşti spre stăpânirea zilei şi a 
nopţii (cf. Fac. 1,16). 

Numai apelativul de „stăpân-a mării” (Scrisoarea I) 
este unic la Sfântul Antim Ivireanul si Eminescu. 

y 

Ceea ce aparţine romantismului eminescian, după cum 
spuneam în teza mea doctorală, este faptul că poetul 
atribuie lunii rolul soarelui, pe acela de a fi simbol al luminii 
dumnezeieşti. De ce procedează Eminescu la acest transfer 


103 Care ar fi însemnând „locul unui incendiu”, cf. 
https://dexonline.ro/defmitie/jărişte. 

de semnificaţie? Face aceasta în conformitate cu credinţa sa, 
pe care am reperat-o în mai multe poeme, că epoca în care 
trăieşte este a „asfinţitului de Zeitate ”, că peste lume s-a 
instaurat noaptea. 

Prin urmare, preferinţa lui pentru regimul nocturn se 
datorează şi dorinţei sale de a ilustra noaptea tipologică ce 
desemnează regimul ideologic în care trăieşte lumea, în care 
Dumnezeu nu mai luminează ca un Soare (Soarele fiind 
simbolul Său din vremurile biblice: Soarele dreptăţii etc.), ci 
lumina Lui s-a estompat în vederea oamenilor, devenind ca 
lumina unei lune. 

în epoca modernă, în lume s-a făcut noapte, şi lumina 
lui Dumnezeu mai călăuzeşte oamenii doar ca o lună. 

y 

încă din Scriptură, luna şi stelele sunt simbol al luminii 
dumnezeieşti sau al Sfinţilor care îi luminează pe cei ce se 
află în noaptea păcatului (Ps. 18, 2: „noaptea nopţii vesteşte 
cunoaştere”: cerul nopţii înstelat le vesteşte, celor ce sunt în 
noaptea neştiinţei, cunoaşterea lui Dumnezeu, a Creato¬ 
rului care a urzit o asemenea splendoare cosmică) - regăsim 
identic această semnificaţie la Sfântul Antim Ivireanul. 

y 

însă toate aceste lucruri le-am explicat în teza mea 
doctorală (publicată în 2010) 104 . 

Ne orientează spre această interpretare, a sinonimiei 
dintre Dumnezeu şi lună, în poemul Melancolie, şi numirea 
lunii „adorat şi dulce al nopţilor monarc”. Fiindcă „ adorat” e 
numai Dumnezeu, iar în tradiţia ortodoxă, în termeni 
isihaşti, se vorbeşte adesea despre dulcele Iisus sau dulcele 
Hristos. 

Aşa încât, înmormântarea lunii din acest poem, 
Melancolie, reprezintă o scenă simbolică, metaforică prin 


104 Comentariul de atunci, revăzut şi adăugit, se poate lectura 
şi dintr-o altă carte a mea, Epilog la lumea veche, voi. I. 2, ediţia a 
doua, Teologie pentru azi, Bucureşti, 2or5, p. 352-460, cf 
https://www.teologiepentruazi.ro/20r5/05/r6/epilog-la-lumea- 
veche-i-2-editia-a-doua/. 

excelenţă. Ea simbolizează pierderea credinţei, „moartea lui 
Dumnezeu” (ca să folosim expresia lui Nietzsche) în sufle¬ 
tele oamenilor. 

Ne amintim de versurile din Memento mori: „Ş-astăzi 
punctul de solstiţiu [solstiţiul Soarelui dumnezeiesc] a sosit 
în omenire. /.../ E apus de Zeitate ş-asfinţire de idei. // Nimeni 
soarele n-opreşte să apuie-n murgul serei,I Nimeni [nu 
opreşte] pe Dumnezeu s-apuie de pe cerul cugetării 
[oamenilor]/, Nimeni noaptea să se-ntindă pe-a istoriei mor- 
mant . 

Acum înţelegem mai bine de ce „Dumnezeu a murit” şi 
luna este îngropată în poemul Melancolie: pentru că istoria 
lumii a devenit „mormânt” - Bacovia va prelua şi va insista 
până la isterie (cu scopul foarte conştient de a-şi isteriza 
cititorii nesimţitori în această privinţă) pe acest motiv 
eminescian al lumii care a devenit sicriu sau mormânt. 

„Soarele divin ce-apune varsă ultimele-i raze/ Pe-a 
istoriei câmpie mult iubită şi se lasă / în oceanul de-ntuneric, 
ce s-arată inimic 105 ”. 

Oceanul de întuneric ideologic al lumii, care îl ascunde 
pe Dumnezeu ( Soarele divin) de la ochii oamenilor, îi este 
vrăjmaş Lui. întunericul nu este prieten cu Dumnezeu. 
Dumnezeu nu a zidit întunericul. 

Putem să vedem în aceste versuri un corelativ al celor 
din Scrisoarea I: „Soarele, ce azi e mândru, el îl vede trist şi 
roş/ Cum se-nchide ca o rană printre nori întunecoşi /.../ Şi 
în noaptea nefiinţii totul cade, totul tace,/ Căci în sine 
împăcată reîncep-eterna pace”. Dincolo de faptul că ima¬ 
ginea soarelui care se va stinge la sfârşitul timpului provine 
din profeţiile eshatologice ale Scripturii (după cum, de 
asemenea, am arătat de mai multe ori 106 ), putem percepe şi 


105 Din lat. inimicus = inamic, duşman, vrăjmaş. 

106 A se vedea articolele mele: 

https://www.teologiepentmazi.ro/ 2007/12/07/eminescu-si- 
ortodoxia-i/; 

un sens metaforic al versurilor. Lumea intră în oceanul de 
întuneric al necredinţei, odată cu dispariţia din inima sa a 
Soarelui Dumnezeiesc. Făcând aceasta, cade în noaptea 
nefiinţei : cade, adică, în noaptea pieirii. însă, lumea care 
piere astfel nu se întoarce de-a dreptul în nefiinţă, adică la 
neexistenţă, ci în „noaptea nefiinţii”, adică în nemaifiinţarea 
lumii asa cum o vedem si o cunoaştem acum. 

y y y 

Eminescu păstrează tăcerea despre ceea ce se întâmplă 
în veşnicie. Atunci va stăpâni din nou „eterna pace”. El ne 
spune doar că, la sfârşitul timpului, când va veni vremea 
eshatologiei, atunci lumea aceasta va cădea „în noaptea 
nefiinţii”, adică se va desfiinţa. Dar nu ne spune că nu va mai 
fi nimic, ci că nu va mai fi tot ceea ce vedem acum. 

„Noaptea nefiinţii” este „inimică” lui Dumnezeu, ca şi 
„oceanul de-ntuneric” al necredinţei oamenilor. 

Partea aceasta, care este a nopţii şi a întunericului, este 
rezervată inamicilor lui Dumnezeu, vrăjmaşilor Lui. Doar că 
Eminescu nu o numeşte Iad, cum ar fi creştineşte, nu o 
configurează în niciun fel. Dar este foarte greu să susţii că 
este „nirvana” în care poetul şi-a dorit să ajungă... 

Aşa încât, cele ce par concepte budiste în versurile lui 
Eminescu, sunt de fapt termeni pe care Eminescu îi preferă 
în poemele antume (cum e Scrisoarea /), în faţa unui public 
fată de care nu doreşte să se manifeste confesiv cu claritate. 

y y 

Şi pentru că am vorbit despre înmormântarea lunii ca 
o consecinţă a faptului că istoria lumii a devenit „mormânt”, 
în finalul poemului Memento mori găsim o altă înmormân¬ 
tare cosmică, a pământului însuşi: 

...să văd anume 

C-a venit domnia morţii, sfărâmând bătrâna lume - 
Stele cad şi în cădere alte lumi rup cu lovire; 

într-a cerurilor domă tunetele să vuiască 
Ca mari clopote de jale, fulgere să strălucească 

https://www.teologiepentmazi.ro/2015/02/19/scrisoarea-i-6/. 

Ca făclii curate, sfinte, pe pământu-nmormântat. 


Regăsim, ca şi în Melancolie, acelaşi ceremonial 
ortodox al înmormântării (descris şi în Strigoii), extins la o 
scenă cosmică. 

în Memento mori avem „fulgere...ca făclii curate”, în 
timp ce în Melancolie sunt stele făclii (ca în Mioriţa ): „o, 
dormi în pace printre făclii o mie”. 

în Memento mori avem „tunete...ca mari clopote”, în 
Melancolie este Biserica -mausoleu cu „al cerurilor arc” de 
boltă, în care este înmormântată luna, „în mormânt albas¬ 
tru” al cerului-Biserică, învelită în linţoliul norilor: „în pânze 
argintie”. 

în alte poeme, luna „zugrăveşte umbre negre peste 
giulgiuri de zăpadă” (Călin Nebunul) sau „pe linţolii de 
zăpadă” (Luna iese dintre codri). Aici, ea însăşi este învelită 
în linţolii de nori. 

y 

Sugestia i-a putut veni lui Eminescu dintr-o altă baladă 
de tipul Mioriţei, în care celui mort în singurătatea munţilor 
nu are cine să îi oficieze slujba creştinească şi acest lucru 
revine elementelor cosmice: „De-mpânzit cin’ te-a împân¬ 
zit?/ Luna când a răsărit/ Pe mine că m-a-mpânzit” 
(Ciobănaş de la miori) 107 . 

Plecând de la poezia populară şi de la Eminescu (luna 
învelită „în pânze argintie” de nori) deopotrivă, Emil Botta 
va spune: „am amurgit,/ norii m-au împânzit” (Singurătatea 
a VH-a din voi. Vineri) 108 ... 


107 Cf. Ovid Densusianu, Vieaţa păstorească în poesia noastră 
populară, voi. II, Ed. Casei Şcoalelor, Bucureşti, 1923, p. 40. 

108 Am semnalat aceste aspecte şi altădată. A se vedea cartea 
mea: Creatori de limbă şi de viziune poetică în literatura română. 
Dimitrie Cantemir, voi. 2. 2, p. 154-155, cf. 

https://www.te0l0giepentruazi.r0/2015/07/07/creat0ri-de- 

limba-si-de-viziune-poetica-vol-2-2/. 

Ne întrebăm însă: de ce se inspiră Eminescu aici din 
baladele populare, Mioriţa şi Ciobănaş de la miori, oare 
numai pentru că este vorba de un ceremonial cosmic ? 

Să sugereze, oare, Eminescu, singurătatea şi suferinţa 
lui Dumnezeu, ca Cel care este părăsit de omenirea Lui mult 
iubită („Soarele divin ce-apune varsă ultimele-i razei Pe-a 
istoriei câmpie mult iubită”...)? 

Nu m-ar mira. După cum observam şi altădată, tot în 
Memento mori, poetul indică, în mai multe situaţii, în 
acelaşi mod simbolico-metaforic, participarea lui Dumne¬ 
zeu la istorie şi compătimirea Lui cu oamenii: 

„Dar venit-a judecata, şi de sălcii plângătoare/ Cântă¬ 
reţul îşi anină arfa lui tremurătoare; /.../ Soarele priveşte 
galben peste-a morţii lungă dramă”...; 

„înserează şi apune greul soare-n văi de mite /.../ 
Veşnicia cea bătrână, ea la lumi privea uimită ./ [Cum] 
Mii de ani cugetă-n mite la enigma încâlcită [la El însuşi, pe 
care oamenii îl consideră o Enigmă încâlcită] /.../ Şi se pune 
să zidească-un uriaş popor de regi”; 

„Căci prin noaptea unui lumi în bătălie / Lin luceşte- 
eterna pace”...; 

„Din ruinele gândirii-mi, o, răsai, clar ca un soare /.../ 
Tu, ce scrii mai dinainte a istoriei gândire ,/ Ce ţii bolţile 
tăriei să nu cadă-n risipire 109 ”... 

Dumnezeu întârzie cât mai mult ruina lumii, tine 

7 y 

„bolţile tăriei să nu cadă-n risipire”. 

însă atunci când omenirea îl lasă să apună „de pe cerul 
cugetării” şi preferă „oceanul de-ntuneric inimic”, atunci este 
închis în cer ca-ntr-un mormânt Cel ce pentru noi a fost 
răstignit şi înmormântat trei zile. 

Necredinţa oamenilor îl înmormântează iarăşi. în cer. 

y y 

Pentru că oamenii fie doresc un Dumnezeu transcendent, 
Care să nu aibă nimic de-a face cu lumea, Care să-i lase să 


109 în limba română veche, risipă era echivalentul neologicului 

ruină. 



56 


facă ceea ce vor, fie preferă să creadă că Dumnezeu nu 
există, pentru a nu fi nimeni care să le mustre faptele. 

Veacul modern este un timp în care Dumnezeu este 
înmormântat în cer de oameni, până când va învia din nou, 
adică până când Se va arăta din nou lumii, la a doua Sa 
venire. Când va „reîncep-eterna pace”. 

Să ne întoarcem însă la poemul Melancolie. Observăm 
că Eminescu a ascuns în acest prim şi scurt tablou, construit 
exclusiv numai prin simboluri, întreg mesajul poemului. în 
Scrisoarea I procedează la fel, după cum am remarcat mai 
demult, tot în teza mea doctorală: 

„putem să vorbim în Scrisoarea I, de două viziuni 
asupra naşterii cosmice sau de două cosmogeneze, în 
loc de una singură. Acolo unde există polemică între 
măştile gândirii, Eminescu este întotdeauna cel ascuns 
în frunzişul metaforelor, iar nu unul din personaje. El 
nu este nici împăratul, nici proletarul, nici filosoful 
mag: toţi aceştia sunt în istorie, profund implicaţi în 
desfăşurarea ei sau vor să fie scrisi în memoria urna- 

y y 

nităţii, pe când Eminescu se sustrage învolburării păti¬ 
maşe a istoriei şi nu pune preţ nici pe nemurirea iluzo¬ 
rie în memoria omenirii. 

Cugetarea asupra naşterii universului şi a sensu¬ 
lui creaţiei începe încă de la primul vers, de acolo de 
unde cu gene ostenite sara suflu-n lumânare şi timpul 
se opreşte în loc, căci doar ceasornicul străbate lung-a 
timpului cărare. 

Ceasornicul măsoară curgerea timpului mai 
departe, în timp ce poetul se întoarce înapoi cu gândul, 
către începuturile lumii, privegheat şi inspirat fiind de 
lumina lunii, care în propria-ne lume, a gândurilor 
noastre, ea deschide poarta-ntrării...după stinsul lumâ¬ 
nării. Aşadar contemplarea şi cugetarea asupra cosmo- 
genezei şi a sensului lumii nu începe odată cu intrarea 

în scenă a bătrânului dascăl, ci cu însuşi primul vers al 
poemului şi se adânceşte în acele versuri în care lumina 
lunii infuzează întreg universul (logosul cosmic), ca şi 
gândirea umană. înaintea dascălului, poetul mai întâi 
se întoarce îndărăt cu mii de veacuri, contemplativ, deşi 
nu ne dezvăluie aceasta în mod declarativ, neechivoc. 
[-.] 

Sunt două înserări [în poezia eminesciană], adică 
două niveluri ale textului, două eshatologii aşa după 
cum sunt şi două cosmogeneze în Scrisoarea I, din 
perspective diferite. Există o înserare dramatică, în 
care e apus de Zeitate şi-asfinţire de idei, în care cerul 
de-nserare / Roşu-i de războaie crunte, de-arderi mari, 
de disperare, fiindcă se-nmulţesc semnele vremei (Me¬ 
mento mori), ale sfârşitului lumii; şi există o altă înse¬ 
rare, în care răsar necontenit luna şi stelele pe cer, 
suspinând laolaltă cu izvoarele care le reflectă lumina 

- o înserare tipologică şi nostalgică, prefaţând restau¬ 
rarea lumii în lumina, puritatea şi frumuseţea ei pri¬ 
mordială. înserarea ideologică şi înserarea cosmică, 
deşi evenimente coincidente temporal, sunt două 
realităţi distincte, pentru că se petrec în planuri de 
lectură şi de înţelegere diferite. 

însă cea de-a doua semnificaţie a înserării, cea de 
răsărire a lumii - în opoziţie cu cea de asfinţit al lumii 

- nu este prezentată explicit în textul poetic, ci este o 
concepţie umbrită metaforic, printr-un procedeu lite¬ 
rar care îi era foarte familiar si lui Antim. Paradoxul 

y 

este că, pe când mesajul direct pare a fi acela că lumea 
moare, piere în stingerea eternă, curge spre moartea 
eternă, poezia lui Eminescu are şi un mesaj indirect, 
încifrat, scris cu litere cosmice, cu literele de foc ale 
stelelor si aştrilor cereşti, si care afirmă contrariul si 

y y y ' y y 

anume că lumea îşi aşteaptă în pace restaurarea şi nu 
pieirea” 110 . 


Prin urmează, trebuie să fim foarte atenti la simbolurile 
din poezia eminesciană, pentru că acestea narează precum 
„cerurile spun slava lui Dumnezeu” şi „noaptea nopţii 
vesteşte cunoaştere” (Ps. 18, 2-3, cf Psalmii liturgici). 

„Cine are-urechi s-audă ce murmur...prorocitoare stele ” 
(Memento mori) poate să înţeleagă şi hieroglifele simbolice 
ale lui Eminescu, cine nu, are de rătăcit prin hăţişul de sem¬ 
nificaţii... 

y 

Aşadar, de la tabloul celest, care este cu totul ermetic 
pentru necunoscătorii simbolurilor creştine, Eminescu 
trece la panorama terestră, care conţine şi ea destul de 
multe simboluri, dar care sunt cuprinse totuşi într-o poveste 
mai clară (însăşi această opţiune pentru planul tripartit şi 
pentru trecerea de la o hieroglifare intensă la simboluri din 
ce în ce mai desluşite ascunde o pedagogie tainică şi profun¬ 
dă): 


Bogată în întinderi stă lumea-n promoroacă, 
Ce sate şi câmpie c-un luciu văl îmbracă; 
Văzduhul scânteiază si ca unse cu var 

y 

Lucesc zidiri, ruine pe câmpul solitar. 

Şi ţintirimul singur cu strâmbe cruci veghează, 
O cucuvaie sură pe una se aşează, 
Clopotniţa trosneşte, în stâlpi izbeşte toaca, 
Şi străveziul demon prin aer când să treacă, 


110 Dr. Gianina Maria-Cristina Picioruş, Antim Ivireanul: avan- 

y 1 

garda literară a Paradisului. Viaţa şi opera, Teologie pentru azi, 
Bucureşti, 2010, p. 394-395, 418, cf. 

https://www.te0l0giepentruazi.r0/2010/03/10/antim- 

ivireanul-avangarda-literara-a-paradisului-viata-si-opera-2010/. 

Atinge-ncet arama [clopotului] cu zimţii-aripei sale 
De-auzi din ea un vaier, un aiurit de jale. 

Biserica-n ruină 

Stă cuvioasă, tristă, pustie şi bătrână, 

Şi prin ferestre sparte, prin uşi ţiuie vântul - 
Se pare că vrăjeşte şi că-i auzi cuvântul - 

Năuntrul ei pe stâlpii-i, păreţi, iconostas, 

Abia conture triste si umbre au rămas; 

Drept preot toarce-un greier un gând fin şi obscur, 
Drept dascăl toacă cariul sub învechitul mur. 


Lumea e „bogată în întinderi ”, dar nu e bogată şi în 
înălţări spre Dumnezeu, spre cele ce sunt mai presus de ea. 

în mod detaliat vedem întinderile lumii în poemul 
Memento mori sau Panorama deşertăciunilor, cum l-a intitu- 
lat poetul: dar sunt întinderi deşertice, ale ruinelor a ceea ce 
a fost odinioară şi a pierit. însă această lume „bogată în 
întinderi” stă...„în promoroacă”. Despre iarnă ca anotimp 
duhovnicesc la Eminescu si în tradiţia românească literară 

y y 

şi spirituală, am mai vorbit şi vă invit să revedeţi ceea ce 
spuneam cândva 111 . Ceea ce e interesant e că aceste patru 
versuri par rupte din pastelul Iarna de Vasile Alecsandri 112 


111 Aici: 

https://www.te0l0giepentruazi.r0/2007/09/19/iarna- 

duhovniceasca-i/; 

https://www.te0l0giepentruazi.r0/2007/09/29/iarna- 

duhovniceasca-ii/. 

Aceste articole au intrat în cartea mea, Epilog la lumea veche, 
voi. I. 2, atât în ediţia întâi, Teologie pentru azi, Bucureşti, 2010, p. 
238-254 (c/. https://www.te0l0giepentruazi.ro/2010/06/04/epil0g- 
la-lumea-veche-i-2/), cât şi în a doua ediţie, din 2015, p. 625-651 (op. 
cit. mai sus). 

112 A se vedea: 

(mai puţin minele), dacă...nu suntem atenţi. Sunt uluitoare 
sugestiile strălucirii / scânteierii. Care sunt fireşti pentru a 
picturaliza, în mod realist, o lume înţepenită-n promoroacă, 
însă impresia că ne-am afla în plin pastel e una falsă. 

Eminescu introduce această înşelare a ochiului pentru 
a putea trece de la peisajul cosmic la cel terestru, dar şi 
pentru a sugera că...aparenţele înşală. 

Scânteierile lumii nu sunt ceea ce par. Peisajul alecsan- 
drin se schimbă foarte curând într-un „câmp solitar” baco- 
vian. Cu ţintirim, cucuvaie şi toată „recuzita” de rigoare de 
tip bacovian, sugerând dezolare bacoviană (avant la lettre, 
bineînţeles). 

E frumos de urmărit, însă, cum Eminescu străbate 
epocile într-o singură poezie... 

Câmpul e „solitar” privit din perspectivă umană... 
neînduhovnicită. Un ochi duhovnicesc vede însă ceea ce nu 
se vede: „străveziul demon”. Şi odată cu prezenţa lui 
coborâm în perspectiva de adâncime asupra lumii, pentru că 
descoperim motivaţia reală pentru care „stă lumea-n 
promoroacă”, pentru care „ţintirimul singur” din „câmpul 
solitar” are crucile strâmbe şi cântă în el cucuvaia, pentru 
care Biserica e în ruină, iar clopotul şi toaca ei sună ca „un 
vaier, un aiurit de jale”. 

Eminescu fdmează întâi de la depărtare sau din 
exterior spre interior. Şi de la depărtare se vede mai întâi o 
lume scânteind de frumuseţea iernii şi a zăpezii: o urmă de 
frumuseţe dumnezeiască a creaţiei. 

y y 

Privind însă înăuntru, în măruntaiele spirituale ale 
lumii, aceasta apare ca un schelet descărnat. Efigia ei e 
„ţintirimul singur” din „câmpul solitar”. Iar motivul pentru 
care lumea a ajuns astfel este pentru că a lăsat Biserica 
„bătrână”, Biserica strămoşească şi „cuvioasă”, a lăsat-o să 
rămână „tristă şi pustie”. 


https://ro.wikisource.org/wiki/Iarna_(Alecsandri). 

Prin lume zboară demonii străvezii pentru oameni, pe 
care aceştia nu îi văd, dar...îi cred si îi ascultă. Si demonii, 
aşa străvezii cum sunt ei, lovesc cu „ zimţii” aripilor în 
clopotul Bisericii, adică în chemarea ei adresată lumii. 

Si cele care ar trebui să anunţe oamenii să vină la 

y y 

Biserică, clopotul şi toaca, sună a „vaier”, a „aiurit de jale”. 

Demonii au „zimţii” ascuţiţi... 

77 y y y 

Imaginea Bisericii în lumea modernă este cea în care 
„ţiuie vântul” în loc de cuvântul predicii care ar trebui să 
„vrăjească” adunarea credincioşilor - aici termenul are 
semnificaţii pozitive, pentru că e vorba de „cuvântul” lui 
Dumnezeu care trebuie să vrăjească oamenii cu „farmecele 
milei” (Rugăciunea unui dac) (de altfel, Eminescu e fascinant 
prin polisemantismul multor termeni poetici). 

în ea, „năuntrul ei”, cântă cariul în strană (la propriu, 
mâncând lemnul stranelor, dar şi în mod simbolic) şi 
predică greierii „un gând fin şi obscur [tainic, mistic]” al 
omiliilor patristice. 

„Năuntrul ei” este înlăuntrul lumii. Cum bate vântul în 
Biserică, aşa bate vântul pustiirii duhovniceşti şi în sufletele 
şi în minţile oamenilor, în care nu se mai ţes gânduri fine şi 
obscure [tainice, adânci], ci se întinde pustiul deşertă - 
iunilor: lumea „în întinderi”. 

Cucuveaua, greierul şi cariul sunt foarte sonori, ca şi 
demonul care loveşte „cu zimţii” clopotul de aramă. Nu 
numai vizual eşti şocat de ruina locurilor (în mod arghezian 
strâmbe şi în descompunere), dar şi auzul ţi-1 simţi 
raşchetat de sunete stridente. întocmai ca la...Bacovia. (Şi 
da, Bacovia e profund eminescian, o „drojdie de Eminescu”, 
cum zicea admirativ Nichita Stănescu, pentru că a păstrat 
drojdia deznădejdii din opera aceluia, din care şi-a dospit 
propriile versuri.) 

Peisajul nu e unul exterior, ci prin excelenţă interior. E 
o radiografie a lumii, nu o fotografie. O radiografie spiri¬ 
tuală. 

Când Dumnezeu e înmormântat în cer, pe pământ e 
iarnă, domneşte ruina şi pustiul. 

Singurii care mişcă sunt demonii, şi apoi greierii şi 
cariul ca agenţi ai distrugerii, precum sunt în Biblie vietăţile 
sălbatice în profeţiile (împlinite) despre Babilon. 

Şi de aici trecem la a treia şi ultima parte a poemului, 
în care autorul nu se cruţă nici pe sine însuşi. Şi pe sine se 
vede părtaş la ...împlinirea profeţiei („ se-nmulţesc semnele 
vremei”, zice în Memento mori). Şi pe sine se vede vinovat, 
ca membru şi participant la viaţa lumii contemporane: 

Credinţa zugrăveşte icoanele-n biserici - 
Şi-n sufletu-mi pusese poveştile-i feerici, 

Dar de-ale vieţii valuri, de al furtunii pas 
Abia conture triste si umbre-au mai rămas. 

y 

în van mai caut lumea-mi în obositul creier, 

Căci răguşit, tomnatec, vrăjeşte trist un greier; 

Pe inima-mi pustie zadarnic mâna-mi ţiu, 

Ea bate ca si cariul încet într-un sicriu. 

y 

Şi când gândesc la viaţa-mi, îmi pare că ea cură 
încet repovestită de o străină gură, 

Ca si când n-ar fi viata-mi, ca si când n-as fi fost. 

Cine-i acel ce-mi spune povestea [vieţii mele] pe de rost 
De-mi tin la el urechea - si râd de câte-ascult 

y y 

Ca de dureri străine?...Parc-am murit de mult. 

Deşi motivele pustiirii sale sufleteşti par o retrospec¬ 
tivă în oglindă a ceea ce a spus mai înainte, situaţia nu este 
totuşi identică. 

y 

De ce nu este identică? Pentru că cel care se scrutează 
pe sine astfel şi se vede în aceeaşi pierzanie cu a întregii lumi 
este...lipsit de orgoliu. 

„Şi când gândesc la viaţa-mi, îmi pare că ea cură / încet 
repovestită de o străină gură” etc: unde am mai citit ceva 
asemănător? 

în Scrisoarea I, unde poetul corectează năzuinţa 
dascălului de a primi, postum, elogiile oamenilor: „O, 
sărmane! ţii tu minte câte-n lume-ai auzit,I Ce-ţi trecu pe 
dinainte, câte singur ai vorbit? /.../ Şi când propria ta viaţă 
singur n-o ştii pe de rost, / O să-şi bată alţii capul s-o pătrunză 
cum a fost?”. 

De suferinţele proprii râde „ca de dureri străine” 
(„dureri pe care însă le simţim ca-n vis pe toate”, (Scrisoarea 
I)), ceea ce ar trebui să simtă orice creştin ortodox, cu 
adevărat nevoitor şi împlinitor al poruncilor lui Dumnezeu. 

Sfinţii Mucenici erau torturati si sufereau ca într-un 

y y y 

trup străin. 

Şi, la fel, orice ortodox adevărat ar trebui să poată să 
spună: „Parc-am murit de mult”. Am murit acestei lumi. 

De unde să vede că Eminescu şi-a însuşit fdosofia 
cărţilor ortodox-isihaste citite de timpuriu şi nu a părăsit-o 
niciodată. 

Nu putem şti în ce măsură a ajuns să trăiască în 
conformitate cu ea, dar de crezut a crezut în ea, si-a însusit- 
o şi a reprodus-o în versuri, e adevărat, în moduri care sunt 
mai greu recognoscibile unei lecturi superficiale sau neinte¬ 
resate de aceste aspecte. 

Biblia cosmică în poezia românească 113 


Acest articol este alcătuit din fragmente din cărţile 
mele 114 , mai ales din cele şase volume din Epilog la lumea 
veche, publicate până în prezent (din care primele trei în 
două ediţii). Şi l-am conceput pentru că mi-am dat seama că 
am reflectat şi am scris de multe ori, în mod disparat, despre 
tema indicată în titlu, dar nu am pus niciodată lucrurile cap 
la cap. De aceea am luat diverse pasaje, mai întinse sau mai 
scurte, din cărţile mele, şi le-am alipit unul de altul pentru a 
avea o perspectivă mai amplă şi mai unitară despre un su¬ 
biect a cărui cercetare m-a pasionat. 

N-am mai procedat astfel în trecut, însă acum mi se 
pare utilă strângerea la un loc a acestor date (fără a fi exhaus¬ 
tivă), pentru mine şi poate şi pentru alţii. 

Astfel, la Dosoftei: 

Cerurile spun 115 fără-ncetare 
De slava Ta, Doamne, de cea mare, 

Şi facerea mânuloru-Ţ[i] svinte 
Tăria [firmamentul] dă-n toţ[i] vestea-nainte. 

Zî din zî voroava izbucneşte, 

y 7 


113 L-am publicat mai întâi aici: 

https://www.teologiepentruazi.ro/20r7/06/13/biblia-cosmica- 

in-poezia-romaneasca/. 

Aceasta este o versiune revăzută şi adăugită (completată), dar 
tot cu fragmente din cărţile mele publicate anterior. 

114 A se vedea cărţile mele de critică literară de aici: 

y 

http://www.teologiepentruazi.ro/cv-dr-gianina-maria- 

cristina-piciorus/. 

115 în LXX, verbul este SiriyouvToa = narează, descriu, cf Ps. 18, 2. 
Adică cerurile sunt o diegeză neîntreruptă, o naraţiune/ poveste 
despre frumuseţea lui Dumnezeu şi despre faptele Lui. 

Şi noaptea din noapte gând vesteşte, 

Cât nu este graiuri să s-ascunză, 

Sau cuvinte să nu să răspunză. 

(Ps. 18,1-8) 116 

Cosmosul acesta e o Şeherezadă 117 în stare să poves¬ 
tească o mie şi una de nopţi numai despre minunile lui 
Dumnezeu. 

E o povestire sau o naraţiune originară, care imprimă 
literaturii caracter animator, vivificator, un rol dialogic, 
logosific. 

Literatura cosmică o anticipează pe cea umană, e 
anterioară lui Ghilgameş 118 , povestirilor din Halima 119 şi între¬ 
gii literaturi a lumii. 

Aici nu se mai pune problema de anterioritatea sau 
posterioritatea Bibliei sau a concepţiilor iudeo-creştine faţă 
de alte epopei sau filosofii antice, pentru că există o carte a 
cărţilor cosmică, pe care tradiţia bizantină şi ortodoxă o are 
pururea în vedere, sub aspect dogmatic. Dar pe care catoli¬ 
cismul şi protestantismul, instituind raţiunea scolastică 
(reprodusă ulterior şi în filosofie prin argumentul raţiunii 
suficiente, al lui Leibniz 120 ) şi, respectiv, centralitatea Bibliei 
scrise, au exclus-o din teologia lor. Reflexul stilistic e o rază 
a teologiei dogmatice, pentru scriitorii noştri medievali, 


116 Folosesc: Dosoftei, Opere 1. Versuri, ediţie critică de N. A. 
Ursu, studiu introductiv de Al. Andriescu, Ed. Minerva, Bucureşti, 
1978. 

117 A se vedea: http://ro.wikipedia.org/wiki/Seherezada. 

118 Idem: 

http://ro.wikipedia.org/wiki/Epopeea_lui_Ghilgameş. 

119 Idem: 

http://biblior.net/istoria-literaturii-romane/literatura- 

eroica.html?page=2. 

120 Gottfried Wilhelm Freiherr von Leibniz: 
http://ro.wikipedia.org/wiki/Gottfried_Wilhelm_von_Leibniz 

ierarhi sau cărturari mireni. Literatura şi poezia umană sunt 
secundare, în planul naşterii (cosmosul precedă omul) sau ca 
act cultural, dar sunt la fel de principiale în percepţia şi 
reflexivitatea sa. De aceea, Eminescu, Creangă şi mulţi alţii 
dintre scriitorii noştri se întorc la copilărie ca la o vârstă a 
fericirii, a simţirii harului si a convorbirii tainice cu el. 

Şi datorită acestei concepţii, expuse mai sus, rezultă 
nediferenţierea clară dintre popular şi cult, dintre oral şi 
scris : 


„aceste nivele: popular, nobiliar, eclesiastic nu 
cunosc la noi diferentiarile nete si dezvoltările diver- 

y y 

gente proprii Europei occidentale” [adică, dintre 
literatura clirosului şi cea a laosului, iar] „în substanţa 
literaturii române vechi descoperim încorporată o parte 
a culturii orale” 121 . 


Poezia şi povestirea cosmică au primordialitate, în 
ordine temporală, iar omul este condeiul harului şi narator 
reflector al aceleiaşi frumuseţi pe care o narează şi oglinda 
cosmică. 

Eminescu va reproduce magnific această percepţie 
străveche vizionară (care n-are nimic de-a face cu pla¬ 
tonismul sau neoplatonismul, este chiar antagonică în raport 
cu aceste teologii/ filosofii), în poemul 0 ,-nţelepciune, ai 
aripi de ceară! 122 : 


Şi tot ce codrul a gândit cu jale 
în umbra sa pătată de lumini, 


121 Cătălina Velculescu, între scriere şi oralitate, Ed. Minerva, 
Bucureşti, 1988, p. 8 şi 20. 

122 Puteţi citi întreg poemul aici: 
http://ro.wikisource.0rg/wiki/O, 

nţelepciune_ai_aripi_de_ceară! 

Ce spun: izvorul lunecând la vale, 
Ce spune culmea, lunca de arini, 


Ce spune noaptea cerurilor sale, 

Ce lunii spun luceferii senini 
Se adunau în râsul meu, în plânsu-mi, 
De mă uitam răpit pe mine însumi. 


Versurile subliniate prelucrează chiar versetele din 
psalmul 18, pe care, după cum am văzut mai sus, Dosoftei le 
redă poetic astfel: Cerurile [înstelate] spun fără-ncetare/ De 
slava Ta, Doamne, de cea mare. /.../ Zi din zi voroava 
izbucneşte,! Şi noaptea din noapte gând vesteşte. 

Cerurile instelate sunt cele mai frumoase pagini de 
literatură cosmică, pe care Dumnezeu le-a deschis în faţa 
ochilor si a conştiinţei omului. 

y y y 

De aceea, când S-a născut Fiul lui Dumnezeu, unii 
dintre închinători, păstorii, L-au lăudat pentru că erau din 
poporul care avea Scriptura, iar alţii, magii/ regii/ filosofii, 
pentru că au lecturat scriptura cosmică. 

La această scriptură cosmică se referă Sfântul Pavlos, 
atunci când spune că „cele nevăzute ale Lui se văd de la 
facerea lumii, înţelegându-se din făpturi” (Rom. 1, 20) şi, mai 
târziu, Kant, când indică cerul instelat deasupra mea ca prin¬ 
cipiu moral. 

Psalmul 88 din Psaltirea in versuri încearcă să descrie 
cât mai sugestiv măreţia Creatorului lumii: 

Că de-a Ta, Doamne, minune, 

Ceriul va grăi ş-a spune. /.../ 

Tu ţâi marea de nu neacă 
Şi zâci holburii [furtunii] să tacă. /.../ 


Ceriurile şi pământul 

Tu le-ai făcut cu cuvântul, 
Şi lumea cu de ce-i plină 
Ai urzât cu svânta-Ţ[i] mână. 

(Ps. 88, 21-22, 37-38, 43-46) 


„Cerurile grăiesc toate”, va repeta Dosoftei în Ps. 96, 21. 

Am avut multe prilejuri să contemplăm descrierile 
cosmice ale lui Dosoftei: cerul cu aştrii săi tainici, pământul 
cu munţii, mările şi câmpiile sale, urzite toate de mâna lui 
Dumnezeu. 

Despre cartea cosmică (liber mundi) care este plină de 
inscripţii care conduc către Dumnezeu am vorbit de ase¬ 
menea de multe ori şi pe îndelete în cărţile noastre - la 
Eminescu: „cartea cerului albastru cu mari litere aurite” 
(Peisaj), „scrisul stelelor de foc” (în vremi de mult trecute) 
etc. 

în Psaltirea versificată, Dumnezeu poate fi cunoscut în 
două moduri: din creaţie (natura e un pedagog către Dum¬ 
nezeu: au spus-o Sfinţii Părinţi) şi prin revelarea Sa plină de 
slavă: 


Ceriurile şi pământul 
Tu le-ai făcut cu cuvântul, 
Şi lumea cu de ce-i plină 
Ai urzât cu svânta-Ţ[i] mână. 

/.../ 

Cu neguri este Tavorul, 
Ermonul i-i nalt pogorul. 


(Ps. 88, 33-46, 31-32) 

* 


Adânca Ta-nţălepciune 
Nime nu va putea spune. 

Omul fără minte-ntreagă 
Nu va putea să-nţeleagă 
De [din] svintele Tale fapte [creaţii], 
Ce-s de mâna Ta lucrate, 

Când păcătoşii cu toană 
Ieşiră ca iarba-n goană. 

(Ps. 91,17-24) 


* 


Domnul stătu Crai în lume, 

Că I S-au vestit svânt nume, 

Pentru veşmânt de podoabă 
Ce S-au îmbrăcat la hoarbă 123 . 

/.../ 

Scaunul Tău [de Judecată], Doamne Svinte, 
Este gata de mainte, 

De la veci de când Te-aşteaptă 
Pre Crăie [împărăţie] aşezată. 

Părauăle [pârâurile] tare strigă 
Toată lumea să să strângă, 

Şi apele cele mare 
Rădicară urlet tare, 


123 Hoarbă = adunare, sfat. Aici este vorba de adunarea Sfinţilor, 
în împărăţia Sa. 

Cât din ţărmuri dau afară, 

y 7 

De răsună preste ţară. 

Minunată-i unda mării, 
Ce-i mai tare Craiul târâi, 

y 7 

Că pre toţ[i] Craiul potoale, 
Ca spuma mării cea moale. 

(Ps. 92,1-4, 9-22) 


* 


Că mare Domn este Domnul 
Şi-mpărat preste tot omul, 

Si din hotarăle toate 

y 

I să-nchină ţări şi gloate. 

Că-I este lumea pre mână, 

Cu pământ şi cu ce-i plină, 

Si muntâi cu dealuri nalte 

y y 

Supt cuvântu-I sunt plecate. 

Si marea cu nalte valuri 

y 

A Lui este-n toate laturi. 

Si-i de mâna Lui lucrată 

y 

Toată laturea uscată. 

Veniţ[i] să-I cădem cu jele, 

Să ne ierte de greşele. 
Naintea Lui să ne strângem 
Şi-ngenuncheaţ[i] să ne plângem, 
Că El cu svânta Sa mână 
Ne-au făcutu-ne din tină. 


(Ps. 94,11-28) 



7i 


* 

Ceriurile cu cuvântul 
Le-au făcut, şi tot pământul. 

Denaintea Lui cu teamă 
Dvoresc îngeri fără samă, 
De-L mărturisesc si-L cântă 

y 

în frâmseţea Lui cea svântă. 

/.../ 

Ceriul s-aibă voaie bună 
Cu pământul depreună, 

Şi marea giucând să salte 
Cu unde, cu valuri nalte. 

Şi câmpii încă să-ş[i] facă 
Bucurie, să le placă. 
Atunce s-a bucura-să 
Toată dumbrava cea deasă. 

(Ps. 95, 25-30, 49-56) 

* 

Domnul stătu Crai în tară, 

y 7 

rp w Al ^ 1 

Tarale sa bucurară, 

Şi pământul tot să salte, 
Cu ostroave de departe. 

Dimpregiur nuor şi ceaţă 
Sprejinesc svânta Lui faţă, 
Şi dereptatea-I tocmeşte 
Scaunul ce odihneşte. /.../ 

Pre denainte-I foc merge, 
De arde [pe] cei fără lege. 

Fulgerile Lui cu pară 
Ard de să văd preste ţară. 

Pământul să-mplu de frică, 
Munţâi să topesc de pică 
Si cură ca neste ceară, 
Văzând pre Domnul în ţară. 

Si de fata Lui cea svântă 

y y 

Tot pământul se spământă. 
Ceriurile grăiesc toate, 
De-I spun dereptatea-n gloate. 

(Ps. 96,1-8,11-22) 


Şi exemplele nu se epuizează aici. 
în multe cazuri, exprimarea este alegorică - exceptând, 
bineînţeles, pasajele referitoare la geneză, în care cele urzite 
sunt elemente cosmice reale si nu simboluri. 

y 

însă toate indică „frâmseţea”/ frumuseţea lui Dum¬ 
nezeu, a Creatorului acestui univers imens şi plin de viaţă, 
care saltă si se bucură, fie că e vorba de manifestările slavei 
Sale în lume („ Dimpregiur nuor şi ceaţă / Sprejinesc svânta 
Lui faţă /.../ Pre denainte-I foc merge /.../ Fulgerile Lui cu 
pară / Ard de să văd preste ţară./Pământul să-mplu de frică,/ 
Munţâi să topesc de pică...), fie de universul însuşi care este 
creaţia Sa, cel iraţional şi, respectiv, cel raţional: îngerii şi 
Sfinţii reprezentaţi simbolic de „munţâi cu dealuri nalte”, 
„marea giucând” şi săltând „cu valuri nalte”, „câmpii” şi 
„toată dumbrava cea deasă”, „ostroave de departe” (sihastrii, 
pustnicii), care se bucură aşteptând venirea Domnului. 

Astfel spus, măreţia Sa se revelează cu prisosinţă în 
Geneză şi Eshatologie, dar şi prin epifaniile particulare din 
istoria omenirii, precum cele de pe Şina şi Tabor. Negurile 
(„Cu neguri este Tavorul”), norul şi ceaţa („Dimpregiur nuor 
şi ceaţă/ Sprejinesc svânta Lui faţă”) reprezintă întunericul 
supraluminos (Sfântul Dionisios Areopagitul) al slavei Sale. 

Insistând pe geneză şi eshatologie, pe frumuseţea 
cosmică primordială, cu răsăritul necontenit de stele şi de 
lumi din văi de haos, şi pe aşteptarea finalului acestei lumi - 
care nu este aneantizare, ci transfigurare - Eminescu prelua, 
în poezia sa romantică, o temă fundamentală a literaturii 
noastre vechi. 

Lui Mihail Eminescu, natura/ cosmosul îi apare ca o 
carte de simboluri, ca o carte a înţelepciunii: 

„Şi-n roată de foc galben stă faţa-i [a lunii] ca un 
semn” (împărat şi proletar); Râul sânt ni povesteşte cu-ale 
undelor lui gure” (Memento mori); „scrisul (al) stelelor de 
foc” (în vremi de mult trecute); 

„Ar vrea să rătăcească (pe) câmpia înflorită,/ Unde ale 
lui zile din visuri le-au tesut;/ Unde-nvăta din râuri o viată 
liniştită,/ Părând să n-aibă capăt, cum n-are început.// 
Mama-i ştia atâtea poveşti, pe câte fuse/ Torsese în 
viaţă...deci ea l-a învăţat/ Să tâlcuiască semne ş-a paserilor 
spuse/ Şi murmura cuminte a râului curat.// în curgerea 
de ape, pe-a frunzelor sunare,/ în dulcele ’miitul al 
paserilor grai,/ în murmurul de viespii, ce-n mii de 
chilioare/ Zidesc o mănăstire de ceară pentru trai,// De 
spânzură prin ramuri de sălcii argintoase/ O-ntreagă- 
mpărăţie în cuib legănător,/ A firii dulce limbă de el era- 
nţeleasă/ Şi îl împlea de cântec, cum îl împlea de dor” (Codru 
şi salon), „a naturii sfântă limbă” ( 0 ,-nţelepciune, ai aripi 
de ceară!); 

„Pe-a lor lume [a munţilor] ridicată peste nouri se 
deschide/ Cartea cerului albastră cu mari litere-aurite,/ 
Iară munţii nalţi şi negri, înţelepţi de bătrâneţe,/ Ridic 

fruntea lor de piatră şi încep ca s-o înveţe” (Peisaj); „Cine filele 
albastre şi-nstelate le întoarce/ La a Creaţiunii carte...cine 
firul lung îl toarce / Din fuiorul Veşniciei pan’în ziua de apoi?” 
(variantă a Scrisorii /) 124 . Roşa del Conte vorbeşte despre 
„paginile înstelate [...] pe care poetul le vedea în picturile din 
bisericile Moldovei înfăşurate de mâna Arhanghelilor în sce¬ 
na judecăţii” 125 . 

Superioritatea cugetării poetului nu este o afirmare de 
sine vanitoasă, egoistă, care încearcă să se monumenta¬ 
lizeze în memoria umanităţii - de aceea nici nu îşi prezintă, 
în mod polemic, o cosmogeneză proprie sau un sistem 
filosofic personal - ci această superioritate constă în felul în 
care el se integrează gândirii arhaice româneşti. 

Eminescu nu scrie o carte de înţelepciune omenească, 
nu se propune un gnostic, un cunoscător, un filosof cu 
sistem şi cu viziune personală asupra tainelor lumii, căci: „în 
zădar ne batem capul, triste firi vizionare,/ Să citim din 
cartea lumei semne ce noi nu le-am scris 126 , / Potrivim şirul 
de gânduri pe-o sistemă oarecare”... {La moartea lui Neam- 
ţu). 

Filosofiile sunt, fiecare din ele, „sistemă oarecare” în 
comparaţie cu Adevărul, scris în „cartea lumei”, ale cărei 
semne se transformă în hieroglife (sau rune - Blaga), pentru 
„tristele firi” care, deşi „vizionare”, deşi au încă o cunoştinţă 
despre cartea lumii, nu mai ştiu să o citească, pentru că 
„pierdută-i a naturii sfântă limbă” şi „o, cer, tu astăzi cifre mă 
înveţi” (O,-nţelepciune, ai aripi de ceară). 

Contemplativ în faţa corolei de minuni a lumii, el se 
aşază liniştit, ca să fie redat sie însuşi, în matca cugetării 
arhaice ortodoxe, întemeiată pe Scriptură şi pe scriptura 


124 Cf Roşa del Conte, Eminescu sau despre Absolut, Ed. Dacia, 
Cluj-Napoca, 2003, p. 110. 

125 Idem, p. 110-111. 

126 Căci, aşa cum precizează Psaltirea, Dumnezeu, „El ne-a 
făcut pe noi, şi nu noi” (Ps. 99, 2; Biblia 1688). 

cosmică, ambele scrise de acelaşi Logos cu degetul Duhului 
si tâlcuite în Biserica neamului său de veacuri. 

7 

Aşa cum Antim Ivireanul încifra viziunea sa teologică 
în expresii splendid concentrate, într-o vorbire care părea 
(sau pare minţii noastre, care nu mai e familiarizată cu acest 
limbaj) că face referire doar la estetica universală, la fel 
procedează şi Eminescu, în versuri emblematice, ascun¬ 
zând, sub zălogul metaforelor, comoara unei înţelegeri 
vizionare mult mai profunde, care se citeşte din biblia 
cosmică, pe care însăşi lectura cosmică o oferă, când 
oamenii se lovesc, la nivel raţionalist, de impasul unor incer¬ 
titudini majore. 

Nu este în aceasta nicio contradicţie cu viziunea eres- 

7 7 

tină, întrucât însuşi Sfântul Apostol Pavlos spune: 

„Cele nevăzute ale Lui se văd de la facerea lumii, 
înţelegându-se din făpturi [din cele create], adică 
veşnica Lui putere şi dumnezeire” (Rom. î, 20, Biblia 
1988). 

Omul este creat de Dumnezeu ca să convorbească cu 
raţiunile dumnezeieşti pe care acelaşi Creator le-a aşezat în 
univers. Didahiile şi teologia Sfinţilor Părinţi, urmând 
Sfintei Scripturi, precum şi toată literatura românească 
medievală filosofează pe seama faptului că frumuseţea 
universală este o carte de simboluri, un arhitext care trebuie 
citit de către raţiunea umană, de mintea umană neperver¬ 
tită, pentru a învăţa din ea despre Dumnezeul şi Ziditorul 
atotputernic al lumii şi despre tainele creaţiei. 

Asa a făcut Sfântul Avraam si a ieşit din rândul unui 

7 77 

popor păgân şi închinător la idoli, fără să aibă Biblie scrisă, 
ci pentru că a citit biblia cosmică, pe care Dumnezeu a scris- 

o în univers şi pe care Eminescu o numeşte: „a naturii sfântă 
limbă” 127 . 

Moisis şi mulţi Sfinţi care s-au nevoit în pustie au 
contemplat înţelepciunea lui Dumnezeu din înţelepciunea 
cu care El a creat lumea si toate cele ce sunt în ea. Acelaşi 

y y 

lucru i-a îndemnat şi Hristos, să citească limbajul firii, atât 
pe apostolii Săi, cât şi pe cărturarii evrei, care întrebau 
despre semne şi despre sfârşitul lumii: Mt. 16,1-4; 24, 32-33; 
Lc. 12, 34-36; 21, 29-31. 

Sfântul Maximos Mărturisitorul 128 (sec. VI) vorbea 
despre trei feluri de întrupări ale Cuvântului lui Dumnezeu, 
ale Logosului dumnezeiesc: în natură, în Scriptură şi în 
Hristos, ultima prin pogorârea Fiului lui Dumnezeu şi asu¬ 
marea firii noastre umane în ipostasul Său dumnezeiesc 129 . 

Ortodoxia a păstrat tradiţia vorbirii cu cosmosul, cu 
cerul, cu soarele, luna şi stelele nopţii, cu codrii şi pădurile 
fremătătoare, care jelesc împreună cu omul pierderea Raiu¬ 
lui de către acesta (această tălmăcire o întâlnim în Triod, în 
cântările de la Vecernia Duminicii izgonirii lui Adam din 
Rai), cu mările, râurile şi izvoarele şi cu tot murmurul 
neostoit al firii, care transmite omului cunoştinţa despre 
chipul raţional al lumii, zidit după icoana Cuvântului şi a 
Creatorului ei. Cu rostul 130 acestui cosmos fremătător de dor 


127 A se vedea şi comentariile din cartea mea, Epilog la lumea 
veche v ol. I. r, referitoare la biblia cosmică în literatura noastră veche, 
mai ales p. ro9-n3, r25-r27, 2r4-2r6, 249, 376-383, 6r2-6r6, 783, cf 

https://www.teologiepentruazi.ro/20r4/or/rr/epilog-la-lumea- 

veche-i-r-editia-a-doua/. 

128 A se vedea: 

https://ro.wikipedia.org/wiki/Maxim_Mărturisitorul. 

129 „Taina întrupării Cuvântului cuprinde în sine înţelesul 
tuturor ghiciturilor şi tipurilor din Scriptură, [precum] şi ştiinţa tu¬ 
turor făpturilor văzute şi cugetate”, cf. Filocalia, voi. II, Ed. Huma- 
nitas, Bucureşti, ^99, p. rşo. 

130 în româna veche, rost înseamnă gură, grai (din lat. rostrum,- 


i). 

şi de jale după Paradisul pierdut şi-a împletit românul doina 
sa, „doină de simţire ruptă ca jelania-n prohoduri” (Călin 
Nebunul). 

De această tradiţie a înfrăţirii şi a dialogului cu 
universul întreg, a lecturării bibliei cosmice, s-a depărtat şi 
s-a înstrăinat Apusul, acel Apus care a impus raţiunea 
scolastică în teologia sa şi care a dat întâietate raţionalismu¬ 
lui de tip intelectualist, în locul gândirii şi raţiunii luminate 
de har. 

Eminescu a constatat într-un mod foarte ortodox- 
tradiţional, că, dintr-o astfel de fiinţare şi de cugetare, 
„lipseşte viaţa acestei vieţi”, lipseşte harul dumnezeiesc care 
făcea „viaţa mea - un rai” şi care umple toate, de care 
oamenii se pot răci şi înstrăina acceptând o filosofie sau o 
cugetare falsă. 

Viaţa e rai - oamenii sunt creaţi pentru Rai, viaţa nu 
este făcută de Dumnezeu să fie infern de suferinţă sau 

f 

aşteptarea Nirvanei/ nefiinţei - şi când viaţa nu mai e rai, 
atunci viaţa nu mai e viaţă: „lipseşte viaţa acestei vieţi”. 
Aceeaşi constatare o făcea şi Blaga: „vieţii nu i-am rămas 
dator niciun gând,/ dar i-am rămas dator viaţa toată” (Fum 
căzut, din voi. Lauda somnului). 

în schimb, Eminescu a mărturisit în nenumărate ocazii 
faptul că în copilăria şi adolescenţa sa a simţit armonia 
harică a universului, atunci când se afla în consonantă cu 
glasul acestui logos cosmic, atunci când îi erau cunoscute 
limba codrului, a izvoarelor, a lunii şi a luceferilor. 

în vremea copilăriei şi a primei tinereţi, natura era 
pentru el „un rai din basme” (Fiind băiet păduri cutreieram), 
căci Dumnezeu, Cel ce i-a dat ochi să vadă „lumina zilei”, îi 
umplea inima „cu farmecele milei” (Rugăciunea unui dac). 
Această frumuseţe cosmică impregnată de har i-a făcut din 
„a mea minte, a farmecului roabă” (Nu mă înţelegi). E vorba 
însă nu de estetica lumii (cea cu care Lumea îl îmbia pe 
înţelept în Divanul lui Dimitrie Cantemir), ci de o frumuseţe 

cosmică inseminată de lumina lui Dumnezeu, pentru că 
lumile si planetele sunt tinute întru fiinţă si armonie de 
„puterea ce lefarmăcă pre ele”, de harul Lui, fără de care „s- 
alerge-ar vrea în caos de-unde turburi au ieşit” (Memento 
mori). 

De aceea, mai târziu, poetul va privi înapoi cu nostalgie 
paradisiacă, plângând după acele simţiri curate şi înţelegeri 
harice ale copilăriei: „O, rai al tinereţii-mi, din care stau 
gonit!/ Privesc cu jind la tine asemeni lui Adam”... (Zadarnic 
şterge vremea...). 

De aici: farmecul copilăriei..., de care vorbeşte critica 
literară în legătură cu Eminescu, Creangă 131 şi alţi autori ai 
literaturii române. 

Am făcut mai devreme precizarea că, în literatura 
paşoptistă, nu este de găsit o asemenea dimensiune edenică 
a copilăriei (şi nici a naturii), pentru că autorii nu trăiesc şi 
nu presimt tragedia Apusului, cea a ...apusului credinţei. Ei 
sunt prea exuberanţi la gândul emancipării istorice şi sociale 
a ţării lor şi nu au acuitatea receptării intelectuale şi spiri¬ 
tuale a lui Eminescu. 

Nici Eminescu n-o experiază la scara apostaziei, dar e 
în stare să perceapă mult mai corect fenomenul moderni¬ 
tăţii, pe cât de mult este afiliat trecutului spiritual şi istoric, 
tradiţiei, tensiune din care se naşte suferinţa poetului. 

Revenim. Eminescu defineşte existenta sa ca „un rai în 
asfinţire” (O,-nţelepciune, ai aripi de ceară!), un rai pe care 1- 
a simţit în copilărie şi în prima tinereţe, dar pe care avea să- 
1 piardă, în vremurile care au urmat, când „pierdută-i a 
naturii sfântă limbă”, dar, în acelaşi timp, un rai pe care 
dorea să-l regăsească după moarte ( Mai am un singur dor; 
Codrule, Măria Ta etc.). 

Eminescu a înţeles spiritul vremii - ceea ce nu înseam¬ 
nă că i s-a afiliat fără rezerve. Versuri magnifice, în acest 


131 Şi în cazul lui Creangă, bucuria copilăriei pe care acesta o 
mărturiseşte este tot harul lui Dumnezeu. 

y 

sens, mi se par şi acestea: „în văi de vis, în codri plini de 
cânturi,/ Atârnau arfe îngereşti pe vânturi 

Imaginea arfelor atârnate în crengi apare şi în 
Memento mori („Dar venit-a judecata, şi de sălcii plân¬ 
gătoare/ Cântăreţul îşi anină arfa lui tremurătoare ”) şi 
provine din Psaltire, din psalmul 136 („în sălcii, în mijlocul 
lor, am atârnat harpele noastre” - 136, 2), care aminteşte 
captivitatea babilonică a poporului ales. 

Acest psalm, care a fost transpus superb de Dosoftei în 
versuri şi i-a prilejuit acestuia o poezie adesea citată în 
istoriile literare („La apa Vavilonului,/ Jelind de ţara 
Domnului,/ Acolo şezum şi plânsăm/ La voroavă ce ne 
strânsăm”...), iar lui G. Verdi 132 i-a inspirat o minunată arie 
(Corul robilor - Va pensiero) din opera Nabucco 133 . 

Eminescu vede aceste „arfe "atârnate şi părăsite în sălcii 
de poporul robit, captiv, el le vede cântând singure mai 
departe: „în văi de vis, în codri plini de cânturi,/ Atârnau arfe 
îngereşti pe vânturi ”! 

Când poporul nu mai înalţă imne lui Dumnezeu, 
pentru că, spune el, „cum să cântăm cântarea Domnului în 
pământ străin?” (136, 4), atunci lauda adusă lui Dumnezeu 
nu încetează, pentru că îngerii Lui fac să răsune arfele 
codrilor şi pădurilor, pe care urechea lui Eminescu le-a auzit 
cu auzul interior al inimii: o muzică inefabilă, care ar fi fost 
imperceptibilă unui „spirit ateu” 134 (cum îl consideră Ioana 
Em. Petrescu)! 

Codrii atârnă arfele îngereşti pe vânturi, într-un gest 
care mimează perfect antica atitudine a poporului evreu, 
care a refuzat să-I cânte lui Dumnezeu psalmi la solicitarea 


132 A se vedea: http://ro.wikipedia.org/wiki/Giuseppe_Verdi. 

133 Idem: http://www.youtube.com/watch?v=yoEAL3vXZrM. 

134 Ioana Em. Petrescu, Eminescu. Modele cosmologice şi viziu¬ 
ne poetică, ediţie îngrijită şi prefaţată de Irina Petraş, Ed. Paralela 45, 
Piteşti, 2005, p. 221. 

babilonienilor, a păgânilor, a celor care nu înţelegeau 
străfundurile spirituale din care izvorăşte această cântare. 

Cuvintele întru lauda lui Dumnezeu nu au sens în fata 

f 

celor care nu le înţeleg şi nu îl cunosc pe El. La fel, codrii îşi 
„atârnă” îngereasca lor cântare „pe vânturi”, încriptând 
această cântare dumnezeiască pentru urechile celor surzi. Şi 
- esenţial - Eminescu îşi atârnă îngereasca lui arpă, poetica 
lui cântare, pe versuri greu de înţeles, care intenţionat nu 
sunt explicite, pentru că sunt destinate numai celor care au 
auzul interior al spiritului lor viu extrem de fin şi de sensibil. 

Cântarea îngerească, cu arfe îngereşti, a codrilor şi a 
naturii, convorbirea aceasta muzicală, psalmodică între 
codri, izvoare, văi şi lunca de arini corespunde în plan teres¬ 
tru cu îngereasca muzică a sferelor din cosmos, cu „ce spune 
noaptea cerurilor sale,/ Ce lunii spun luceferii senini”. 

De fapt, această comunicare nu este împiedicată de o 
separaţie între lumea de jos şi lumea de sus, nu există o astfel 
de împărţire la Eminescu - cum nu există nici în gândirea 
ortodoxă - planul terestru nu este categoric despărţit de cel 
ceresc. 

O astfel de ruptură o provoacă numai opacitatea 
umană, surzenia ipochimenului la glasul cântării cosmice, la 
glasul liturghiei universale, dar ea nu există în mod natural/ 
normal, aşa cum anormală este şi amputarea senzorilor 
spirituali ai omului în lumea modernă. Muzica aceasta 
neîncetată a cosmosului avea şi calitatea de a-i provoca 
„setea liniştii eterne care-mi sună în urechi”, căci această sete 
de linişte eternă „e acelaşi cântec vechi”, iar „vechiul cântec 
mai străbate cum în nopţi izvorul sare” (Scrisoarea IV). 

„Ce spune noaptea cerurilor sale,/ Ce lunii spun luceferii 
senini” reprezintă din nou o parafrază scripturală, la Ps. 18, 
2, care precizează, foarte aproape de expresia eminesciană, 
că „noaptea nopţii vesteşte ştiinţă” (Biblia ig 88 ). 

însă contextul psalmului respectiv este şi mai lămu¬ 
ritor în privinţa sensurilor din poezia lui Eminescu şi ne 

duce cu gândul la posibilitatea unei parafraze extinse şi 
conştiente pe care poetul a operat-o în versurile sale: 

„Cerurile spun [âLrjyouvToa: povestesc / narează] 
slava lui Dumnezeu si facerea mâinilor Lui o vesteşte 

y y 

tăria. Ziua zilei rosteşte cuvânt şi noaptea nopţii 
vesteşte cunoaştere. Nu sunt graiuri, nici cuvinte, 
cărora să nu li se audă glasurile lor. întru tot pământul 
a ieşit glasul lor şi întru marginile lumii cuvintele 
lor” (Ps. 18, 2-5) 135 . 

De altfel, aceste versete au fost îndelung solicitate în 
toată medievalitatea românească si le aflăm în cazanii, 
didahii, la Cantemir ( Divanul ) etc. Eminescu avea şi de ce să 
le reţină, atât ca formă, cât şi ca interpretare. în versurile 
sale: 

„Şi tot ce codrul a gândit cu jale/ în umbra sa pătată de 
lumini, / Ce spun: izvorul lunecând la vale, / Ce spune culmea, 
lunca de arini,/ Ce spune noaptea cerurilor sale,/ Ce lunii 
spun luceferii senini/ Se adunau in râsul meu, in plânsu-mi,/ 
De mă uitam răpit pe mine insumi” ( 0 ,-nţelepciune, ai aripi 
de ceară!); 

„Şi cuminţi frunzele toate îşi comunică misteruri,/ 
Surâzând, clipind ascultă ochii de-aur [stelele] de pe ceruri,/ 


135 Cf http://www.teologiepentmazi.ro/2016/08/14/psalmul- 
18-cf-lxx/. 

în Biblia 1688: „Ceriurile povestesc mărirea lui Dumnezeu şi 
facerea mânilor Lui povesteaşte întărirea. Ziua zilei va izbucni 
cuvânt şi noaptea nopţii povesteaşte minte. Nu-s graiuri, nici 
cuvinte, cărora nu să aud glasurile lor. La tot pământul ieşi răspunsul 
lor şi la marginile lumii cuvintele lor”. 

La Dosoftei, în Psaltirea de-nţăles : „Ceriurile spun slava lui 
Dumnădzău, facerea, dară, a mănulor Lui vesteaşte tărie. Dzua dzâlei 
izbucneaşte graiu şi noaptea nopţâi vesteaşte înţeles. Nu sânt graiuri, 
nice cuvinte, cărora nu să aud glasurile lor. în tot pământul ieşit-au 
vestirea lor şi, în marginile lumii, graiurile lor”. 

Crenge rele imitează pâri’ şi zgomotul de guri /.../ Cine are- 
urechi s-audă ce murmur gurile rele [ale ramurilor]/ Şi 
vorbăreţele valuri şi prorocitoare stele” (Memento mori); „Şi 
flori şi crenge şi stele / în ciuda mea taine îmi spun”...(Eco). 

Hristos a zidit un univers pentru „cine are urechi s- 
audă ce murmur[ă] /.../prorocitoare stele” (Memento mori). 
Căci „cine are urechi de auzit” (Mt. 11,15; 13, 9; Mc. 4, 9; 4, 
23; Lc. 8, 8; 14, 33; Apoc. 2, 7; 2, 11; 2, 17; 2, 29; 3, 13; 3, 22) 
cuvintele Scripturii, are şi urechi mistice ca să audă ce 
murmură tainic cuvintele scripturii cosmice. 

Eminescu a privit natura cosmică, creaţia lui Dum¬ 
nezeu, ca pe un rai sau ca pe un pridvor al Raiului. Aşadar, 
înţelegem de ce Dumnezeu îi oferă lui Hyperion „cuvântul 
meu dentâi” şi „înţelepciune”. înţelepciunea Sa creatoare, nu 
înţelepciune omenească, din aceea cu „aripi de ceară”. 

Nichifor Crainic remarca foarte just faptul că, pentru 
Eminescu şi pentru cei mai mulţi dintre poeţii români, 

„cosmosul în care trăim e creat de Dumnezeu şi e 
un reflex în mii de fete al frumuseţii si al strălucirii 

y y y 

divine. [...] Asemenea poeţi ne comunică şi nouă acel 
sentiment primordial de uimire în faţa spectacolului 
cosmic si de bucurie că trăim în această lume ca într-o 
revelaţie naturală a Celui Atotputernic. [...] 

Frumuseţea naturii se leagă imediat de ideea 
Creatorului lumii, despre care am vorbit. Frumuseţea 
naturii e un reflex din strălucirea frumuseţii divine. Ea 

y 

nu se impune subiectului liric numai ca un lucru 
circumscris în marginile existenţei naturale, ci ca un 
lucru care poartă aureola unei prezenţe de dincolo de 
lume. Contemplarea frumuseţii unui peisaj determină 

pe poet la un fenomen de transfigurare a naturii către 

sensul ei transcendent şi tainic (s. n.)“ 136 . 

Găsim „transfigurarea naturii” în toate comentariile 
didactice, nu şi: „către sensul ei transcendent şi tainic”. 

Crainic face însă marea eroare să nu -1 citească foarte 
atent pe Eminescu şi să-i atribuie aceste calităţi mai mult lui 
Coşbuc, şi aici sunt nevoită să mă delimitez de Nichifor 
Crainic. 

Ideea de transfigurare a peisajului poetic va fi preluată 
şi continuată de critica literară românească, precum şi aceea 
de logos cosmic, însă ambele formule, ortodoxe în esenţa 
lor, vor fi decontextualizate, deposedate de substratul lor 
religios şi integrate unui limbaj criticist neutru, hibrid şi 
pseudo-filosofic. 

După Eminescu, Goga şi Ion Pillat (deşi nu sunt 
singurii) vor dezvolta în poezie acest topos al înscrisului 
cosmic (precum şi pe acela al naturii ca o biserică, pentru că, 
în mod logic, biblia cosmică este aşezată într-un templu 
cosmic), pe care romantismul îl revigora şi în Occident. 

La Goga: „Ca o vecernie domoală / Se stinge zvonul din 
dumbravă” (Apostolul); „Ca din cădelniţi fumul de tămâie,/ 
Prelung se zbate frunza din dumbravă” (Dăscăliţa); „Curat e 
duhul lumii tale [a codrului],/ Căci Dumnezeu cel Sfânt şi 
mare/ Subt bolta ta înrourată/ îşi ţine mândră sărbătoare./ 
Tu-L prăznuieşti cu glas de clopot/ Şi cu răsunet de chimvale/ 
Pe Cel ce-atâtea înţelesuri/ Gătit-a strălucirii tale. // 
Amurgul înveşmântă-n umbre/ Smerita frunzei fremătare,/ 
Şi pare tânguiosul freamăt/ Un glas cucernic de tropare (în 
codru); „S-aştern bobiţele de rouă/ Pe-ntinsul luncii patrafir:/ 
Din mâna ceriului, Părinte,/ Se cerne preacuratul mir” (Pe 


136 Nichifor Crainic, Puncte cardinale în haos, ediţie îngrijită şi 
note de Magda Ursache şi Petru Ursache, Ed. Timpul, Iaşi, 1996, p. 
103-104,106. 

înserate ); „Sărbătoreşte-al învierii praznic/ Biserica de 
frunze-nrourate” (Cântăreţilor de la oraş), „Azi lunca-i o 
mândră biserică largă,/ Iar plopii străjeri la irugă/ Par preoţi 
cărunţi în odăjdii de praznic,/ Cu braţe nălţate spre rugă” 
(Carmen) etc. 

Ion Pillat recurge la eminescianul simbol lunar, ca 
patron al literaturii române, la acea „lună cărturară” care îl 
învaţă să cunoască trecutul literar al ţării sale: „Afară luna 
brumează pe fereşti.../ Din ce stihii venită pe-a stelelor pote¬ 
că/ Să-mi scotocească până şi în bibliotecă?/ Cercetătoare 
lună, cu mâna ta de var/ Ştergi, pe furiş, pe rafturi, un prăfuit 
slovar. /.../ Te vâri prin Letopiseţi, pătrunzi în Uricari./ în 
legături de piele şi lemn mâncat de cari,/ Stă vorba ce deschise 
al cerului hotar:/ Te razemi de-o Cazanie sau de-un Penti- 
costar./ De tine dăruite cu argintate muchii,/ Străfulgeră din 
umbră un univers de buchii” (în ciclul de poeme intitulat 
Bătrânii), corelativ al buchiilor universului, al literelor cos¬ 
mice. 

Continuând aceeaşi tradiţie românească si bizantină, 
Pillat lecturează cu aceleaşi gesturi arhaice biblia cosmică: 
peisajul de la Florica este „privelişte menită să-mi fie o 
psaltire” (închinare), poetul intră „în codrii ca-n biserici” şi 
simte „sub fragii-nalţi că se află în templul adevărat al firii,/ 
Ca un bolnav de suflet redat tămăduirii” (Pădurea din Valea 
Mare). 

„Seara, pe câmpie /.../ auzi sunând vecernii” (Toamnă), 
sau, coborând dealul, respiri „tămâia înserării” (Adio la 
Florica) - a se vedea şi Eminescu, Sara pe deal. Pillat aude - 
precum Goga - cum „o ghionoaie toacă” (în vie) sau „numără 
pe ceruri mătănii de cocori” (Cucul din Valea Popii). 

Ca şi Eminescu, Pillat cunoştea semnificaţia catape- 
tesmei si a Bisericii în care strălucesc icoanele Sfinţilor ca 

y y 

simbol al cerului cu Stele al împărăţiei veşnice, căci într-o 
poezie, paracliserul, rugându-se pentru poet, aprinde „la 



85 


icoane cerul: sfânt lângă sfânt, stea lângă stea” (Biserica 
veche) 137 . 

Ştefan Petică vedea cerul ca pe o „carte veche cu taine 
sibiline” (Moartea visurilor, VI). 

E cunoscută şi atitudinea lui Blaga din poemul Eu nu 
strivesc corola de minuni a lumii: „Şi-ntocmai cum cu razele 
ei albe luna / nu micşorează, ci tremurătoare/ măreşte şi mai 
tare taina nopţii,/ aşa îmbogăţesc şi eu întunecata zare/ cu 
largi fiori de sfânt mister/ şi tot ce-i nenţeles/ se schimbă-n 
nenţelesuri şi mai mari”: poetul se aşază în „orizontul miste¬ 
rului si al revelării”. 

y 

însă, de unde acest orizont? Cine îl creează? Ca să 
înţelegem acest lucru trebuie să contemplăm atent tabloul 
nocturn pe care ni -1 înfăţişează Blaga: luna măreşte taina 
nopţii şi îmbogăţeşte întunecata zare cu largi fiori de sfânt 
mister. Luna îmbogăţeşte zarea... 

Unde am mai întâlnit ceva asemănător? La Dosoftei: 
„De la Tine z[i]ua luminează,/ Şi noaptea cu stele dă rază./ 
Tu ai tocmit luna de dă zare...” (Ps. 73, 63-67). 

Versurile Sfântului Dosoftei pot părea elementare faţă 
de rafinamentul expresionist (să-i zicem) al poemului bla- 
gian. în consecinţă, şi ipoteza mea poate părea hazardată. Şi 
totuşi este corectă. Blaga nu e primul care a sesizat aceste 
versuri ale lui Dosoftei. 

Luna dă zare: este deschiderea unui ochi spre univers 
şi spre cuprinderea lui fără să-l cuprindă. Un ochi genuin, 
care vede lumea pentru prima dată şi o pipăie cu privirea 
nemaculată de preconcepţii, de necredinţă, de curiozitate 
ştiinţifică sau de orice alt interes. E o deschidere a lumii în a 

y y 

cărei vedere cazi fără alte gânduri indiscrete, o privire spre- 
n afară care te adânceşte în tine însuţi, care e în acelaşi timp 
mirare şi cunoaştere - cum ar spune Nichita Stănescu: „E o 
cunoaştere aidoma cunoaşterii dintâi,/ când lumile-ţi încep 

137 Ion Pillat, Poezii, Ed. Minerva, Bucureşti, 1989. 

la căpătâi, /.../ şi mâna-ntinsă simte o dimensiune,/ şi fiece 
mirare e un nume” (Cântec, din voi. O viziune a sentimen¬ 
telor). 

Este deopotrivă, aici, în versul lui Dosoftei, luna 
eminesciană creatoare de zări ale universului şi ale gândirii 
(Scrisoarea I: «Ea din noaptea amintirii o vecie-ntreagă 
scoate /.../ gândirilor dând viaţă /.../ Mii pustiuri scânteiază 
sub lumina ta fecioară,/ Şi câţi codri-ascund în umbră stră¬ 
lucire de izvoară /»...), precum şi anticiparea definiţiei meta¬ 
fizice a lumii deschise, pe care a dat-o Blaga, numind-o «za- 
riste cosmică» 138 . 

y 

Parafrazându -1 tot pe Lucian Blaga, luna care dă zare 
ne conduce spre altfel de orizonturi, unde „ne găsim în zona 
nepipăitului, a inefabilului” 139 . 

Şi parcă spre a ne asigura că poeţii moderni n-au trecut 
cu vederea versul lui Dosoftei, Cosbuc eminescianizează 
apelând chiar la metafora dosofteiană: „Cu făclioara, pe- 
unde treci,/ Dai zare negrilor poteci/ în noaptea negrului 
pustiu”... (Moartea lui Fulger). 

Eminescu scrisese însă, mai înainte de Coşbuc: „Dar un 
luceafăr, răsărit/ Din liniştea uitării,/ Dă orizon nemăr¬ 
ginit/ Singurătăţii mării” (Luceafărul). Indubitabil, metafora 
i-a fost sugerată de luna ce dă zare în versul lui Dosoftei 140 . 


138 Lucian Blaga, Trilogia culturii. III. Geneza metaforei şi sensul 
culturii, Ed. Humanitas, Bucureşti, 1994, p. 15. 

139 Idem, Trilogia culturii. I. Orizont şi stil, Ed. Humanitas, 
Bucureşti, 1994, p. 82. 

140 După cum am arătat şi aici: 

https://www.teologiepentruazi.ro/2014/11/14/luceafarul-3/. 

Comentariul a intrat în cărţile mele: 

y 

Luceafărul (comentariu literar), Teologie pentru azi, Bucureşti, 
2014, cf. https://www.teologiepentruazi.ro/2014/12/18/luceafarul- 
comentariu-literar/ şi 

Epilog la lumea veche, voi. I. 2, ediţia a doua, Teologie pentru 
azi, Bucureşti, 2013, cf. 

Eminescu a receptat-o în sensul ei corect: a da zare 
înseamnă a da orizont acestei lumi. Un gest incipient / 
primordial. Căci a zări zarea lumii înseamnă a fi o clipă 
contemporan cu începuturile ei, a trăi fiorul despărţirii 
luminii de întuneric si al ivirii imensităţii orizontului ei. 

7 7 

Zarea/ orizontul lumii este deopotrivă imens şi 
comprehensibil (cu privirea şi cu mintea). Tot Blaga va sin¬ 
tetiza acest sentiment în formula oximoronică: „limpezi 
depărtări” (Gorunul ) - o metaforă revelatorie. 

La el, luna ce îmbogăţeşte întunecata zare cu largi 
fiori de sfânt mister naşte „zariştea cosmică”. Dar el a preluat 
ideea si viziunea de la Dosoftei, din Psaltirea în versuri. 

„Şi tot ce-i nenţeles/ se schimbă-n nenţelesuri şi mai 
mari”, spune Blaga: de data aceasta, apelul evident este la 
Eminescu, care le iubea pe cele „abia-nţelese”î n copilărie şi 
în „armonia dulcii tinereţi” (dar înţelese haric) şi nu mai era 
încântat de aceleaşi, când deveniseră „pline de-nţelesuri” 
raţionaliste: „Pierdută-i a naturii sfântă limbă /.../ Cu-a tale 
lumi, cu mii de mii de stele, / O, cer, tu astăzi cifre mă înveţi;/ 
Putere oarbă le-aruncă pe ele,/ Lipseşte viaţa acestei vieţi” 
(Trecut-au anii şi 0 ,-nţelepciune, ai aripi de ceară!). 

Stelele nu mai dau zare, cerul nu mai e zariste 
cosmică... 

De aceea, Blaga, învăţând din experienţa maestrului 
său, Eminescu, refuză să ucidă cu mintea tainele şi se 
plasează în orizontul misterului şi al revelaţiei. 

Ba chiar se şi autodefineşte ca potenţator de mister, 
precum luna. în poezie, desigur. 

Nichita Stănescu se va arăta şi el preocupat de aceeaşi 
problemă: „Să nu te stingi, să nu laşi alt eres/ să-ţi dea o altă 
formă frunţii, / să-ţi ningă înţelesuri fără de-nţeles/ ierburile, 
iederile, munţii... ” (Cosmogonia, sau cântec de leagăn, în voi. 
Laus Ptolemaei). 


https://www.teologiepentmazi.ro/2015/05/16/epilog-la- 

lumea-veche-i-2-editia-a-doua/. 

La Blaga, „tot ce-i nenţeles/ se schimbă-n nenţelesuri şi 
mai mari”. în acest poem, taina e venerată. 

Poetul declară: „Eu am crescut hrănit de taina lumii” 
(Dar munţii - unde-s?). Pe de altă parte, în poemul Rune, din 
voi. La cumpăna apelor, se citeşte printre cuvinte un regret 
al neputinţei de a descifra literele cosmice: 

„în chip de rune, de veacuri uitate,I poart-o semnătură 
făpturile toate./ Slăvitele păsări subt aripi o poartă / ’n 
liturgice zboruri prelungi ca viaţa./ în slujba luminii, urnă 
fără toartă,/ luna şi-o ţine ascunsă pe faţa/ vrăjită să nu se 
întoarcă. // Stane de piatră, jivine, cucută/ poartă-o semnă¬ 
tură cu cheie pierdută. /.../Rune, pretutindeni rune,/ cinevă- 
nseamnă, cine vă pune?/ Făpturile toate, ştiute şi neştiute,/ 
poartă-o semnătură - cine s-o-nfrunte?”. Adică: cine s-o cu¬ 
noască, cine s-o înţeleagă? 

De asemenea, în poemul Corbul (voi. La curţile 
dorului), „Corbul...scrie-n zăpadă/ nou testament, sau poate 
o veste cerească,/ pentru cineva care...n-a uitat de tot să 
cetească. // Noi, oamenii, noi am uitat”. 

în toate tainele şi mai presus de toate, Tudor Arghezi 
caută însă Taina supremă, adică pe Dumnezeu însuşi 
(aceasta e Taina la care e îndurerat că nu are acces, adică la 
revelaţia/ epifania Sa): 

Mă uit la flori, mă uit la stele: 

Eşti chinul dulce al tristetii mele. 

y y 

Mă uit în mine, ca într-o chilie, 

Mă uit în ceruri, în împărăţie, 

Mă uit în gol, mă uit în vizuini. 

Te caut printre spinii din grădini, 

Dau buruienile deoparte, de otravă, 

Şi pipăi locul urmei Tale cu zăbavă. 

Străbat călare sesul, cucuruzul: 

y 7 

Te caut cu vederea, cu auzul. 

Mă plec la trandafiri şi le miros 
Bobocii din tulpinile de jos. 

Fusesi în toate si Te-ai dat în lături. 

y y 

încerc sulfina: Tu trecusi alături. 

y 

întreb plăpândele verbine. 

Ele răspund că ştie patlagina mai bine. 

Zisei şopârlei: - „A trecut pe-aici?” 

Ea m-a trimis la şerpi şi licurici. 

Şi neprimind răspuns nici de la stupi, 

Mă iau după vulturi şi lupi. 

Am colindat Moşia- n lung şi lat 
Si-am scoborât din leat în leat 

y 

Şi, ostenit în râvnă şi puteri, 

N-am dat de Tine nicăieri. 

Oriunde-ncep a cerceta 
Trecuse albă, chiar atuncea, umbra Ta. 
Tăria-i de beteală şi salbă lângă salbă. 

Mi s-a părut odată că ai fi fost o nalbă. 

Dar auzind o şoaptă, m-am întors: 
Vorbise vântul într-un lan de orz... 
„Omul cu şoimul caută mereu 
Răspântia lui Dumnezeu. 

Noi o vedem în câmp şi în livede. 

El singur [, omul,] are ochi şi nu o vede”. 

Cu jurământul morţii, cel fără iertăciune, 
Toate îl ştiu pe Domnul: niciuna nu mi-L spune. 

(Mă uit la flori) 

Sfântul Efrem Şirul scria, în Imne despre credinţă: 
„Doamne, deşi simbolurile Tale sunt pretutindeni,/ Tu eşti 
ascuns pretutindeni./ Deşi simbolul Tău e înalt,/ înălţimea 
nu simte că eşti./ Deşi simbolul Tău e în adânc,/Adâncul nu 
înţelege cine eşti;/ Deşi simbolul Tău e în mare,/ Tu nu eşti 
ascuns în mare;/ Deşi simbolul Tău e pe uscat,/ El nu-şi dă 
seama că eşti aco/0” 141 . 

y 

Dreptate au amândoi, în aceeaşi măsură. Sfântul Efrem 
contemplă tăinuirea lui Dumnezeu, în simboluri, în toate 
lucrurile universului, fără ca acestea să aibă conştiinţă sau 
raţiune prin care să înţeleagă că sunt purtătoarele acestui 
simbolism. în vreme ce Arghezi nu e mai puţin conştient de 
iraţionalitatea lucrurilor indicate, chiar dacă le personifică, 
dar el vrea să scoată în evidentă sentimentul dureros de 

y 

neputinţă al omului de a trece peste acest simbolism, de a 
pătrunde în taine mai adânci despre Dumnezeu. 

Creaţia mărturiseşte despre El, dar nu dogmatizează 
mai mult. Omul, însă, fiind făptură raţională, după chipul 
Său, îşi doreşte o revelaţie mai profundă decât cea naturală. 

Dar Dumnezeu Se face simtit în creaţia Sa, chiar si în 
mijlocul sărăciei umane şi al trudei nebăgate în seamă, 
atunci când lumea nu pare o icoană demnă de El: 

El [plugarul], singuratec, duce către cer 
Brazda pornită-n ţară, de la vatră. 

Când îi priveşti împiedicaţi în fier, 

Par, el de bronz şi vitele de piatră. 

Grâu, păpuşoi, săcară, mei şi orz, 

Nicio sămânţă n-are să se piardă. 

Săcurea plugului, când s-a întors, 

Rămâne-o clipă-n soare ca să ardă. 


141 Cf. Sebastian Broclc, Efrem Şirul, Imnele despre Paradis, trad. 
de Pr. Mircea Telciu şi Diac. I. Ică jr., Ed. Deisis, Sibiu, 1998, p. 75. 

Ager, oţelul [plugului] rupe de la fund 
Pământul negru, muncit cu duşmănie 
Şi cu nădejde, până ce, rotund, 
Luna-şi aşează ciobul pe moşie. 

Din plopul negru, răzimat în aer, 
Noaptea, pe şesuri, se desface lină, 
La nesfârşit, ca dintr-un vârf de caer, 
Urzit cu fire de lumină. 

E o tăcere de-nceput de leat. 

Tu nu-ţi întorci privirile-nnapoi. 
Căci Dumnezeu, păşind apropiat, 
îi vezi lăsată umbra printre boi. 

( Belşug) 


Cel ce nu-şi întoarce privirile înapoi e plugarul care 
întrupează porunca evanghelică: „Nimeni punându’şi mâna 
sa pre plug, şi căutând înapoi, [nu] este îndreptat întru 
împărăţia lui Dumnezeu” (Lc. 9, 62, Biblia 1914) . Arghezi cu¬ 
noaşte foarte bine semnificaţiile acestea. 

y y 

Plugarul din poezia sa poate fi şi ţăranul care nu slă¬ 
beşte din asceza trudei sale, dar, pus în adâncime, poate fi şi 
plugarul inimii, ascetul propriu-zis, la care s-a referit Hris- 
tos, în pildă, când a rostit cuvintele amintite mai devreme. 

Răsplata lui (a oricăruia dintre ei) e că, seara, la 
sfârşitul trudirii, „Dumnezeu, păşind apropiat,/ îi vezi lăsată 
umbra printre boi”. Această epifanie umbroasă a Lui este 
odihna adevărată a celui ce munceşte cu nădejdea în El. Şi 
ea se petrece concomitent cu revelaţia naturală, cu revelarea 
lui Dumnezeu prin cosmosul Lui. Pentru că cel ce simte 
odihna lui Dumnezeu în sine (harul lui Dumnezeu care îl 
umbreşte), începe să contemple şi lumea altfel. 

Pare că stă între boii cotidieni, rebarbativi, într-o lume 
rutinată, dar simte...„o tăcere de-nceput de leat”. Şi vede, 
eminescian, cum „Noaptea...se desface lină...ca dintr-un vârf 
de caer,/ Urzit cu fire de lumină”. 

Vede răsărind stelele „de-nceput de leat”, precum cel ce 
vedea „ca-n ziua cea dentâi / Cum izvorau lumine” (Lucea¬ 
fărul). Pentru că, tot cu învăţătură de la Eminescu, „răsăritul 
stelei” este „în tăcere” (Sonet). în „tăcere de-nceput de leat”. 

Dar dacă Eminescu, în rememorarea genezei, vedea 
poetic stelele ca „roiuri luminoase” (Scrisoarea I, Memento 
mori), influenţat fiind de interesul cronicarilor moldoveni 
pentru stupărit şi mai ales pentru pildele extrase din această 
îndeletnicire, izvorârea luminilor stelare ca-n ziua cea dintâi 
îi sugerează lui Arghezi o altă imagine poetică, care e rodul 
lecturilor sale din scrierile vechi bisericeşti 142 , care descriu 
cerul înstelat ca: „lucrul degetelor Tale, luna şi stelele ce-ai 
Tu urzit” (Coresi, Psaltirea 1577, Ps. 8, 3). 

Sau, în poetizarea lui Dosoftei: „Văz că-i făcut ceriul de 
mânule Tale /.../Stele luminate ce lucescpre noapte / ...Tu le- 
ai urzit toate” (Ps. 8, 7-12). 

De aceea, într-o „tăcere de-nceput de leat”, „noap¬ 
tea...se desface lină...ca dintr-un vârf de caer,/ Urzit cu fire de 
lumină” 1 ^. 


142 Tudor Vianu afirma: „Eminescu îşi trage originalitatea limbii 
sale din cronici şi hrisoave de voievozi; Arghezi - din ceasloave sau 
cazanii”. Cf Tudor Arghezi. Interpretat de..., Ed. Eminescu, Bucu¬ 
reşti, 1981, p. 50. 

E o reducţie, însă, a considera că Eminescu a tras sevele limbii 
numai din cronici si hrisoave si nu si din cărţile bisericeşti. Am 

y y y y y 

demonstrat, în volumele pe care i le-am dedicat lui Eminescu, faptul 
că Eminescu a citit cu nesaţ si cărţile Bisericii, din care a retinut nu 

y y y 7 y 

numai originalitatea limbii, ci şi profunzimea de gândire şi de viziu¬ 
ne a lor. 

143 Această concepţie ortodoxă despre biblia cosmică a fost 
păstrată de poeţii noştri în modernitate. P. Constantinescu remarca 
faptul că: „Pentru Arghezi, natura nu e coruptă, ca pentru misticii 

însă noaptea, cu „tăcerea” ei, „de-nceput de leat”, este 
un timp propice şi pentru presimţirea apropierii eshato- 
logice a lui Dumnezeu, a apocalipsisului/ revelaţiei desă¬ 
vârşite, finale: 

y 7 

Noaptea întinde scoarţe, plocate şi covoare, 

Urzite cu zigzaguri şi cu chenar mărunt, 
în care se repetă izvodul la culoare 
Şi chipurile crucii şi florile, cum sunt. 

în faţa lunii, dreaptă, şoseaua-n vărgi cu plopii 
S-a pardosit cu ţoale de Jii şi Mehedinţi, 

Şi-n umbra fiecărui copac aşteaptă popii, 
Strângând în mâini tăcute cădelniţe fierbinţi. 

Ivirea se va face, pesemne, din câmpie, 

Prin albele cătune, pitite sub căciuli. 

La moara adormită cu roata-n apa vie 
S-au si sculat dulăii, molateci si ciufuli. 

Căci iar Ierusalimul se-arată după ploaie, 

Cum l-au ştiut întocmai, pe vremuri, cuvioşii. 

Ce vezi? Sobolii-nnaltă biserici, muşuroaie. 

y 7 y 

Ce-auzi? Văzduhul cântă întreg cu toţi cocoşii. 


apuseni”. Şi, contrazicându -1 pe Lovinescu, care „a văzut în paralela 
Baudelaire-Arghezi, o echivalenţă a liricii noastre urbane”, adăuga: 
„indiferent de comunitatea izvoarelor (Biblia) sau de necoincidenţa 
atâtor altora, esenţiala deosebire structurală dintre aceşti doi poeţi 
din marea «familie de spirite» a poeţilor creştini stă în poziţia lor 
iniţială faţă de natură. [...] Lirica argheziană este o apologie a vieţii, 
a naturii, ca expresie a harului divin [...]; teologia baudelairiană, în 
modul de a privi natura, ca formă a corupţiei, este într-un fel 
jansenistă [este romano-catolică, nu doar jansenistă], teologia arghe¬ 
ziană este ortodoxă”. Cf Pompiliu Constantinescu, Tudor Arghezi, 
ediţie îngrijită de Margareta Feraru, tabel cronologic de Dumitru 
Micu, Ed. Minerva, Bucureşti, 1994, p. 102,164-165. 

(Icoană) 

Arghezi duce urzirea lui Coresi şi Dosoftei mai departe, 
pentru că nu doar că cerul înstelat e urzit de Dumnezeu 
Creatorul, ci „Noaptea întinde scoarţe, plocate şi covoare,/ 
Urzite cu zigzaguri şi cu chenar mărunt,/ în care se repetă 
izvodul /.../ Şi chipurile crucii şi florile, cum sunt”. 

Cerul cu stele repetă izvodul covoarelor româneşti, cu 
chipurile crucii şi florile”. Afirmaţia, însă, trebuie citită 
invers: ţesăturile şi cusăturile româneşti repetă izvodul cos¬ 
mic. Formele stelare sunt reproduse ca cruciuliţe sau flori. 

în gestul său creator, omul seamănă cu Dumnezeu, 
pentru că Cel ce l-a creat a pus în el această asemănare. Şi 
ea se vădeşte atunci când sunt comparate creaţiile între ele, 
chiar dacă una e imensă, cosmică, iar cealaltă mult mai 
umilă. Arghezi zăreşte asemănarea în detalii. 

Urmând tradiţia veche, românească şi bizantină (dar şi 
eminescian-romantică), Emil Botta 144 încearcă să fie biblio¬ 
tecarul universului, răsfoind cu nesaţ cărţile cosmice: 

7 y > 

„hrisovul câmpiilor nebuloase” (Mila pământului) şi filele 
nopţii înstelate, „logosul scripturilor tale,/ Ierusalime al 
dorului” (Inscripţiepe marmura nopţii). 

Ca şi înaintaşii sau contemporanii săi (de la Eminescu 
la Pillat şi Maniu), Botta apelează la limbajul bibliei cosmice. 
Motivul invocat de el este acela că nu mai poate înţelege 
„predica cerurilor”. Că - altfel spus - textul uman s-a degra¬ 
dat, vocabularul/ cuvintele omeneşti nu mai prezintă 
încredere, si e nevoie de o întoarcere la natural, la literele si 

7 y 7 f 

textul cosmic: 

Din predica cerurilor nu înţeleg o boabă: 

Să-mi traducă arborii, vântul să-mi fie interpret, 
iarba poenilor să colaboreze şi ea. 

144 Emil Botta, Poezii, Ed. Eminescu, Bucureşti, 1979. 

Licurici, să-mi daţi luminiţele voastre! 

Umbre, penumbre, seninuri, 
lăsaţi să oficieze liturghiile, privighetoarea-n sutană, 
un cuc ermit deie răspunsul din strană; 

( Confidenţă ) 


Se poate spune că, pe omul modern, desacralizat, o 
singură scriere mai poate să-l impresioneze: cea în care este 
întipărită frumuseţea universală. E nevoie de un altfel de 
limbaj care să-l conducă pe om la Dumnezeu: e o temă 
fundamentală - dacă nu cumva tema fundamentală - a mo¬ 
dernismului. 

De la poezia cosmică a lui Eminescu până la necuvintele 
lui Nichita, această nelinişte esenţială brăzdează poezia 
română. 

De aceea invocă şi Botta această interpretare a cuvin¬ 
telor dumnezeieşti prin intermediul naturii. Este foarte 
interesant acest aspect, pentru că el nu reprezintă o inovaţie 
teologică sau o erezie. Sfinţii Părinţi ai Bisericii, din Răsărit 
şi din Apus (Sfântul Augustinus nu face excepţie 145 ) au 
susţinut întotdeauna existenta acestei duble revelări a lui 

y y 

Dumnezeu: prin Scriptură şi prin natură / cosmos. 


145 Sancti Aurelii Augustini, Hipponensis Episcopi, De Trini¬ 
tate, PL 42, col. 845: „non ero segnis ad inquirendam substantiam 
Dei, sive per Scriptura Ejus, sive per creaturam. Quae utraque nobis 
ad hoc proponitur intuenda, ut Ipse quaeratur, Ipse diligatur, Qui et 
illam inspiravit, et istam creavit”. 

în traducerea naostră: „nu voi fi leneş pentru a cerceta [despre] 
firea lui Dumnezeu [substantiam Dei], fie cu ajutorul Scripturii Lui, 
fie cu ajutorul creaţiei [Lui]. Care, amândouă, sunt puse înaintea 
noastră spre contemplare. Pentru ca pe El să-L căutăm, pe El să-L 
iubim, Care şi pe aceea [Scriptura] a inspirat-o şi pe aceasta [lumea/ 
universul] a creat-o”. 

Doar că poeţii romantici şi moderni au arătat o 
predilecţie pentru cea de a doua... 

Ba chiar, la Botta, în compraţie cu textul cosmic 
ilizibil/ neinterpretabil pentru cei care au pierdut conştiinţa 
şi cunoştinţa, cele originare, ale omului, „discursul liric 
apare mereu la o oarecare distanţă de obiectul vizat - text 
«apocrif», ne-autentic [...]. Jocul poeziei, joc al imaginaţiei, 
nu înseamnă astfel doar o eliberare a eului...ci şi o pierdere 
a comunicării originare dintre cuvânt şi obiect” 146 . Mai bine 
zis: o constatare a acestei pierderi. 

Această constatare va genera o temă esenţială pentru 
lirica lui Nichita Stănescu. 

Din literatura veche şi de la Eminescu, Botta putea să 
retină motivul cerului ca o carte scrisă cu litere de stele. 

y 

Pecetea vizionară a lui Eminescu este inconfundabilă: 

Carte de aur 

cu inscripţii nepieritoare 
în cerul sculptat ! 

Şi la magica filă a şaptea, 
începe noaptea 
cea plină de cântece... 

Oh, rătăcesc prin meandrele acestui in-folio 
cu magistrul ce mă protege. 

( Glosse) 


Ne amintim de zborul cosmic al prinţului eminescian, 
însoţit de magul-maestru călător în stele... 


146 Ion Pop, Jocul poeziei, ediţia a doua, revăzută şi adăugită, 
Ed. Casa Cărţii de Ştiinţă, Cluj-Napoca, 2006, p. 185. 

Ion Vinea utilizează acelaşi termen, infolio, pentru a 
desemna cartea celestă: „Ce lună veche astă seară / pe cerul 
de atlas uzat. / Tăcerea şi-a desfăşurat/ infoliul indescifrat/ 
prins în pecetea lui de ceară” (Nocturnă). 

Şi tot Ion Vinea „cărţile toate le-a citit/ şi stelele, una 
câte una” (Casa din Mangalia). 

Am vorbit din destul, în cărţile mele, despre biblia 
cosmică în tradiţia noastră literară, începând de la crono¬ 
grafe, trecând prin Cazanii, prin didahiile Sfântului Antim 
Ivireanul si scrierile literare ale lui Dimitrie Cantemir si 

y y 

ajungând la paşoptişti, Eminescu şi poeţii moderni. 

Toposul este însă prezent şi în literatura apuseană. 
Iată, spre exemplu, câteva versuri ale lui Rillce: 

în desăvârşita noapte 
când ridic privirea din carte, 
din numerabilele clare rânduri, 
o, ce stelar de limpede se-mparte, 
ca un buchet de rustice flori, 
îngrămădirea de gânduri... 

(în desăvârşita noapte) 147 

Amintesc şi un alt poem al lui Emil Botta: 

Citită, recitită poate să fie 
misterioasa dimineaţă: 

y 

rouă e un imn, aurora e o elegie, 
un ţipăt lumina ce te îngheaţă. 

A Totului carte stă deschisă. 

Tremurător mă aplec, 

Natură orbitoare, 
asupra fântânilor tale înţelepte, 

147 Cf. Rainer Maria Rillce, Versuri, EPLU, Bucureşti, 1966. 

asupra izvoarelor tale vorbitoare... 
Nu citesc, nu, ci ascult /.../ 


Nu înţeleg lucru mare, 
dar ceea ce aud 
mult, mult îmi place. 


Poemul se numeşte: Defensio auctoris (voi. Pe-o gură 
de rai). Adică: Apărarea autorului. Chiar dacă poeţii mo¬ 
derni au devenit iliterati în fata bibliei cosmice, a cărţii 

y y 7 y 

naturii, totuşi trebuie să recunoască faptul că rămân uimiţi 
de măreţia si frumuseţea ei. 

y y y 

Creaţia lui Dumnezeu („a Totului carte’) a devenit 
o...poezie ermetică sau cel puţin obscură tocmai pentru 
modernii care - cel puţin aşa susţin ei - sunt iubitori de 
obscuritate si ermetism. 

y 

Biblia cosmică e la fel de greu de lecturat şi de 
interpretat ca şi Biblia, deşi adesea pare la fel de „simplă”, ca 
şi aceea. Iar poetul se apără, argumentând: „Nu înţeleg lucru 
mare,! dar ceea ce aud / mult, mult îmi place”. 

Poeţii români nu au pierdut decât de curând această 
hartă cosmică, acest arhitext sau biblie a universului, pentru 
care - cum spuneam şi altădată - au devenit şi ei iliteraţi, 
aşa cum unii poeţii occidentali se tânguiau încă din roman¬ 
tism (sau chiar mai devreme): 

întreg, adânc şi strălucit e textul 
naturii Tale. Cu-ncântare -1 
citesc, si recitesc, si câte-odată 

7 y 7 y 

chiar îl învăţ pe dinafară: marea 
cu hexametrii ei asemenea unui 
poem homeric, munţii plini de semne 

de întrebare, sesul ca o frază 
imensă cu metafore fertile, 
şi văzduhurile, sensuri schimbătoare, 
şi alfabetul luminos al nopţii 
pe care zorile îl şterg citindu-1, - 
ah! Toate ca pe-un document de taină 
le sorb... 

Dar cineva-mi şopteşte zilnic: 

- Perfect! Este un text fără cusur. 
Dar spune-mi totuşi: cine iscăleşte 
Acolo dedesubt - indescifrabil?... 

(Şt. A. Doinaş, Psalmul XXV) 


* 


Doamne, minunile vorbesc un dialect 
necunoscut de nimenea al limbii Tale. 
/.../ Poetul 

e purtătorul unui înţeles defunct 
care păstrează totdeauna viu secretul. 

(Şt. A. Doinaş, Psalmul LXXIX) 148 


Parcă spusese mai sus că „e textul naturii Tale”: cum de 
nu mai ştie, brusc, Cine semnează opera acestei lumi? 

Nu înţelesul este defunct, ci doar înţelegerea unora (sau 
câteodată) poate fi deficitară. 


148 Ştefan Augustin Doinaş, Psalmi, Ed. Albatros, Bucureşti, 


1997. 

Nichita Stănescu 149 , în A cincea elegie (cu subtitlul 
Tentaţia realului) deplânge neputinţa omului divizat în sine 
însuşi de a pătrunde înţelesurile adânci ale lucrurilor: 


N-am fost supărat niciodată pe mere 
că sunt mere, pe frunze că sunt frunze, 
pe umbră că e umbră, pe păsări că sunt păsări. 

Dar merele, frunzele, umbrele, păsările 
s-au supărat deodată pe mine. 

Iată-mă dus la tribunalul frunzelor, 
la tribunalul umbrelor, merelor, păsărilor, 
tribunale rotunde, tribunale aeriene, 
tribunale subţiri, răcoroase. 

Iată-mă condamnat pentru neştiinţă, 
pentru plictiseală, pentru nelinişte, 
pentru nemişcare. 

Sentinţe scrise în limba sâmburilor. 

y 

Acte de acuzare parafate 
cu măruntaie de pasăre, 
răcoroase penitenţe gri, hotărâte mie. 

Stau în picioare, cu capul descoperit, 
încerc să descifrez ceea ce mi se cuvine 
pentru ignoranţă... 
şi nu pot, nu pot să descifrez 
nimic, 

şi-această stare de spirit, ea însăşi, 

149 Nichita Stănescu, Ordinea cuvintelor. Versuri (1957-1983), 
voi. I şi II, cuvânt înainte de Nichita Stănescu, prefaţă, cronologie şi 
ediţie îngrijită de Alexandru Condeescu cu acordul autorului, Ed. 
Cartea Românească, Bucureşti, 1985. 

se supără pe mine 
şi mă condamnă, indescifrabil, 
la o perpetuă aşteptare, 
la o încordare a înţelesurilor în ele însele 

y 

până iau forma merelor, frunzelor, 
umbrelor, 
păsărilor. 


„Până iau forma merelor, frunzelor”..., adică până când 
„înţelesurile”, încordându-se, se materializează la loc în 
substanţa care le îmbracă. 

y 

Avem o întreagă tradiţie, în lirica noastră modernă, a 
deplângerii faptului că omul modern a uitat limba cosmică, 
s-a înstrăinat de capacitatea sa primordială de a percepe 
înţelesurile / tainele lumii. Eminescu însuşi recunoştea o 
astfel de îndepărtare, deşi, în existenţa lui, ea survenise mai 
târziu. Mărturie stă sonetul Trecut-au anii 15 ° - pe care 
Nichita îl admira foarte mult -, dar şi prima parte din Codru 
şi salon („A firii dulce limbă de el era-nţeleasă / Şi îl împlea de 
cântec, cum îl împlea de dor”) 151 . 

Sau poemul 0,-nţelepciune, ai aripi de ceară! („ Pier- 
dută-i a naturii sfântă limbă /.../ Cu-a tale lumi, cu mii şi mii 
de stele,! O, cer, tu astăzi cifre mă înveţi”), pe care l-am 
comentat mai demult - de fapt, am extins comentariul 
subiectului în dezbatere de-a lungul mai multor ani, în mai 
multe cărţi 152 . 

y 


150 A se vedea: https://ro.wikisource.org/wiki/Trecut-au_anii... 

151 Idem: https://ro.wikisource.org/wiki/Codru_şi_salon. 

152 A se vedea: 

http://www.te0l0giepentruazi.ro/2008/09/07/eminescu-si- 

ortodoxia-o-ntelepciune-ai-aripi-de-ceara-xx/. 

Comentariul pe care l-am elaborat atunci a fost revăzut şi 
introdus în cartea mea Epilog la lumea veche, voi. I. 2, op. cit., p. 324- 
35h cf 

Poetul modern, aşadar, nu mai cunoaşte limba mere- 

7 y 7 y 

lor, a frunzelor, a umbrelor, a păsărilor,..., nu poate să 
descifreze limbajul lor, dar se vede/ se simte „condamnat 
pentru neştiinţă,/pentru plictiseală, pentru nelinişte,/pentru 
nemişcare”. Ele scriu sentinţa de condamnare nu ca pe un 
act superficial, ci cu cele dinlăuntru ale lor, cu „sâmburi” şi 
cu „măruntaie de pasăre”: cu ceea ce este înlăuntrul merelor 
şi înlăuntrul păsărilor etc. 

Ele scriu cu viscerele lor, pentru că în ele nu există 
„lupta dintre visceral şi real”, aşa cum există în om. Ele nu 
sunt disociate de înţelesul lor, pe când omul trebuie să simtă 
„tentaţia realului”, nemaifiind una cu înţelesul său. 

Limba lor este miezul lor, spre deosebire de oameni, 
pentru care limba/ limbajul/ comunicarea a devenit un act 
superficial şi exterior, nesincer, care nu îi mai reprezintă. 

Astfel încât omul raţional a devenit condamnabil de 

y 

către universul iraţional, pentru că acest univers, care nu are 
forţa raţiunii omeneşti, a devenit mai apt pentru comuni¬ 
care decât omul si mai raţional decât el. 

y y 

întregul limbaj cosmic e încă viu şi nefalsificat, în timp 
ce omul nu are adevăr în ceea ce spune, nu are miez în 
cuvintele lui. Fiind scindat tot timpul în sine însuşi, nefiind 
totuna cu propriul său gând sau cuvânt, omul nu mai e în 
stare să descifreze mesajele universului. Se simte condam¬ 
nat pe drept, pentru înstrăinarea de adevărata sa menire, 
dar nu ştie nici măcar să-si descifreze condamnarea, ca să 
înţeleagă cum trebuie să facă „penitenţe”, cum trebuie să se 
pocăiască. 


http://www.teologiepentmazi.ro/2015/05/16/epilog-la-lumea- 

veche-i-2-editia-a-doua/. 

Pentru subiectul în dezbatere, a se vedea şi p. 235-238 din 
această carte, dar şi Eminescu între modernitate şi tradiţie, Teologie 
pentru azi, Bucureşti, 2015, p. 226-230, 269-273, 481-492, cf 

http://www.teologiepentruazi.ro/2015/11/16/eminescu-intre- 

modernitate-si-traditie/. 

A se observa că merele, frunzele, umbrele şi păsările 
sunt simboluri cu caracter paradisiac, care ar trebui să-i 
amintească omului de Raiul pe care l-a părăsit. Nichita ar fi 
putut alege oricare alte elemente din univers pentru a 
ilustra ideea sa, însă el s-a oprit tocmai la acestea şi nu 
credem că au fost alese aleatoriu. 

Merele, frunzele, umbrele şi păsările trimit la grădina 
Raiului, la răcoarea si desfătarea lui. Pomii care desfată cu 
melosul frunzelor lor şi împrăştie răcoare dulce şi care 
adăpostesc în ramuri păsări minunate şi frumos cântătoare 
reprezintă elemente specifice descrierilor hagiografic-para- 
disiace 153 . 

Şi, într-o cu totul altă formulă poetică, ne întoarcem, 
de fapt, la ideea eminesciană că toată poezia şi tot melosul 
cosmic ar trebui să funcţioneze anamnetic, conducând paşii 
omului „pe cărarea spre izvorî Ce le-am dat-o tuturor” 
(Revedere), pentru că toţi se pot întoarce la izvorul lor, la 
patria lor originară, Paradisul. 

Şi dacă omul a uitat de sentinţa lui Dumnezeu, întreg 
universul i-o aminteşte, numai că omul e iliterat si nu 
înţelege textul cosmic. Nu înţelege de ce universul e 
„supărat” pe el şi îl acuză. 

Şi totuşi ştie: „Iată-mă condamnat pentru neştiinţă,/ 
pentru plictiseală, pentru nelinişte,/ pentru nemişcare”. Iar 
neştiinţa, plictiseala, neliniştea şi nemişcarea sunt chiar 
marile patimi ale omului îndepărtat de Dumnezeu, adică: 
agnosticismul, spleenul/ acedia 15A , tulburarea patimilor (sau 
lipsa liniştii sufleteşti) şi nemişcarea spre bine/ virtute, spre 
Dumnezeu. Universul întreg îl condamnă pe om pentru 
aceste mari patimi şi păcate, din care decurg toate relele: din 


153 A se vedea, din nou, cartea mea, Eminescu între modernitate 
şi tradiţie, Teologie pentru azi, Bucureşti, 2015, p. 545-546, cf. 

http://www.teologiepentruazi.ro/2015/11/16/eminescu-intre- 

modernitate-si-traditie/. 

154 A se vedea: https://en.wikipedia.org/wiki/Acedia. 

faptul că omul nu vrea să cunoască Adevărul, că se lasă în 
voia lenii şi a nepăsării, că este tot timpul neliniştit din 
cauza multor patimi care îl stăpânesc, gândindu-se numai 
cum să le împlinească, şi din faptul că nu se mişcă niciodată 
spre virtute, spre a săvârşi binele, ci trăieşte egoist şi la în¬ 
tâmplare. 

Pentru acestea merele, frunzele, umbrele şi păsările îl 
condamnă, pentru că ele nu au raţiune şi totuşi sunt pline 
de sdintă dumnezeiască, de dinamism, de linişte lăuntrică si 

y y ' J y y 

de mişcare tainică. în timp ce omul, care a fost creat ca 
stăpân al universului (Fac. 1, 26-28; Ps. 8, 4-8), a devenit un 
agramat care nu mai poate să înţeleagă nimic din limbajul 
firii, care ar fi trebuit să-i fie foarte familiar. 

„Şi-această stare de spirit, ea însăşi,/ se supără pe mine/ 
şi mă condamnă, indescifrabil,/ la o perpetuă aşteptare, / la o 
încordare a înţelesurilor în ele însele/ până iau forma 
merelor, frunzelor,/ umbrelor,/ păsărilor starea de spirit 
care îl acuză de indolenţă şi neştiinţă este starea de pocăinţă, 
de părere de rău, care determină „o încordare” a fiinţei lui, 
„a înţelesurilor în ele însele”, până când alfabetul neinteligibil 
al lucrurilor se conturează iarăşi în lucruri inteligibile, în 
forme paradisiace. 

însă tema lecturii bibliei cosmice, conexată cu cea a 
agramatismului omului îndepărtat de Dumnezeu în faţa 
arhitextului universal, străbat lirica românească, fiind însă 
trecute cu vederea de critica literară. Am văzut că Eminescu 
a insistat asupra lor, el cunoscându-le din Scriptură, din 
Psaltirea în versuri a lui Dosoftei şi din cronografe. 

Nichita se va reîntoarce la acest subiect într-o poezie 
din voi. Măreţia frigului: 

Scriere este totul. 

Pestele e literă 

y 

în alfabetul mării. 

O frază sunt păsările-n zbor. 

Totul e scriere. 

Totul este de citit. 

Piatra poate fi citită, - 
Iar norii ne spun o poveste. 

Triste, muncite alfabete, 
însiruind istorii vaste. 

y 

Chiar mâna mea ascunde-n sine 
Uitata scriere a unui imn. 

Stau singur şi în gânduri, Doamne, 
iar gândurile litere îmi sunt. 
încerc să recompun o frază 
Dar timpul meu preschimbă scrisul. 

O, de-aş putea să te citesc, 
o, de-aş putea să desluşesc 
aceste stranii alfabete... 

(Lecţia de citire) 


Chiar versul „Stau singur şi în gânduri, Doamne” ne 
trimite la Dosoftei: „Nevoit-am ş[i]-am slăbit din bietul 
suflet,/ Lăsând somnul şi odihna, stând în cuget./ De 
mâhneală n-am putut grăi cuvinte. / Cugetat-am şi de zâle de 
mainte,/ De pre veci”... (Ps. 76, 9-13): o secvenţă poetică pe 
care am sesizat-o şi cu alte ocazii şi care se poate să-i fi 
retinut atentia si lui Nichita. 

y y y 

Chiar gândurile sunt litere ale unui alfabet iniţiatic, 
care nu se lasă transcris pe hârtie, prins în cuvinte supuse 
timpului, pentru că gândul/ contemplaţia este, de fapt, un 
trans-script. 

„O, de-aş putea să te citesc” pe Tine, Doamne, pentru 
Care „stau singur şi în gânduri”, ca Psalmistul de odinioară, 

în poetizarea Sfântului Dosoftei. „O, de-aş putea să deslu¬ 
şesc / aceste stranii alfabete” cosmice, care disertează despre 
Tine, care poezesc despre Tine! 

Peştii, păsările, pietrele, norii: toate formează alfabe¬ 
tul / literele lui Dumnezeu. Şi mai mult decât literele, frazele/ 
comunicările lui Dumnezeu către noi. „Totul e scriere.I Totul 
este de citit” în această lume. Totul este de citit si de înţeles, 
de interpretat cu înţelepciune, cu înţelepciune dumne¬ 
zeiască: 

„Ci întreabă pre cele cu patru picioare, de-ţi vor 
spune, şi pre pasările cerului, de-ţi vor povesti. Grăeşte 
pământului [,] de-ţi va spune ţie[,] şi-ţi vor tâlcui ţie 
[peştii mării]. Cine dar n’a cunoscut întru toate aces¬ 
tea, că mâna Domnului au făcut acestea?” (Iov, 12, 7-9, 
Biblia 1914)”. 

„O, de-aş putea să te citesc” pe Tine, Doamne, din 
Biblia lumii, din cartea universului (exclamă poetul) - după 
cum citesc despre Tine şi în Biblie - şi să Te înţeleg cu mult 
mai mult decât pot cunoaşte acum! 

Intr-un alt poem foarte frumos şi plin de semnificaţii 
adânci, din voi. Laus Ptolemaei, poem intitulat Cosmogonia, 
sau cântec de leagăn, Nichita spune: „să-ţi ningă înţelesuri 
fără de-nţeles/ ierburile, iederile, munţii...”. 

Adică: înţelesuri mai presus de înţelesul banal, care să 
fie „ înţelegeri”, cunoaşteri în adâncime ale lucrurilor, chiar 
dacă nu au înţeles raţional imediat, chiar dacă nu pot fi 
explicate logic pentru raţiunea omenească banală/ vulgară/ 
materialistă. Sunt acele înţelegeri „abia-nţelese, pline de- 
nţelesuri” (Trecut-au anii) din poezia lui Eminescu, ale 
cunoaşterii prin har, înţelegeri tainice, lăuntrice, care 
trebuie să „ningă” peste fiinţa umană, să o umple de zăpada 
curăţiei. De altfel, în poemul acesta (Cosmogonia...) găsim 
un îndemn la priveghere: 

Să nu adormi /.../ 

Lasă cerul deschis /.../ 

Să nu adormim, să veghem, să nu adormim /.../ 

O, veghe gravidă de lucrurile lumii, 
să nu te întuneci, să nu te stingi, nu te stinge 
acoperă-ţi cu os, cu muşchi, cu piele 
a ta meninge. 

Să nu te stingi, să nu laşi alt eres 
să-ti dea o altă formă frunţii, 

y y J 

să-ţi ningă înţelesuri fără de-nţeles 
ierburile, iederile, munţii... 


Veghea „gravidă de lucrurile lumii” presupune contem¬ 
plarea lumii în adâncime, căutarea şi cunoaşterea adevă¬ 
rului, a Adevărului. Este privegherea care trebuie să aducă 
omului învierea deplină, în veşnicie, cu sufletul şi cu trupul: 
„acoperă-ţi cu os, cu muşchi, cu piele/ a ta meninge”. 

De aceea trebuie „să nu te stingi”, să nu-ţi stingi 
candela sufletului, să nu laşi eresul/ erezia/ ideologia falsă 
„să-ţi dea o altă formă frunţii”, să-ţi deformeze gândirea şi 
simţirea, să-ti strice mintea si inima. 

y 7 y y 

Să asculţi ce-ţi spune cartea lumii/protobiblia cosmică, 
pentru că „ierburile, iederile, munţii” îţi spun adevărul şi nu 
un eres, îţi mărturisesc despre Dumnezeu, Care le-a creat, 
vorbindu-ţi cu „înţelesuri fără de-nţeles” logic imediat, dar 
pe care le înţelege sufletul mai presus de cuvinte. 

în poemul Anatomia, fiziologia şi spiritul, din voi. Epica 
magna, „Toată mărturia e de faţă”, zice Nichita. „E literă 
scrisă de jur împrejur /.../ Acolo, în locul de unde, / deodată, 
se vede totul,/ când/ a vedea nici nu mai înseamnă/ a vedea”. 
înseamnă: a cunoaşte. 

y 

Despre cunoaşterea alfabetului cosmic şi a sensului 
vieţii citim şi în alt poem din acest volum: 

S-a pus la îndoială piatra 
ca vorbire. 

Au zis de fluture că este 
o respirare, - 

de cartof, de porumb şi de prună, 

[au zis că este] strigăt de nefiind, - 

La fel de [spre] porc, de capră şi de lună, 

[au zis că sunt] un fel de mestecând 
[adică ceva de mâncare numai]. 

Ei n-au ştiut nici să citească 

y 

leul în alergare, 
că literă preeste şi zeiască. 

N-au descifrat câmpia mare, 
marea cea mare, 
viaţa prea singura 
ce ni s-a dat... 

(Clipa cea repede) 


„ Nu e păcat / Ca să se lepede / Clipa cea repede! Ce ni s- 
a dat?”, zicea Eminescu, în ultima poezie pe care a apucat să 
o mai scrie, Stelele-n cer 155 . Iar „clipa cea repede” este chiar 
„viaţa prea singura / ce ni s-a dat” de la Dumnezeu. 


155 A se vedea: https://ro.wikisource.org/wiki/Stelele-n_cer. 

Acest ultim poem eminescian are multe în comun cu 
Luceafărul 156 , Scrisoarea 1 151 şi Dintre sute de catarge 158 . Dacă 
nu se citeşte şi nu se interpretează la un loc cu toată poezia 
lui Eminescu...e plin de hieroglife, ca şi poezia lui Nichita, de 
altfel. 

Stelele, catargele, cetăţile pustietăţii, cocorii pe dru¬ 
muri de nori...sunt toate hieroglifele sau literele de neînţeles 
ale unei existenţe care e „vecinică trecere”, în care omul trece 
ca floarea crângului şi ca norul (metafore biblice) şi visează 
la „ clipele / Stării pe loc” (temă goetheană, să-i zicem). 

Pentru că, în această veşnică trecere, „clipa ce ni s-a 
dat” sau „viaţa prea singura / ce ni s-a dat”, ni s-a dat de 
Dumnezeu cu un scop foarte bine precizat. Şi acesta este de 
a contempla literele lumii, de a contempla lumea ca un sens 
prea mare. 

Iar cei care eşuează în rostul lor, aceia „n-au ştiut...să 
citească / leul în alergare,/ că literă preeste şi zeiască. // N-au 
descifrat câmpia mare,/ marea cea mare,/ viaţa prea singura/ 
ce ni s-a dat...”. 

N-au înţeles că această viaţă este „singura ce ni s-a dat”, 
că altă sansă la mântuire nu mai avem. 

y 

N-au cunoscut „leul în alergare”, care este simbol al lui 
Hristos înviind din morţi, Cel care „Ca un leu, Tu Doamne,/ 
Adormind cu trupul,/ Ca un pui de leu Te scoli,/ Cela ce-ai 
fost mort,/ Lepădândgreimea bătrâneţelor” (strofa a 38-a din 
Prohodul Domnului) 159 . 


156 A se vedea comentariul meu: 

https: //www. teologiepentruazi.ro/tag/luceafarul /. 

157 Idem: http://www.teologiepentruazi.ro/tag/scrisoarea-i/. 

158 A se vedea: 

https://www.teologiepentruazi.ro/20r2/03/r3/dintre-sute-de- 

catarge/. 

159 A se vedea: 

https: //ro .orthodoxwiki.org/ Prohodul_Domnului_(liturgică) / 
Starea întâi. 



110 


Iar versurile acestea reprezintă o explicare a profeţiei: 
„Pui de leu Iuda, din vlăstare fiul Meu Te-ai înălţat, 
culcându-Te ai adormit ca un leu şi ca un pui de leu, cine-L 
va deştepta pre El” (Fac. 49, 9, Biblia 1914). 

De aceea, Nichita spune că Leul e o „literă zeiască”, o 
literă care „preeste”/ pre-este, Care este mai înainte de a fi 
lumea. 

Cei care nu cred în „piatra ca vorbire”, care nu cred că, 
dacă ei vor tăcea, vor vorbi pietrele, care cred că fluturele 
„este o respirare” (că graţia poeziei este ceva futil, inutil), 
care cred că toate lucrurile de pe lume, de la cartof şi porc 
până la lună sunt bune numai pentru a fi mâncate, că n-au 
niciun rost, decât acela de a intra în nefiinţă („strigăt de 
nefiind”), aceia „n-au ştiut nici să citească/ leul în alergare”. 

Adică pe Cel „ce trimite cuvântul Său pământului; 
degrab aleargă cuvântul Lui”. Pe Cel Care „bucura-Se-va, ca 
un uriaş să alerge cale, din marginea cerului ieşirea Lui. Şi 
întâmpinarea Lui până la marginea cerului; şi nu este cine 
să se ascundă de căldura Lui” (Ps. 147, 4 şi Ps. 18, 6-7, Biblia 
1914). 

Aceia „N-au descifrat câmpia mare,/ marea cea mare,/ 
viaţa prea singura/ ce ni s-a dat... ”. 

în fine, poemul Revelaţii al lui Marin Sorescu se 
articulează pe această gândire tradiţională în poezia româ¬ 
nească. Şi e impresionant pentru că ataşamentul faţă de 
poezia, cultura şi spiritualitatea românească tradiţionale 
pare a se estompa în perioada postbelică, în care desfiinţarea 
gândirii tradiţionale a devenit politică de stat în România: 

Dumnezeu nu vorbeşte cu nimeni, 

Numai cu mine, 

Din când în când. 

Spune: „Pădure”, 

Si văd o mulţime de frunze, 

y y 7 

Totul înverzind în jur. 


Spune: „Apă”, 

Şi mi se arată apele 
Din toată lumea, 

Arând pământul cruciş 
Si curmeziş. 

y y 

Spune: „Omule”, 

Si dintr-odată 

y 

Mi se ia ceaţa de pe ochi, 

Şi mă ridic drept în picioare 
Şi sunt împăratul gândurilor mele. 

Cred că asta se face 
Electric. 

îmi iluminează electric 
Elementele, viaţa, 
Cheltuind pentru mine 
Atâta energie. 

în mănăstirea mea dintr-un lemn, 
Ascult uimit predicile lui 
Dintr-un singur cuvânt. 

E ceva extraordinar! 


Dumnezeu a creat toate numai cu cuvântul, aducându- 
le întru existenţă din nimic (cf Fac. cap. 1) 160 . 


160 A se vedea: 

https://www.teologiepentruazi.ro/ 2011/08/18/facerea-cap-i/. 

Când Dumnezeu rosteşte un cuvânt, rostirea lui se 

y 7 

transformă în act, aducând în fiinţă realitatea pe care a 
denumit-o prin cuvânt. 

Şi Domnul face aceasta prin harul Său, pe care poetul 
îl concepe, metaforic, ca pe un fel de „curent electric”, care 
determină lucrurile să aibă viaţă în ele, după cum electri¬ 
citatea face să funcţioneze ceea ce merge pe bază de curent. 

El simte harul cum „îmi luminează electrici Elementele, 
viaţa”. Iar pe Dumnezeu îl vede „cheltuind pentru minei 
Atâta energie”. Ceea ce e adevărat, nu în sensul că 
Dumnezeu S-ar epuiza, pentru că El este veşnic şi atotpu¬ 
ternic, ci pentru că face toate din iubire şi nu forţat de ceva 
anume. Dumnezeu nu are nevoie de nimeni si de nimic si 

y y 

nu creează dintr-o necesitate, si tocmai de aceea omul se 

7 y 

smereşte privind atâta bogăţie a creaţiei Sale şi atâta risipă 
de frumuseţe. 

Si atunci când omul conştientizează toate aceste 

y y 

lucruri, se simte şi se vede „împăratul gândurilor mele” 
(expresie eminesciană), cunoscând că întreg pământul şi 
universul văzut au fost create pentru el, atunci e uimit cum 
Dumnezeu „îmi iluminează electrici Elementele, viaţa,I 
Cheltuind pentru mine/ Atâta energie”. 

Sorescu recapitulează, sintetizând, referatul genezei 
din capitolul î al cărţii Facerea. Afirmând că „Dumnezeu nu 
vorbeşte cu nimeni,/ Numai cu mine,/ Din când în când”, 
reiterează o pretenţie orgolioasă a poeţilor moderni, aceea 
că, prin poezie, ei au un canal de comunicare deschis cu 
Dumnezeu, pe care oamenii obişnuiţi nu îl pot accesa. 

Dintr-o anumită perspectivă, aceşti poeţi au dreptate, 
atunci când prin „oameni obişnuiţi” înţelegem oameni 
indiferenţi (nu neapărat necredincioşi) la problema stabi¬ 
lirii unui dialog direct cu Dumnezeu, a intimităţii cu El. 

Pretenţia poetului e că Dumnezeu vorbeşte tainic cu 
el, cu cel care, prin îndeletnicirea sa, e un iniţiat în taina 
cuvântului. 

El, poetul, crede că Dumnezeu aduce toate întru fiinţă 
numai prin cuvânt. 

Chiar şi numai printr-o umilă experienţă umană, el ştie 
totuşi că acest cuvânt este un instrument miraculos / 
minunat. 

Fiecare cuvânt e o predică a lui Dumnezeu către 
oameni. Şi toate la un loc formează o singură biserică a 
cuvântului. De aceea, „în mănăstirea mea dintr-un lemn,/ 
Ascult uimit predicile lui/ Dintr-un singur cuvânt”. 

Pădurile sunt predicile Lui. Apele sunt predicile Lui. 
Toate câte sunt în univers susură despre Dumnezeu 
(. şopotesc/ şoptesc, cum zice Eminescu, cu un termen 
dosofteian). 

Revărsarea a tot ce există din cuvântul lui Dumnezeu 
face ca toate să aibă o unitate indestructibilă, ca întreg 
universul să pară o Mănăstire „dintr-un lemn”, în care se aud 
predici diverse, în dialectul fiecărei făpturi în parte, dar care 
purced toate „dintr-un singur cuvânt”. 

Biblioteca universului e foarte vastă, dar cărţile ei 
formează un cuvânt unitar în predicarea sa. (Aşa după cum 
Sfinţii Părinţi sunt mulţi, dar învăţătura lor e unitară.) 

y y y J y / 

Ceea ce „e ceva extraordinar!”. 

Despre Levantul 161 


Nu îmi propusesem să scriu acum despre Levantul, ci 
mai târziu. Motivul pentru care vreau totuşi să notez câteva 
lucruri acum este acela că am ajuns cu comentariul poeziei 
lui Nichita Stănescu la voi. în dulcele stil clasic, volum 
despre care Eugen Simion crede că anticipează postmo- 
dernismul, iar Corin Braga l-a considerat scris chiar în stil 
postmodern, asemenea Levantului lui Mircea Cărtărescu. 
Opinii care mie mi se par eronate. 

Levantul s-a dorit a fi un fel de epopee „eroi-comico- 
satirică”, în stilul Ţiganiadei, dar autorul nu poate invoca 
argumentul lui Ioan Budai-Deleanu, acelea că pentru o 
epopee adevărată nu a avut instrumentele necesare, limba 
română fiind necoaptă. Cel mult poate să spună, ca Budai- 
Deleanu, că i-a fost frică să nu -1 trântească Pegas... 

Mircea Cărtărescu a avut toate instrumentele (din 
punct de vedere lingvistic şi poetic), dar s-a gândit mai mult 
la succes, la a servi ideologia postmodernă a demitizării, 
pentru a se afirma. 

Cărtărescu nu a creat ritmuri sau viziuni poetice 
originale, ci, abordând diferite genuri poetice, a pastişat 
multe stiluri aparţinând poeţilor consacraţi. Dar a pastişat 
cu scopul vădit de a persifla atitudini lirice grave, ale marilor 
poeme ale literaturii române (de la Monastirea Argeşului la 
poezia lui Nichita Stănescu), caricaturizând ceea era în 
acelea sfânt, sublim, măreţ, profund. 

Parodia sa nu are în vedere un anumit gen sau subiect, 
precum Don Quijote a lui Cervantes. Deşi cineva ar putea 
presupune că vizează romanele siropoase ale secolului al 
XlX-lea, precum cele ale lui Bolintineanu (la care trimite şi 

161 Am publicat acest articol mai întâi aici: 

http://www.teologiepentruazi.ro/2016/12/10/despre-levantul/. 

numele eroului Manoil), intriga şi „maşinaţiunile” roman¬ 
tice, asa cum Cervantes satiriza odinioară romanele cava- 

7 y 

leresti. 

y 

Dar, pentru un autor de la sfârşitul secolului al XX-lea, 
epoca romantică nu avea de ce să reprezinte un motiv de 
satiră. Trecuse un secol de la apusul ei. Firul epic nu este 
însă decât un pretext pentru o desfăşurare de...„forţe poe¬ 
tice” ale autorului. 

Trimiterea la Epigonii, din motto, e de-a dreptul 
ofensatoare pentru întreaga istorie a poeziei româneşti, pe 
care o are în vedere, pentru că lasă să se înţeleagă că toţi 
marii poeţi ai României sunt nişte bieţi epigoni faţă de el, 
Cărtărescu. 

O ţintă predilectă a Levantului este Eminescu. De la 
început şi până la sfârşit. Sunt pastişate atât ritmurile 
binecunoscute şi melosul eminescian, formele poeziei, dar 
este caricaturizat (uneori în mod grotesc) şi conţinutul, 
filosofia şi concepţiile eminesciene ( Scrisorile, Luceafărul, 
Glossa etc). După cum sunt persiflate şi viziunile poetice 
grandioase ale lui Eminescu sau care au fost evidenţiate de 
exegeză, mai ales cele celeste/ stelare. Iar autorul nu mani¬ 
festă semne de empatie, şi cu atât mai puţin de congenia- 
litate. 

Să dăm câteva exemple. Dar mai întâi să facem 
precizarea că autorul nu realizează decât foarte rar o pastişă 
pură, care să vizeze, adică, exclusiv un autor. Iar săgeţile la 
adresa lui Eminescu sunt foarte dese şi complexe. 

Aşadar: 

y 

Iată sara se-ndeseşte şi acopere Elada 
Iată stele-n mii de colţuri, galbene ca limonada 

Cum îşi varsă cupa-n marea de mercuriu şi de vis. 

Semilune moi de aur scaldă valuri de lapis. 

Luna ca un corn de tablă a plecat de pe moscheee 
Şi pe valuri se lăţeşte ca o pleoapă pe cornee, 



n6 


Ca o geană de cadână pe-un obraz de isihast. 
Semiluna lunii crapă-n cioburi reci pe golful vast. 

Iese dulful de culege praf de aur de pe boltă, 

Pe catarturi de barcaze grunji de aur de desvoltă 
Şi-ale pânzelor burdufuri s-umplu-n cer de icosari. 

Marea lină e ca sticla, ceru-i de mărgăritari. 

Mai ca ziua luminează negura de praf de stele, 

Dă din ghimpe scorpionul, cloşca face temenele, 

Ursele lucesc ca petre fără preţ într-un sipet, 
Gemenii se pleacă tainic peste-al sferei parapet. 

Insuli doar cât vezi cu ochii. Sgomot face numai luna 
Lunecând pe roţi dinţate ca Fecioara în coluna 
D-orologiu pre când iese în fereastră cu un prunc. 
Stele-n val şi valu-n stele deopotrivă se arunc 162 . 

Sunt pastişaţi aici, cu precădere, Bolintineanu, Cante- 
mir şi Eminescu. Imaginile poetice grandioase din poezia lor 
sunt recompuse într-un registru minor, comic, persiflant. în 
versurile lui Cărtărescu, imaginile sublime, având semnifi¬ 
caţii profunde, din poemele celor amintiţi, sunt devalo¬ 
rizate, „lucesc ca petre fără preţ într-un sipet”. Din nestemate 
poetice, prin procedee alchimice postmoderne, autorul face 
sticlă colorată. 

Rafinamentul prozodic şi imitaţia abilă vor să ţină loc 
de truda poetică pusă în slujba unei gândiri grele, care se 
adânceşte la nesfârşit. Semnificaţiile abisale ale viziunilor 

j ■> f 

poetice din poemele parodiate se pierd cu desăvârşire şi tot 
ce rămâne e un sclipici poetic de faţadă, „praf de aur...praf 
de stele” pe „un corn de tablă”. Praf în ochi. 

„Sgomot face numai luna / Lunecând pe roţi dinţate ca 
Fecioara în coluna / D-orologiu”: e pastişată metamorfoza 
metaforică din Scrisoarea III, când sultanul „Vede cum din 
ceruri luna lunecă şi se coboară/ Şi s-apropie de dânsul 


162 Mircea Cărtărescu, Levantul, Ed. Humanitas, Bucureşti, 
2014, p. 13. 

preschimbată în fecioară”. Dar parodia ţinteşte şi celebrele 
versuri ale lui Blaga: „Atâta linişte-i în jur de-mi pare că aud / 
cum se izbesc de geamuri razele de lună” (Linişte). 

Metamorfoza simbolică din poemul lui Eminescu e 
concretizată într-un mecanism de orologiu. Ceea ce repre¬ 
zintă, de fapt, un procedeu predilect în Levantul. Tot ce e 
sugestie şi simbol cu multe trepte de adâncime la Eminescu 
şi la toţi marii poeţi ai României se transformă la Cărtărescu 
într-o caricatură mecanică, dezvăluind, de fapt, structura 
profund materialistă a poetului, căruia şcoala şi didactica 
neadecvată de tip comunist se pare că i-au provocat 
aversiune numai faţă de insistenţa pe anumite materii 
poetice, să-i zicem, nu şi faţă de ateismul şi materialismul 
ştiinţific, pe care şi le-a însuşit în profunzime. 

Să mergem mai departe. O temă ironizată adesea în 
paginile Levantului este cea a deşertăciunilor, a vieţii ca vis 
şi a netrebniciei lucrurilor lumeşti. Este, desigur, tema 
predilectă în opera lui Eminescu. Ce n-a intuit Cărtărescu e 
seninătatea şi detaşarea (deprinse din paginile vechi par¬ 
curse, de învăţătură isihastă) cu care Eminescu vedea şi 
vorbea despre tulburarea lumii. Iată şi un prim exemplu de 
parodiere a acestei teme: 

Ştiu că e zădărnicie tot ce-n lume amusină, 

Că sunt una Lionardă, Tassu, Şecspir şi Muşină 
Şi sunt una cu milogul de la uşi de mănăstiri; 

Deşertarea deşertărei şi-amăgiri de amăgiri. /.../ 
Munţi de steclă, regi de sfoară, vieţi de vânt, mări de 

sclipit. 

Chiar de-ar fi adevărate, nu sunt vecinice aceste: 

7 y 

Mii de ani de-ar ţine-o floare, de apoi de veştejeşte 

E de parcă niciodată n-ar fi fost, e vis de vis. 

Dragostea e nostalghie şi puterea e plictis. 

Dar să spun c-ar fi eterne toate: şi aşa mi-i sete, 

Universul nostru punt e între punturi cete-cete 

Ce se-adună şi formează alte lumi, mai mari, de flamă 
Ce văzute de departe sunt cristaluri şi aramă, 
Scoici, ştergare, pruni sau nouri, şi nicicum n-ar fi mirare 
De-ar fi universul nostru un atom dintr-o căldare 
Unde creşte-un leandru, poate un atom dintr-un gândac 
Ce aleargă într-o lume ce-i atom într-un arac. 

Deci, la ce să scriu când scria si asa desartă-mi este, 
Când s-au scris cândva de Amlet si s-au scris si de Oreste 

y y 

Şi nicicând eu pre aceştia n-oi putea a egala? 
Michelangel avea marmuri, eu calupuri de halva. 

Dar când nu am nicio carte si s-ascult cântări nu-mi vine 

y 

Mă cufund ca într-o mare de visări dulci si senine 163 ... 

y 


Săgeţile ironiei lovesc în câteva poeme esenţiale pentru 
înţelegerea perspectivei eminesciene asupra lumii şi a 
îndeletnicirii literare: Scrisoarea I, Scrisoarea II, Icoană şi 
privaz şi Memento mori. 

Unii ar putea replica afirmând că, măcar, Cărtărescu a 
identificat corect o temă fundamentală a liricii lui Emi- 
nescu. E foarte interesant însă că autorul Levantului a 
identificat-o pentru a o parodia, dar exegeza literară...nu a 
identificat-o, cel puţin nu pentru a o pune în lumină şi a o 
explica aşa cum trebuie. Mai degrabă se poate spune că a 
trecut-o cu vederea. Cărtărescu însuşi, în Visul chimeric, a 
preferat să ofere tot felul de interpretări psihanaliste, 
freudiste şi jungiene, pentru visul eminescian. Aşa încât se 
poate spune că ceea ce e bine de ocultat în critica literară, 
este, în schimb, bine de parodiat într-un poem care încearcă 
să ne înveţe să gândim postmodern. 

Nu regăsim, la Cărtărescu, filosofia lui Eminescu, ci o 
răstălmăcire grotescă a ei: 

O grămadă dă burlanuri care iese dântr-o oală 


163 Idem, p. 35-36. 

Unde ferbe-o spumă neagră, înstelată cerebrală 
Şi fum iese de pe coşuri - se închiagă fumu-n sfere 
Ce roiesc domol în aer, pâlpâinde, efemere, 

Căci planeţi sunt fiecare, cu popoare şi cu regi, 

Floră, faună întreagă, legi pe care nu-nţelegi, 

Cu istorii sângeroase, cu invenţii, cu mari genii, 

Cu stăpâni şi sclavi, cu boale, cu cristaluri, cu milenii. 
Toate, toate au speranţa că vor dăinui în veci: 

Pân-la urmă toate crapă ca băşicile cei seci, 

Căci minciuna, silnicia, neghiobia pân-la urmă 
Preste tot vârâte-n peptul Adevărului, îl scurmă 164 . 

Obsesia maşinăriei e ubicuă în Levantul. Ceva mai 

y 

încolo, tot în ritm eminescian - în mod fraudulos folosit, 
pentru că filosofia este pusă pe seama lui Eminescu, fără ca 
să-i aparţină -, ne va dezvălui autorul credinţa sa că istoria 
şi oamenii sunt cugetaţi din veci de un mecanism, nu de 
Dumnezeu, aşa cum era în poezia lui Eminescu: 

Mehanismul cel poetic ce-i dân pârghii şi imagini 
Are-n cellalt cap o peană ce-nnegreşte zeci de pagini 
Care crezi că tu le cugeţi, dără ele-s cugetate 
Dânainte de potopuri, dă fosili, să coacervate, 
Dânainte să răsară soarele, să dea vecia 
Mugurii cari sunt aştrii, floarea ce e galaxia, 
înşiraţi suntem pre aţa globului de cuarţ ce zace 
în acestui mehanismu orbitoarele capace 
Si -1 hrăneşte cu misterul lumilor dân lumi dân lumi... 165 . 

y y 


Lumea, universul, e mecanică pură ...dar este astfel 
pentru Cărtărescu - căci sistemul mecanicist era cel faţă de 
care Eminescu avea cea mai mare oroare -, care îsi transfor- 

7 y 


164 Idem, p. 74. 

165 Idem, p. 115. 

mă filosofia sa necreştină şi anti-eminesciană în parodie 
anti-eminesciană şi împotriva tradiţiei poetice româneşti. 
Sau uneşte cele două coordonate ale gândirii sale într-un 
singur act poetic. Act care conservă rafinamentul prozodic 
tradiţional, dar îl îndreaptă împotriva tradiţiei înseşi. 

Aceasta este, de altfel, o strategie tipic postmodernistă, 
folosită pe scară largă nu numai în literatură, de către cei 
care pun nimicul în învelişuri rafinate sau pun chiciul lângă 
ceea ce are valoare, ca să pară că şi el sclipeşte. 

Un alt pasaj parodiază natura paradisiacă din Călin (file 
din poveste) şi din alte poeme eminesciene: 

...Iar la urmă e Manoli cufundat adânc în vis, 
Floare-albastră căutând-o ca si blândul Novalis. 

y 

Ei pe calea-ntortocheată se afundă, prin băltoace, 

Sub tavanele ce-n lacrimi pururi vraja şi-o desface, 

Ei coprinşi sunt ca de-un farmec, ca nişte copii ei cată 
Cum se-nfoaie flori de mină pe cărarea-ntortocheată. 
Vecinice, crescând în beznă, pentru niciun ochiu, ele 
Licăresc acum la faclă în cristaluri si dantele 

y 

Doar o clipă,-apoi s-afundă iar în întuneric greu. 
Pentru cine e coloarea fragedului minereu? 

Pentru cine turmalina, malachitul si cleştarul 
Desfac ace străvezie, aurii ca chihlimbarul 
Ori patrate, exagoane, prisme lucii, poliedre 
Fulgeră, clivează tainic, întregesc icosaedre? 

Poate niciodată nime nu ar fi trecut pân grotă. 
Ş-atunci ce rost au, ivite din pereţi de teracotă, 
Minunatele petale? Oame, cugetă la ele: 

Tu la fel luceşti o clipă pre subt pulberea de stele 
Ca apoi, întors în beznă, să te-afunzi în vecinicii. 
Sufletele noastre-s triste flori de mină, fumurii, 
Pentru nimenea aprinse, pentru nimeni stinse iar, 
Risipind atâta trudă şi splendoare în zădar 166 . 


166 Idem, p. 104. 

E o filosofie nihilistă si atee care nu îi e caracteristică 

y 

lui Eminescu. Filosofia zădărniciei, la Eminescu, este cea a 
Bibliei ( Psaltirea, Iov, Ecclisiastisul etc.), cea a lui Dosoftei şi 
Miron Costin, de la care a luat Eminescu si vocativul arhaic 
„oame”, în Memento mori, pe care îl foloseşte şi Cărtărescu 
aici si în alte contexte din Levantul. 

y 

în loc de pădure, în loc de natura eminesciană, e 
minereu şi întunericul peşterii platoniciene. De altfel, la 
platonism face adesea trimitere critica literară, în interpre¬ 
tarea lui Eminescu, mai ales Ioana Em. Petrescu, iar Cărtă¬ 
rescu se păstrează în această linie. 

Frumuseţea universului nu are sens în grota lui Platon, 
în care singura „lumină” e a florilor de mină, împietrite, fără 
viaţă. în loc de frumuseţe edenică, paradisiacă, la Cărtărescu 
e o frumuseţe rece, pietrificată, geometrizată, subpămân¬ 
teană. Ea reflectă, de fapt, o gândire rece, „pragmatică”, ra- 
ţionalistă, calculată, care îl caracterizează pe autorul 
Levantului şi nicidecum pe Eminescu. 

Dacă mai sus a spus că „Sufletele noastre-s triste flori 
de mină, fumurii,/ Pentru nimenea aprinse, pentru nimeni 
stinse iar ”, în altă parte sufletul „se zbate strâns în faşă,/ 
Paralitic doar privire, doar dorinţi, numai terori;/ Are-un 
singur ochiu-n frunte, şi aripe-n subţiori” 167 . 

Totul e materie şi pare că lăuntrul spiritual al poetului 
de geniu, poate fi scrutat printr-un fel de radiografie care 
iveşte, ironic, măruntaie de smarald şi oase de mărgăritar: 
„Carnea i se face steclă, îşi putea privi rărunchii/ Scânteioşi 
ca vii smaralduri, oasele ca şi mărgeanul,/ Cum vezi plopii-n 
faptul serii vântul când dăschide geamul ” l68 . Ca şi cum 
pretenţia geniului poetic ar fi fost vreodată aceea că el e 
făcut din alte materiale, preţioase, în comparaţie cu ceilalţi 
oameni. 

După care e parodiat zborul cosmic al Luceafărului: 


167 Idem, p. 112. 

168 Idem, p. 109. 

...Dar, iată, oasele încep a creşte, 

Pe scheletul mâinii aripi dă cleştar înmugureşte 
Pân-acoperă humerus, radius şi cubitus, 

Şi dân grotă ca dân pântec îşi croieşte drum în sus 
Aripat gigant ce arde galben foc zvârlind sub stele, 
încrustat în stânca frunţei arde-un glob cu ape grele, 
Universul ca o haină îi plesneşte-n cusături 
Şi se taie-n putrezi laţe atârnând de-nchieturi... 
Galaxii să dau în lături zob făcute dă aripe, 

Pere limitele lumii îndărăt în două clipe, 

Loc şi vreme bălmăjite-s ca în gure de copii, 
Nefiinţă şi fiinţă-s râncede glosolalii 
Bălăcite, luate-n peptul notătorului pân sine. 
Să-mpăcau bune şi rele, întunerec şi lumine 
Şi totuna e mic, mare, nesfârşit şi mărginit... 
Genia şi mai dăparte aripa şi-a desdoit. 

El sbura dodat în toate părţile, şi în afară 
Şi înăuntru, pân-ce totul fu împlut d-a sa povară, 
Dă lumina-ntunecată a aripelor enorme 169 ... 


E o parodie cinică, care îşi bate joc făţiş de metafora 
eminesciană a zborului hyperionic şi de tot paradoxul trăiri¬ 
lor spirituale pe care autorul Levantului nu le-a experiat şi 
nu poate să le înţeleagă. 

întâlnim ideologia cărtărescian-postmodernă pusă şi 
în forma poetică a Glossei eminesciene 170 , mesajul evident 
fiind acela că filosofia postmodernă trebuie să o înlocuie pe 
cea romantic-modernă. Glossa lui Cărtărescu este o artă 
poetică proprie şi, implicit, o afirmaţie de sine, „geniul” care 
trebuie să ia locul celui învechit. Din nou, Cărtărescu 
implică termeni şi teorii filosofice pentru a impune ideea că 
are o filosofie comparabilă cu cea eminesciană, ba chiar 


169 Idem, p. 109-110. 

170 A se vedea idem, p. 176-179. 

superioară, întrucât este filosofia lumii de azi (oricând cea 
mai bună) - ca spre exemplu: „Fantezia este zeul / Asimptotic 
ce-a gândit / Leul ce înghite leul / Ce pe leu l-a înghiţit”. 

Dar „nici fantezia/ Nu mai este decât praf./N-ai pricepe 
măreţia / Scrisei, de ai fi seraf./Hipertext şi hiperlume / Ce nu- 
ncape-n minţi de ghips,/ El doar s-a salvat din spume,/ Din 
iluzie, eclips”. Adică: n-are sens să cauţi înţelesuri mai înalte 
în poezie, scriitorul doar se salvează, prin scris, din „spume” 
(din valurile vieţii), din iluzie şi din eclips, adică de la 
dispariţia definitivă, de la moartea eternă. 

Numai că această credinţă e doar parţial postmodernă 
(partea care susţine că nu trebuie să cauţi semnificaţii 
adânci în poezie), ea însumând şi pretenţia vană a sustra¬ 
gerii de la mizeria vieţii şi a „înveşnicirii” prin artă, pe care 
o enunţa odinioară şi Dante în Comedia sa, dar pe care 
Eminescu o desfiinţează în Scrisoarea I. E pretenţia tuturor 
(nu puţini) celor care speră la „înnemurire” în memoria 
posterităţii, iluzionându-se că „al meu nume o să-l poarte/ 
Secolii din gură-n gură şi l-or duce mai departe”. 

în această problemă, Nichita Stănescu era mult mai 
lucid (mai aproape de Eminescu), afirmând că „ultimele 
cărţi de căpătâi depăşesc cu puţin Renaşterea, iar cele ale 
secolelor XVIII, XIX, XX, mă gândesc la capodopere, n-au 
trecut încă prin proba focului unui timp istoric confirmativ. 
[...] Opera shakespeariană şi opera goetheană, din punctul 
de vedere al poeziei, nu sunt încă nişte cărţi de căpătâi 
certe” 171 . 

însă, în cântul al şaptelea din Levantul, alături de 
Eminescu este luată în balon întreaga poezie romantică 
europeană („ Manoil privea prin coaja străvezie-un peisagiu/ 
Ce coprinde într-olaltă fandacsie şi miragiu,/ Unde norii au 
schelete, turlele au rochi de bal,/ Lunele au gene-albastre, 


171 Antimetafizica. Nichita Stănescu însoţit de Aurelian Titu 
Dumitrescu, ediţia a Il-a, prefaţă de Alexandru Paleologu, postfaţă 
de Dan-Silviu Boerescu, Ed. Allfa, Bucureşti, 1998, p. 106. 

încurcate, ca-n Nerv al,/ Ale frunzelor aripe-s vene, ochii lor 
vitralii-s / Şoldul apelor domoale volutuos e ca-n Novalis,/ 
însuşi ceriul e un pântec, soarele-i un ombilic,/ Subt 
pământul ca de sticlă sunt petale, ca în Tieck...” 172 ), dar şi 
Arghezi, Barbu, Blaga şi Nichita Stănescu. 

însă de ce Cărtărescu nu şi-a pus în versuri menta¬ 
litatea fără să-i parodieze pe alţii? Pentru că e în mod 
evident materialistă şi nihilistă şi pentru că n-a avut curajul 
să o afirme răspicat. A preferat lovitura sub centură a paro¬ 
diei, pentru a -1 demola pe Eminescu şi poezia modernă şi 
pentru a se institui pe sine în loc. Ceea ce mie îmi displace 
profund, pentru că aş fi vrut să spună deschis ceea ce crede 
si ceea ce vrea. 

y 

Totodată, nu înţeleg de ce un poet/ scriitor din epoca 
postmodernă e atât de obsedat de Eminescu şi de tradiţia 
literară anterioară şi simte o imperioasă nevoie „avangar¬ 
distă” să dărâme, în loc să-si vadă de creaţia sa si să lase 
posterităţii opţiunea cu privire la locul pe care îl va ocupa în 
literatură. De ce ţine morţiş să impună punctul său de 
vedere, fapt pe care îl dovedeşte inclusiv efortul considerabil 
de a compune Levantul (şi pe care niciun avangardist nu şi 
l-ar fi asumat vreodată). 

Levantul este o parodie pură, fără prea multe inflexiuni 
emotive, scrisă rece, calculat. Cineva opina, recent, că 
autorul este „cel mai prestigios dintre poeţii cotidianului, ce 
au meritul de a fi readus poezia cu picioarele pe pământ, 
eliberând-o din chingile lirismului metafizic şi ale abstrac¬ 
ţionismului (s. n.)”, de „detestata poezie metafizică” 173 . Şi că 
„are nostalgia literaturii, căreia, pe de altă parte îi demon¬ 
tează necruţător (dar nu cu maliţie) toate piesele şi îi 


172 Mircea Cărtărescu, Levantul, op. cit., p. 112. 

173 Cf 

https://0ctavians0viany.w0rdpress.c0m/2016/09/28/mircea- 

cartarescu-3/. 

denunţă toate convenţiile (s. n.)” 174 . însă cel care pretinde să 
fie demontator de convenţii este el însuşi întruparea unor 
convenţii. Nu există poezie sau literatură fără convenţii. Nu 
o spun eu, o afirma răspicat Mircea Scarlat. 

înţeleg că postmodernii detestă metafizica şi cu atât 
mai mult metafizica în poezie. însă ceea ce o epocă detestă, 
altă epocă poate să adore, după ce „detestarea” se învecheşte 
sau oamenii se plictisesc să mai deteste. E un fenomen 
obişnuit. De altfel, ideologia literară postmodernă pe care o 
ilustrează Cărtărescu în Levantul reprezintă tot ceea ce 
renegase teoria modernă a poeziei, începând cu simbolis¬ 
mul. 

în Levantul sunt vizate „textele şi cărţile vechi, pe care 
poetul le ia în derâdere, dar le şi foiletează cu voluptate de 
buchinist” 175 . Un buchinist masochist... 

Avem o istorie paradoxală: la începutul secolului al XX- 
lea mulţi susţineau că literatura română abia începe, şi iată 
că, spre sfârşitul secolului, alţii se ocupă cu a nega tot ce s-a 
construit, chiar şi într-un timp atât de scurt, ca şi cum ar fi 
existat veacuri de practică poetică generatoare de adevărat 
epigonism ce merită parodiat. 

Autorul ar fi putut, totuşi, cred eu, să creeze o operă 
valabilă pentru epoca postmodernă şi fără să apese până la 
refuz pedala desfigurării tradiţiei poetice. Căci impresia 
generală este că el a căutat să minimalizeze, prin parodiere, 
tot trecutul poetic românesc. 

Ceea ce era de înţeles pentru Budai-Deleanu (care viza 
poezia de frunză-verde) nu este şi pentru el, condiţiile fiind 
radical diferite. Decât din prisma ideologiei postmoderniste, 
care favorizează ludicul şi parodia, dar nu şi...prezenţa 
geniilor/ a valorilor ieşite din comun. Iar autorul Levantului 
şi-a ales să reprezinte ideologia postmodernă şi nu ar trebui 
să se aştepte să i se recunoască „geniul”, acesta fiind un 


174 Ibidem. 

175 Ibidem. 

concept prin excelenţă romantic şi modern. însă critica 
elogioasă sfidează logica şi Levantul apare drept „o carte 
unică...în care genul minor al parodiei se vrea ridicat la 
dimensiunile artei majore” 176 . 

De altfel, dacă pastişa şi parodia sunt modalităţi de a 
dovedi că un poet precum Eminescu (spre exemplu) e 
„depăşit” sau „vetust”, nu înţeleg de ce s-a mai chinuit 
Cărtărescu să-şi conceapă opera poetică. Căci, cu această 
„reţetă”, oricine poate fi demolat cu foarte multă uşurinţă, 
mai devreme sau mai târziu. Inclusiv el, deşi are intenţii 
vădite (nu numai prin Levantul, dar şi prin atitudinea 
editorială din ultima vreme) de a se monumentaliza în 
literatura română. Fiindcă şi Cărtărescu poate suferi, 
eventual, un proces asemănător de „clasicizare” până la a 
deveni un poet (sau prozator) „insuportabil” pentru elevi şi 
studenţi, cărora nu le place să li se bage pe gât, cu insistenţă, 
anumiţi autori - asa cum susţin detractorii de azi ai lui 

y y y 

Eminescu, spre a-şi atrage publicul tânăr de partea lor... 

Succesul e un lucru atât de labil...iar Cărtărescu, 
nefiind „un metafizic”, este totuşi departe de a fi un autor 
facil şi încă şi mai departe de a fi pe gustul generaţiilor 
tinere, în ciuda editării şi a publicităţii copioase. 

Fugind după doi iepuri - să fie şi geniu, şi demidzator 
al genialităţii - s-ar putea să nu prindă până la urmă 
niciunul... 

însă, de la Cantemir şi Eminescu şi până la Nichita 
Stănescu, intertextualizarea a fost un mod de potenţare a 
valorilor expresive şi a viziunilor poetice originale şi excep¬ 
ţionale din tradiţia poetică, fără pic de intenţie ironică. 

în cazul de faţă, primează deriziunea. Pastişa cărtăres- 
ciană nu intenţionează decât degradarea unor poeme/ 
imagini/ viziuni poetice sublime sau intrate în conştiinţa 
colectivă până la chici sau până la nivel de anecdotă, 


176 Ibidem. 

introducerea lor în contexte banale, vulgare, între grotesc şi 
blasfemie. 

Folosirea intertextualizării nu-i face postmoderni, în 
sensul demitizării valorilor literare anterioare, pe Cantemir, 
Eminescu, Nichita Stănescu, Marin Sorescu sau pe alţii. 

Şi eu am observat la poeţii moderni postbelici o 
anumită apropiere de prozaism, care îi face să pară sau să fie 
într-un anumit sens „precursori” ai postmodernilor, dar 
spiritul în care aceştia folosesc intertextul sau ironia este 
totuşi foarte departe de intenţiile parodiei practicate de 
Cărtărescu în Levantul. 

Nici măcar Ţiganiada nu poate constitui un „prece¬ 
dent” real - deşi poate părea astfel -, întrucât epopeea lui 
Budai-Deleanu avea până la urmă un scop moral, de corec¬ 
tare a moravurilor prin satiră. în mod deosebit, a năravului 
rău al românilor de a se certa si de a rămâne dezbinaţi. Asa- 

y y y 

zisa „satiră iluministă” din Ţiganiada e o iluzie critică, iar 
pastişele nu au rol devalorizant 177 . 

Mircea Cărtărescu e un foarte bun cunoscător al 
tradiţiei poetice româneşti şi un excelent versificator, care 
îşi demonstrează virtuozitatea în această carte (aceasta era 
şi intenţia, una dintre ele). Ceea ce nu-1 ridică însă cu mult 
peste calitatea de „orfevru” a unui Macedonski sau Coşbuc. 

O capacitate absolut uluitoare de a versifica şi de a 
compune poezii cu formă fixă, cât şi de a pastişa, a avut şi 
Nichita Stănescu. Si tocmai aici e diferenţa! Pentru că 

y y 

Nichita nu si-a dezvoltat niciodată această latură sau nu a 
transformat-o în operă literară publicabilă, pentru că nu a 
considerat-o productivă de adevărată poezie. Şi nici eu nu o 
consider. Nichita ar fi putut să compună epopei întregi sau 
să scrie zeci (poate chiar sute) de volume de poezie, dacă şi- 


177 A se vedea cartea mea: Ţiganiada: tradiţie şi inovaţie, 
Teologie pentru azi, Bucureşti, 2012, cf. 

http://www.teologiepentruazi.ro/2012/07/19/tiganiada- 

traditie-si-inovatie/. 

ar fi îngăduit să se dezvolte plenar în acest sens. Fără 
îndoială, ar fi fost un poet foarte prolific, care ar fi trăit mult, 
ar fi fost încă si mai mult lăudat de critică si ar fi intrat în 

y y 

istoria literaturii noastre ca mare poet, dar nu ar mai fi fost 
niciodată geniul poetic pe care îl ştim. 

în ciuda faptului că Mircea Cărtărescu nu e lipsit nici 
de talent şi nici de sensibilitate poetică, Levantul are un 
caracter artificial-demonstrativ. Bate la ochi faptul că „epo¬ 
peea” sa e scrisă tezist, ca să fie în trend/ „sincronistă”, în 
acord cu tezele postmoderne. 

Este evidentă, de asemenea, în Levantul, parodierea cu 
insistenţă a lucrurilor sfinte. Pe mine m-au dezgustat batjo¬ 
curile şi blasfemiile sale, care sunt greţoase. Mă opresc la 
câteva exemple, pentru cei care n-au citit Levantul : 

Trei călugări ce plecase de la Atos cu ruşine 
Fiindcă altul îi pârâse că creşte în curţi găine 
(Ci să ştie că la Munte Aghios să priimeşti 
Parte femeiască este groaznic să păcătuieşti, 

Chiar şi parte femeiască de jiganie ori vită 
Căci muierea e Satana ce te duce în ispită). 
Oropsiţi, bătuţi cu petre, daţi afară de pân slujbe, 
în ostrov se apucase, cu nivele, şpacluri, drujbe 
Ticăit să dulgherească mitoc trainic de stejar. 

Să numea săhastii Mâmon, Behemot si Valafar. 

Da-ntr-o noapte, cornul lunii ieşind lin şi lung din mare, 
Drept pe raza-i, preste ape, se iveşte arătare: 

O muiere-n văluri large păşind leneş pe cleştar 
Cu o mână de domniţă-ntinsă în agheasmatar 178 . 

/.../ 

Vai, nu-i feara, Ibrahim e, dar deşi e turc şi el 
Acum crede în Fecioara ce născu dân porumbel. /.../ 

178 Mircea Cărtărescu, Levantul, op. cit., p. 20. 

Doamne al pustiilor 
Ce-ti iese ciorchine 

y 

Cu cârceii viilor 
Dân trup dă la tine, 

Dă-mi în pept o inemă 
Şi în pumn o bardă 
Si de vrednic tine-mă 

y y 

în tămâi si nardă! 179 

y 


/.J 

Cură electricitatea ca la Cana Galileii 
Vinul cel făcut dân apă chioară 180 ... 

/.../ 

Iar subt boltă un fantastic mehanism: e Poesia. 
Sunt pistoane lucitoare dă oţel, e şi Maria 
Ce îşi poartă pruncu-n mânuri, dar Iisus copilul are 
Ţeasta rasă şi-mpărţită în patraturi de coloare 
Şi dân pelea ţestii-i iese electrozi; e şi un flutur 
Ce cu trompa suge-amanţii cocârjaţi în aşternuturi; 

între axele cu came, pârghii, biele şi şurube 
Doarme un bărbat cu sânuri, coperit dă plăgi şi bube, 
Ci dân fiecare rană ese-un astru ce scântee... 
Lângă un cazan cu aburi roboteşte o femee 
De pământ, dar îmbrăcată numa-n purpură şi gold 
Ce-i răsare o cartelă perforată dă dân şold 
Iar o prizmă colorată între ochi reflectă sala. 

Cea femee la maşina de cusut mişca pedala 
Până fluturai dân aripi da, şi-l mângâia Maria 


179 Idem, p. 69-71. 

180 Idem, p. 80. 

Pă însinguratul, blândul, torturatul prunc Messia 181 . 

/.../ 

împregiurul lui piraţii tot să caţără pă funii, 
Lustruieşte ţevi dă flinte, numără în sbor lăstunii 
Şi socoate icusarii ce dân punge îi produc 
Ori icoane pupă lânced şi lui sfântul Nepomuk 
îşi destăinuie păcatul: că o dată au minţit. /.../ 

Când veţi înălţa privirea cătră stele, când vun gând 
Va ivi în ţeasta voastră, ce-i cu botul în pământ 
Precum oaia totdeauna, când vă va veni de sus 
Luminarea că şi vouă v-a jertfit cândva Iisus? 182 . 


Etc, etc, etc. Şi aceasta, în anul când de-abia ieşisem 
din comunism, iar atitudinea sa denigratoare la adresa 
credinţei creştine e cam greu de explicat pentru România 
anului 1990. Hulele/ blasfemiile abundă în Levantul, fiind 
construite cu migală de autor. Totuşi, în decembrie '89, 
revoluţionarii care stătuseră în fata tancurilor au simtit, 
când au văzut că se apropie libertatea, să stea în genunchi şi 
să rostească Tatăl nostru. Şi au strigat: „Cu noi este 
Dumnezeu”, „Vom muri şi vom fi liberi!” şi „Noi suntem 
români, voi sunteţi păgâni!”, la adresa autorităţilor comu¬ 
niste atee. Pentru că dreptul la a-şi manifesta credinţa le 
fusese reprimat atâtea decenii. 

Mă gândesc cum a ajuns Cărtărescu la asemenea 
blasfemii, trăind în aceeaşi Românie, mai ales că „epopeea” 
sa, publicată în 1990, trebuie să fi fost scrisă în anii anteriori, 
în anii în care s-au demolat atâtea Biserici (în Bucureşti mai 


181 Idem, p. 113. 

182 Idem, p. 130-131. 

ales). Să înţelegem că dorinţa de „sincronizare” ignoră orice 
realitate? 

în altă ordine de idei, critica estetizantă a secolului al 
XX-lea a subliniat cu prisosinţă faptul că poezia religioasă, 
precum şi cea istorică sau patriotică nu sunt „de valoare”, 
pentru motivul că nu posedă adâncimi de semnificaţie, ci 
reprezintă, în esenţă, simple exerciţii de versificaţie, pe teme 
şi motive date. (Acestea au fost totdeauna steagurile teore¬ 
tice ale unora ca Manolescu, Negriei, etc, etc - ca să vin mai 
aproape de epoca noastră şi de profesorii care mi-au predat 
la facultate.) în felul acesta, le-au exclus din istoriile literare 
si din cărţile de critică sau le-au acordat un loc nesemni- 

y y 

ficativ, periferic, uneori figurând chiar la exemple negative. 
De asemenea, în virtutea dezideratelor moderniste ale 
poeziei, erau eliminate biograficul, anecdota, narativul, 
accidentalul, vulgarul cotidian etc. 

Iată că acum, la începutul secolului al XXI-lea, ne 
pomenim cu o situaţie paradoxală. Pentru că aceeaşi critică 
respinge acum poezia metafizică, filosofic-religioasă, medi¬ 
tativă, gravă, poezia abisurilor de semnificaţie, postulând 
autoritatea creaţiei poetice inteligibile, autoreferenţiale, 
care cultivă accidentalul sau obscurul/ vulgarul cotidian. 
Spre exemplu, privind cu un ochi de estet spre poezie, Emil 
Brumam nu se ridică prin nimic deasupra lui Vlahuţă sau a 
lui Coşbuc. Şi nu poţi să nu te întrebi de ce, urmărind acelaşi 
criteriu, criticii care nu l-au suferit (sau nu l-ar suferi) nicio¬ 
dată pe Vlahuţă sau pe Coşbuc, îl apreciază totuşi pe 
Brumam. 

Poezia postmodernă exaltă, aşa cum spuneam, tot ceea 
ce renegase estetica poetică modernă, începând cu 
simbolismul. Si vedem, în consecinţă, critica noastră lite- 

y 7 y 7 

rară, patinând printre ideologii şi curente şi făcând piruete 
spectaculoase. 

Dar să închidem paranteza şi să ne întoarcem la 
Levantul. „Epopeea” e o imitaţie care vrea să dovedească 

faptul că imitatorul merită să-i surclaseze pe cei pastişaţi. 
Atitudinea autorului, atunci când a compus-o, a fost una de 
frondă, revendicativă, cu intenţii demolatoare. 

E posibil ca, între timp, autorul să-şi fi dat seama că 
tradiţia poetică românească nu e formată dintr-o sumă de 
proşti pe care poţi să îi parodiezi cu uşurinţă, pe care, de 
fapt, dacă i-ai pastişat, înseamnă că i-ai şi întrecut. O sumă 
de proşti dintr-o ţară izolată istoric, cel mai adesea, şi care 
are nevoie de „minţi luminate” şi „demitizatoare” - precum 
Cărtărescu, Patapievici, Manolescu, Boia etc. - care să o 
scoată „la liman”. Că, în fapt, aceşti poeţi mari ai literaturii 
române si-au cunoscut fiecare foarte bine tradiţia lirică, au 
înţeles-o şi au iubit-o şi şi-au construit integrarea în ea cu 
atenţie şi dedicaţie. Şi că, dacă vrei să îi demolezi pe ei, te 
plasezi singur în afara literaturii în limba în care scrii, te 
autoexcluzi din receptarea posterităţii. 

Până acum, poeţii care au încercat să fie denigratori şi 
persiflanţi şi să-şi construiască o operă pe această atitudine 
au rămas, totuşi, nişte mediocri. îi am în minte pe Mace- 
donslci şi pe Minulescu, care nu se numără între geniile 
poeziei româneşti. 

Cărtărescu însuşi, prin Levantul, dovedeşte că are o 
cultură poetică vastă (şi a exegezei asupra poeziei, totodată) 
şi un talent poetic nativ, în sensul stăpânirii cu mare uşu¬ 
rinţă a darului versificaţiei, nu şi că este un geniu poetic. Ar 
fi putut să dovedească acest lucru, dacă ar fi demonstrat că 
a pătruns adânc în substanţa simbolică a marii poezii, dar el 
nu a făcut decât să caricaturizeze, vulgarizând, semnifica¬ 
ţiile facile şi periferice ale poeziei sau care fuseseră puse în 
lumină şi vehiculate de exegeza literară. 

însă, în ultimii ani, Cărtărescu pare să-şi fi schimbat 
oarecum poziţia şi pare că vrea...să se integreze acestei 
tradiţii, argumentând tocmai prin Levantul această inte¬ 
grare. Daniel Cristea-Enache, aprecia, într-un articol din 
2007, că Levantul e „o minunată pledoarie pentru 



133 


frumuseţea poeziei” 183 . Mie nu mi se pare astfel, ci cu totul 
dimpotrivă, o încercare de a stinge toată frumuseţea tradi¬ 
ţiei poetice anterioare postmodernismului. Criticul recu¬ 
noaşte că „spaţiul cel mai întins îi este rezervat lui 
Eminescu, la care scriitorul "optzecist" se raportează în mod 
constant”, considerând însă că „deasupra tuturor, cantitativ 
si intensiv, lirismul eminescian fac din epopeea lui Mircea 
Cărtărescu un mixtum compositum, deliberat şi asumat 
postmodern” 184 . 

în ciuda evidenţelor, Cristea-Enache e de părere că, „în 
spatele dagherotipurilor care se tot succed, dincolo de 
tablourile alternate si montate cu dexteritate, îl întrezărim 
pe Demiurgul romantic, fie el şi îmbrăcat în blugi de 
producător postmodern. Aspiraţia către un Centru, căutarea 
unui miez de stabilitate ontologică într-o lume destructu- 
rată fac din Mircea Cărtărescu un postromantic, evidenţiat 
ca atare în Levantul. El îl abandonează, vrând-nevrând, pe 
Dimov pentru a regăsi, alături de Eminescu, această viziune 
etajată a Totului îmbrăcat în învelişuri trecătoare” 185 . 

Ipostaza de „postromantic” sau de „eminescian” a lui 
Cărtărescu în Levantul este cu totul falsă. Autorul e un 
„demitizator” constant si feroce al atitudinilor romantice si 
al filosofiei eminesciene. Cristea-Enache încearcă doar să 
răstoarne cele mai limpezi evidenţe. 

S-au înmulţit însă, în ultimii ani, vocile care susţin că 

autorul Levantului este chiar un eminescian, un romantic, 
că, prin opera sa (nu numai prin Levantul, ci prin tot ceea ce 
el scrie), se plasează în tradiţia marilor romantici şi a lui 
Eminescu. Ultima dată am citit acest lucru la Adina 
Diniţoiu, în opinia căreia întâlnim în Solenoid „acelaşi prota¬ 
gonist dintotdeauna, tînărul însingurat, visător, pasionat 


183 Cf. http://www.zf.ro/ziarul-de-duminica/o-epopee- 
orientala-3069292/. 

184 Ibidem. 

185 Ibidem. 

pînă la obsesie de literatură. Mircea Cărtărescu este unul 
dintre marii noştri scriitori ai imaginarului, ai fantasticului 
si ai visului, ancorat intr-o solidă tradiţie autohtonă - 
Eminescu şi Eliade -, dar şi in cea europeană a romantismului 
(s. n.), la care se adaugă imageria de tip postmodern [...] 
Casa pe care o cumpără protagonistul, de pildă, la începutul 
romanului îmi pare o versiune postmodernă, dotată cu 
un...solenoid la subsol a casei delabrate din Sărmanul Dionis 
al lui Eminescu” 186 ... 

Apropo de dorinţa lui Cărtărescu de a face joncţiunea 
cu Eminescu şi Mircea Eliade...în 2007 am scris un articol, 
Dubla ereditate eminesciană 187 , în care arătam lectura 
inedită pe care a făcut-o Eliade, în nuvelele sale, poeziei 
eminesciene. Recent, am aflat de lucrarea lui Gisele Van- 
hese, din 2011, Luceafărul de Mihai Eminescu. Portrait d’un 
dieu obscur, care, de asemenea, a implicat interpretarea lui 
Eliade în analiza Luceafărului... 

Mai notăm că, în 2010, Cărtărescu a publicat (după 
mulţi ani de pauză) un volum de versuri intitulat Nimic, cu 
poezii tot de prin anii ’go, dar prin care ar fi căutat „să se 
îndepărteze cu totul de locurile comune ale optzecismului” 
şi ar fi vrut „să ne sugereze ce ar fi putut să fie poezia de 
astăzi a lui Cărtărescu, dacă poetul n-ar fi fost substituit, de 
aproape două decenii, de prozator” 188 , în 2012 a făcut o 


186 Cf. http://adinadinitoiu.blogspot.com/2016/05/calea- 
regala-visului-solenoid-de-mircea.html. 

187 Publicat aici: 

http://www.te0l0giepentruazi.r0/2007/06/05/dubla- 
ereditate-eminesciana/. Acest articol a intrat ulterior în cartea mea: 
Epilog la lumea veche, voi. I. 2, atât în prima cât şi în a doua ediţie a 

cărţii. A se vedea: 

> 

http://www.te0l0giepentruazi.r0/2010/06/04/epil0g-la- 

lumea-veche-i-2/; 

http://www.teologiepentruazi.ro/2015/05/16/epilog-la-lumea- 

veche-i-2-editia-a-doua/. 

188 Cf. 

declaraţie spectaculoasă: „N-am fost nimic altceva vreodată 
decât poet” 189 , în 2014 a republicat Levantul, iar în 2015 a 
publicat integrala poeziei sale (fără Levantul), cu titlul sem¬ 
nificativ: Poezia. 

Aşa încât, în mod cu totul paradoxal, cu cât Eminescu 
e mai denigrat şi mai împins la periferie, repudiat de unii 
critici precum Manolescu („lansatorul” lui Cărtărescu) - a se 
citi capitolul dedicat lui Eminescu din Istoria critică, în care 
acesta apare ca un scriitor mediocru, iar mai geniali par 
Heliade sau Macedonski decât el - interpretat postmo- 
dernist de alţii, precum Alex Ştefănescu 190 , cu atât mai mult 
şi mai obstinat Cărtărescu este descoperit ca...eminescian. 
Dacă nu cumva o să aflăm, în curând, că, de fapt, Eminescu 
era cărtărescian, că el l-a pastişat pe Cărtărescu... 191 . 

https://0ctavians0viany.w0rdpress.c0m/2016/09/28/mircea- 

cartarescu-3/. 

189 Cf. 

http: / /www. formula-as.ro /2012 /1034/lumea-romaneasca- 
24/mircea-cartarescu-n-am-fost-nimic-altceva-vreodata-decat- 
poet-15491. 

190 A se vedea ceea ce am scris în articolul meu de aici: 

http://www.teologiepentruazi.ro/2016/06/12/eminescu- 

demetafizicizat/. 

191 După ce am scris articolul de faţă, în 2017, Mircea Cărtărescu 
„a fost desemnat, pe 15 ianuarie, câştigător al celei de-a XXVI-a ediţii 
a Premiului Naţional de Poezie Mihai Eminescu pentru Opera 
Omnia, care se acordă, în fiecare an, pe 15 ianuarie, la Botoşani. 
Premiul i-a fost înmânat de preşedintele Uniunii Scriitorilor din 
România, Nicolae Manolescu, care a fost şi preşedintele juriului. 
Cărtărescu a devenit laureat al celui mai important premiu de poezie 
din România, după ce a mai fost nominalizat în ediţiile 2014 şi 2015. 
Anul trecut, cunoscutul scriitor a refuzat să se afle printre no¬ 
minalizaţi. [...] «Deşi nu mă numesc si nu am fost numit niciodată 
un eminescolog, totuşi Eminescu a fost obsesia vieţii mele şi este în 
continuare obsesia vieţii mele, si eu cred că nu există un scriitor 
român care să fie atât de fascinat şi impregnat de Eminescu cum am 
fost eu întotdeauna», a afirmat Cărtărescu, duminică, 13 ianuarie, 
după înmânarea trofeului”. Cf. 

